
Inceputurile 
Societăţii Scriitorilor Bucovineni 


Societatea Scriitorilor Bucovineni ar fi trebuit să fie, conform 
visurilor iniţiatorului ei, Mircea Streinul, o nouă mișcare literară, după 
cea a iconarilor, deja interzisă de propagandiştii lui Carol al II-lea. Numai 
că mişcarea iconaristă, provocată de Iancu Nistor şi sprijinită de lancu 
Nistor, de N. Tcaciuc-Albu şi de Traian Brăileanu, mobiliza și elibera 
generaţia tânără de „raționalismul sec al bătrânilor”, ceea ce nu mai era 
posibil, în 1938, când bătrânii, osificaţi de „o pasivitate specific 
bucovineană”, cum nota George lonaşcu, în Societatea pentru cultură şi 
literatură română în Bucovina, aveau un cuvânt greu de spus, iar o nouă 
generaţie scriitoricească se întrezărea greu şi anemic, prin condeiele 
unor Aurel Bogaci, Aurel Fediuc, Ştefan Baciu, Victor Săhleanu, Neculai 
Tăutu, Dimitrie Loghin, Petru Rezuş, Dragoş Vicol, Ben. Mihăescu sau 
George Sidorovici, poeţi necopţi şi deja ademeniţi de mondenitatea 
pseudoeroică a „Străjii Ţării” (cazul lui Neculai Tăutu sau al Silviei 
Bălan-Brătianu). 

În jurul lui Mircea Streinul se grupaseră, iar, poeți adevăraţi, 
precum lulian Vesper, nepotul lui Iancu Nistor, E. Ar Zaharia, George 
Drumur, Vasile Posteucă, Teofil Lianu, Neculai Roşca sau George 
Antonescu, dar nici ei nu mai aveau zvâcnetul acela de generozitate şi 
de comunitarism, care justificase conceptul „scriitorului regional”, 
formulat şi reformulat de Mircea Streinul, care îşi propusese să înfiinţeze, 
în toamna anului 1938, la Cernăuţi, „o Academie liberă care să se 
delimiteze strict şi ostil de literatura românească la modă („va şti să nu 
dea premii pentru savante opuri asupra cărăbușilor sau pentru poeţi de 
talia lui Vasile Militaru”). Fiecare poet bucovinean avea, deja, un statut 

Mircea Streinul George Drumur 


scriitoricesc recunoscut la nivel naţional şi, drept consecință, interese 
proprii şi interese de grup, cristalizat în jurul unor reviste literare, de 
regulă bucureştene, începeau să-i desolidarizeze discret. 

Societatea Scriitorilor Bucovineni, visul lui Mircea Streinul, 
începe să existe din 12 noiembrie 1938, dar ca secție a Societăţii pentru 
cultură şi literatură română în Bucovina, sub prezidenţia lui Grigore 
Nandriş, preşedintele SCLRB, cu Mircea Streinul vicepreședinte şi cu 
20 membri: Constantin Loghin, N. Teaciuc-Albu, Leca Morariu, Claudiu 
Usatiuc, George Antonescu, Octav Rusu, Sebastian Popovici, Liviu Rusu, 
Traian Cantemir, Aurel Fediuc, George lonașcu, George Voevidca, 
George Drumur, lulian Vesper, Neculai Roşca, Leon Țopa, George Fonea, 
George lonaşcu, Procopie Milişte şi Traian Chelariu. 

După şedinţa inaugurală, din 12 noiembrie 1938, şi, mai ales, 
după prima şezătoare externă, cea de duminică, 14 decembrie 1938, 
numărul membrilor SSB creşte (Rudd Rybiczka, Constantin Turtureanu, 

lonel Negură, Neculai Pavel, Octavian Gruia etc.). În 14 decembrie 1938, 
preşedintele Societății pentru cultură şi literatură română în Bucovina, 
Grigore Nandriş, se retrage din conducerea Societăţii Scriitorilor 
Bucovineni, încredinţându-i-o vicepreședintelui său de la SCLRB, 
Constantin Loghin, care, în anii următori, va organiza sărbători aniversare 
doar în 14 decembrie, deşi SSB fusese întemeiată în 12 noiembrie 1938. 

Visată drept „o Academie liberă”, dar aflată sub „raționalismul 
sec” mult prea monden şi fălos al autocraților din Societatea pentru 
cultură şi literatură în Bucovina, secția Societăţii Scriitorilor Bucovineni 
este, la începuturi, „nici moartă, nici vie”, după cum scria George 
lonaşcu, iar dinamicul Mircea Streinul încearcă două diversiuni 
constructive: o colecţie editorială, intitulată „Gruparea de Nord” şi, odată 
cu înființarea ziarului „„Suceava”, la | ianuarie 1939, datorită 
demersurilor făcute de Mircea Streinul pe lângă profesorul Gheorghe 
Alexianu, Rezidentul Regal în Bucovina, o .„grupare de literatură şi artă”, 
care poartă numele noului cotidian, „Suceava”, ambele menite întăririi 
Societăţii Scriitorilor Bucovineni. Din nefericire, singurul program al 
noului preşedinte era acela de a promova doar scriitorul tânăr, indiferent 

unde trăia acel tânăr, iar ideea conturării unei noi mişcări literare nu-i 
surâdea deloc. Constantin Loghin urmărea, în fapt, doar anihilarea 
„revoltei împotriva raționalismului sec”, propusă de lancu Nistor, în 
ianuarie 1932, şi aducerea tinerilor sub ascultarea bătrânilor, într-o 
armonte disciplinată a generaţiilor, care să sugereze solidaritate 
bucovineană, deşi însemna doar duplicitate. Și Mircea Streinul, şi 
Constantin Loghin militau pentru o publicaţie literară („cât mai multe 
reviste literare, chiar dacă nu le citeşte nimeni”, cerea Mircea Streinul), 
revista însemnând un îndemn la scris, dar şi o disciplinare, văzută diferit 
de cei doi lideri ai tinerei Societăţi a Scriitorilor Bucovineni. Visul devine 
realitate, deşi cumva o altfel de realitate, la începutul anului 1939, când, 
datorită lui George Alexianu, un mare admirator al scriitorimii şi 
universitar de prestigiu, apare, finanţat de „ţinutul Sucevii”, cum i se 
zicea, pe vremea dictaturii regale, Bucovinei, un ziar, pe care Mircea 
Streinul îl poate transforma rapid într-o revistă literară (o pagină de 
literatură pe zi, format A2, înseamnă, în realitate, o revistă literară lunară 
suficient de consistentă). 

Streinul îşi pregătise, din vreme, rețeaua de colaboratori pentru 
o viitoare revistă literară, vizitând, în toamna anului 1938, oraşele 
provinciei, în care avea prieteni scriitori. Vine şi la Suceava, în noiembrie, 
ca să-l întâlnească pe Valerian Doboş-Boca și, prin intermediul acestuia, 
să inventarieze resursele scriitoriceşti sucevene. Doboş-Boca avea să-l 
urmeze, de altfel, la Cernăuţi, Streinul mediindu-i, prin intermediul 
liderilor Societății pentru cultură şi literatură, ocuparea funcţiei de 
administrator al universităţii cernăuţene. Cu ocazia vizitei la Suceava, 
Mircea Streinul a scris şi un reportaj, în coordonatele recunoscute ale 
prozei sale, adică o simbioză ciudată de mit, de realitate şi de trăire 
lăuntrică, desfăşurată în spaţiul unei dureroase timidităţi, care 
explodează, adesea, în tuşe umoristice sau doar satirice. Reportajul, 
publicat abia în 1939, sub titlul „Cetatea Sucevii”, e scris cu subtitluri 
incitante şi cu o vioiciune care ascunde, discret, o inefabilă amărăciune. 


———————————————————————— Societatea Scriitorilor Bucovihneni 





„CETATEA SUCEVII” 


Noapte stranie — Pe vremea lui Ştefăniţă- Vodă — 
Biserica Sfântul Gheorghe — Oraş cu voevozi — Cetate 
bătută de ploi — Îngenunchiere în lumina Moldovei — 

Doinele murmură lângă cetate — Zări spre istorie 


Reportaj inedit de MIRCEA STREINUL 


Istoria țării e plină de numele Sucevii. 

Nume ca un cântec! 

Suceava! 

Ştefan cel Mare şi Moldova! 

Veacurile au trecut peste pietrele colbăite ale Cetăţii, dar numele 
mai sună glorios, ca zângătul unui paloş, în sufletul nostru. 

De Suceava te-apropii ca de-un altar. Uiţi că, astăzi, cetatea nu 
mai e decât un meschin oraş provincial, că — dealungul vremurilor — 
Jâzii l-au năpădit ca buruienile, că vulgaritatea cea mai cumplită se 
răsfață'n inima Moldovei şi că turlele Mirăuţilor au melancolia unor 
ciobani împărăteşti cu turmele risipite — şi nu te gândeşti decât la istoria 
care trece cu paşi de voevozi printre ruinele unde flamuri nevăzute mai 
flutură'n vântul toamnei cu incendii de aur în copacii de pe dealurile 
Mitocului şi-ale Burdujenilor. 


Seară cu umbre 


Acceleratul opreşte gâfâind în lunga ploaie de Noembrie. Gara 
Ițcani, înconjurată de mărunte dugheni şi cârciume cu proprietari evrei, 

mă primeşte cu lumini tulburi şi-apoase, care cad galben pe fața 
trecătorilor. O iau încet, prin burniţă, spre oraş. Suceava, ridicată pe 
măguri frumos unduite, abia se zăreşte de-aici, căci pâcla învălue ca un 
giulgiu felinarele cetăţii cenuşii de seară. 

Pe măsură ce înaintez, lucrurile devin tot mai stranii. Nu se 
vede nici o lumină pe dealuri. Casele au dispărut în beznă. Ploaia cade 
monoton. Câte-un câne latră, însă rar şi“ ndepărtat. Ce-i asta? Am rătăcit 
drumul? Mă opresc pentru a mă orienta. De aici, ar trebui să văd 
semnalele optice dela gara Burdujeni. Îmi încord privirea să taiu 
întunericul. Zadarnic! Nici o lumină! Absolut nici una! Totuşi, pâcla nu 
e atât de deasă, ca să înghită cu totul gara şi semafoarele, căci disting 
lămurit un copac la o depărtare de vreo trei chilometri. Îmi întorc privirea 
spre Iţcani. Aceeaşi beznă. Mare comedie! 

— Ce, ai rătăcit drumul? — răsare deodată un glas lângă mine, 
îndepărtând tăcerile. | 

- Da... Adică nu, căci cunosc bine locurile, însă mi se pare 
ciudat să nu văd nici o lumină... — răspund eu, cam mirat de neaşteptata 
apariţie a unui tovarăş de drum, pe care nu ştiu cum de nu l-am observat 
până acuma. 

Un râs încet şi straniu perlează întunericul: 

— Nici o lumină? Dar priveşte castelul! 

— Castelul? Care castel? — şi tresar, cuprins deodată de-o 
inexplicabilă teamă. 

Străinul întinde mâna. Mă uit în direcţia ei. Şi, prin ploaie şi 
ceaţă, desluşesc că, într'adevăr, numeroase lumini pâlpâie pe dealul 
care ţine în coastă ruinile cetăţii lui Ştefan-cel-Mare. Nu mai înțeleg 
nimic. Şi ploaia ţârâie cumplit de enervant. Bacovia surâde trist în 
amintirea mea. 


Tovarăşul de drum 


Larg, ca din nesfârşite hăuri, se-aude glas vestind ceasul. Sunetul 
înfioară văsduhul de cenuşă. Oare n'am desluşit, ca prin vis, clinchenit 
de arme? Totul se învolburează. Nimic nu mai e verosimil. 

Şi vechiul cântec al lui T. Robeanu, care, „descurajat și hărțuit 

de nevoile VI€țiI, ŞI-a pus capăt zilelor în camera unui hotel din Munkacs 
(Ungaria)”, mă obsedează: 


„La Suceava în cetate 
Ceas de miazănoapte bate, 
Păzitorii cântă”n uliţi, 
Răzimaţi în albe suliţi. 


La Suceava în cetate 

Ceas de miazănoapte bate, 
Zidul vechiu adânc răsună: 
Noapte bună, noapte bună!”. 


Necunoscutul sperie dinnou întunericele: 
e Trebuie să ne grăbim, că petrecerea e'n toiu şi Măriei Sale 

nu-i plac întârzierile... 

Asta-i bună! Şi nu mă pot opri dela un hohot de râs: 

— Nu cumva Măria-Sa mă aşteaptă pe mine? 

Vocea necunoscutului sună a mirare: 

— Vezi că pe dumneata! Că doar n-aş fi venit până la rohatcă pe- 
o vreme ca aiasta, dacă nu eram trimis să te*ntâmpin pentru a te 
aduce“ ndata mare la curte... Da” hai mai repede, că Măria-Sa vrea să-ti 
audă cântecele cele noui. Nu cumva ai uitat să le iei cu dumneata! a 
se“ngrijorează brusc tovarăşul meu de drum. | 

Asta-i bună! Adevărat, am în servietă câte un exemplar din 
„larot”, „Corbul de aur” şi „Divertisment”, dar le-am destinat pentru 
Valerian Doboş-Boca, bunul şi ostrul meu prieten, căci nu mă aşteptam 
deloc — vă asigur că absolut deloc! — să dau ochii cu Ştefăniţă- Vodă. 
Capul îmi zumzăieşte de cele mai absurde teorii Şi-mi amintesc deodată 
că am văzut cândva un film după o nuvelă de Mark Twain, film în care 
printr 'o simplă isbitură în cap, eroul se trezeşte tocmai pe vremea Regelui 
Arthur, aşa că 'ncep să nu mă mir prea straşnic. Dacă tovarăşul afirmă 
că suntem pe timpul lui Ştefâniţă- Vodă, sumbrul erou al lui Delavrancea, 


4 9 - . P- . A . .. 
dece să n'o cred? Fie! Şi“ncep să mă gândesc la dedicaţiile pe care ar 
trebui să i le ofer. 

Mă tem, însă, ca nu va“nţelege versurile mele şi mă interesez 
îngrijorat: 

— Oare Măria-Sa i-a citit pe Simion Stolnicu şi Emil Botta? 

— Da” cine's aceştia? Că n-am auzit de ei... 

— Cum, n'ai auzit de ei? 

Şi mă*ngrijorez şi mai mult: te pomeneşti că la curte nu circulă 
decât Otilia Cazimir şi Vasile Militaru — şi, atunci, e vai de mine. 

— Dar de N. Crevedia ai auzit? 

Iarăşi: 

— Nu. Ş'aiesta un grămătic? 

Va-să-zică tot Otilia Cazimir şi Vasile Militaru! 

Nu mai insist şi mă gândesc iarăşi la eroul lui Mark Twain: 

— Ascultă... Cum îţi spune, bre? 

— Ionuţ... lonuţal Lupului... 

— Ascultă, frate lonuţ al Lupului... Nu ştii, nu cumva ma isbit 
vreun zurbagiu cu parul în cap? 

— Doamne-fereşte! De ce să te fi isbit? — şi pacă-i văd prin 
întuneric ochii căscaţi a mirare. 

— Nimic... Am întrebat aşa, fără nici un rost... — şi mă las în 
voia soartei. | 

În definitiv, o să am material pentru un reportaj efef... Păcat că 
nu l-am luat pe Rudd Rybiczka, să-mi facă nişte ilustrații teribile! 

Leap-leap... leap-leap... 

Tot liopăind prin glod, trecând prin văgăuni şi urcând șanțuri, 
iată că ne-am apropiat de cetate. 


Dacă bei titiun... 


Străjile ne“ntâmpină cu straşnic zăngănit de sulițe. lonuţ al 
Lupului dă parola şi trecem prin imensa poartă de piatră cenuşie, peste 
care lumina roşietică a făcliilor aruncă pete de sânge. 

În ograda interioară, largă şi plină de făclieri, ne oprim pentru a 
ne odihni şi privesc cu lăcomie cetatea enormă, unde amintirea lui Ştefan- 
Vodă e încă vie în amintirea tuturor — dela Vlădică până la ultimul copil 
de casă. 

Din palat străbate o muzică veselă, în care desluşesc o săltăreață 
melodie leahă. La răstimpuri, isbucnesc uriaşe cascade de râs. Desigur 
că vreun boier mai ghiduş îşi face iarăşi de cap! Totuşi, am impresia că 
râsul din-năuntru nu e tocmai sincer... Deh! Ştefăniţă- Vodă îi om ciudat 


şi cu toane... Cel puţin aşa ştiu din „Viforul” delavrancian... Și te 


pomeneşti că boierii îşi cam tem capul şi râd galben! 

Un oştean se-apropie de noi şi ne spune că vom fi chiemaţi 
imediat în faţa Măriei-Sale. 

Emoţionat, mă mai gândesc o dată la gala lui Mark Twain şi- 
mi aprind o țigară. 


Nimic decât ploaie! 


Doamne, ce-o mai fi şi asta? — Căci m-am trezit, singur cuc!, în 
cel mai cumplit întuneric. 

Unde-i castelul? Unde mi-i lonuţ al Lupului? Unde's făclierii? 

Sfrrr... 

Un strop de ploaie a căzut pe țigară, stingându-mi-o. Aha! Acuma 
mă dumiresc... Cine naiba m'a pus să-mi aprind o ţigară pe timpul lui 
Ştefăniţă- Vodă?! Mi-a trebuit iarba dracului? Acuma înghite-o, stimate 
domn! Mircea Streinul, ţi s'a dus copcă reportajul sensațional. 

Şi, amărât, leapa-leapa prin noroaie, abia reuşesc să urc dealul, 
ca să ajung însfârşit la Suceava. 

Dacă n'aveam inspiraţia să-mi aprind o ţigară, beam acuma vin 
de Nicoreşti cu Ţugulea Moghilă și nu mă perpeleam într'o odaie 
meschină de hotel obscur şi suspect... 


Sfântul loan-cel-Nou 


Disdedimineaţă, o iau încet către biserica sf. Gheorghe — ctitoria 
lui Bogdan cel Orb şi-a lui Ștefăniță —, un adevărat giuvaer de piatră, în 
care se păstrează moaştele marelui mucenic loan-cel-Nou: acesta, 
nevrând să se lepede de credinţa în Hristos, a fost ucis de păgâni, după 
groaznice chinuri, la Cetatea-Albă. 

In anul 1402, Alexandru-Vodă a adus la Suceava ioustele 
martirului pentru care, la 24 lunie al fiecărui an. se face me ponuenire 
în fosta capitală a Moldovei. 
| „Moaştele sfântului loan” — spune un preot „sunt un ude Ara 
isvor de întărire a sufletelor creștineşti. În vechime. toți Romanut, «dela 


Vodă până la arcaș, au îngenunchiat cu smerenie în faţa lor, rugandu se 
pentru mântuirea neamului şi, prin puterea ocrotitoare a sfântului loan, 
multe hoarde de străini au fost întoarse din cale ori răpuse în țărnă...”. 

| M'apropiu de sicriul artistic lucrat în argint şi'ngenunchicz. 
Liniştea şi-un vag miros de tămâie domnesc în biserică. O lumină grea, 
cenuşie, învăluie în vis vastul interior fumuriu, în care aurul icoanelor 
împrăştie sclipiri mate şi suave. 

Aici, departe de forfota uliţelor pline de evrei, e adevărata 
Suceavă, Suceava gloriei împărăteşti şi-a dreptei credinţe, Suceava 
voevozilor şi-a înțelepţilor monahi, — aici e Suceava eternă, pe care anii 
ŞI Vitregiile n'au putut-o dobori. 


Cetatea domnească 


După lunga ploaie de ieri, cerul s'a luminat ŞI imensele azururi 
îşi tălăzuiesc peste oraş puritatea. Bisericile lucesc în bătaia dulcelui 
soare de toamnă, frunzişul copacilor depe dealuri îşi seamănă în vânt 
bănuţii aurii, colinele curg suav spre zările sidefate, iar departe, pe-o 
coastă, ruinile cetății lui Ștefan-cel-Mare se înalță sobru şi majestuos, 
stăpânind văile ca un cioban turmele sale. | 

Dealtfel, întreaga Suceavă e mărturia vie a gloriei româneşti: 
cetatea domnească, Mirăuţii — nume de cântec, nu? —, Zamca -— atâtea 
semne ale istoriei! 

La Suceava, trăieşti ca'ntr?o biserică... Aici, iţi vine să vorbeşti 
cu sfială, să'ngenunchiezi. Între zidurile oraşului, parcă mai stăruie 
chiotul plăieşilor, parcă se mai aude Zăngănit de sulițe. Oare acolo, în 
vale, nu stăteau hoardele tătare, ahtiate să cucerească lum ina Moldovei? 
Oare dincolo, după dealuri, Dragomirna nu străjuiește oştimea stejarilor? 

Astfel fiind, oare nu se cade să îngenunchiezi pentru a săruta 
țărna prin care, poate, a trecut cu pas viloros Stelian cel-Mare ŞI Stânt? 

Altă Suceavă 


Mutând capitala Moldovei la Iaşi, Alexandru Lăpuşneanu a sortit 
pierzării Suceava şi chiar a poruncit să se dărâme cetatea. 

Cu toate acestea, Suceava n'a murit. Cetatea lui Ştefan-cel-Mare 
n'a putut să moară. Oricât ar bate-o ploile şi vântul, oricât s-ar năpusti 
nămeţii iernii asupra ei, oricât ar cobi în nopţile lung: de toamnă 
cucuvăile şi bufniţele care îşi au cuibul între zidurile dărăpănate, — ea 
îşi ridică spre ceruri contururile enorme şi continuă să veghieze peste 
drumurile invadate de străini. 

În timpul Austriei, Suceava a fost un puternic bastion de 
românism creator şi intransigent şi hidoasa pajură bicefală a defunctului 
imperiu nu cuteza să-și fluture aripile negre deasupra cetăţii. 

La Suceava, străinii nu sunt impertinenţi ca'n alte oraşe 
bucovinene. Aici, ei îşi dau seama că nu's decât nişte intruşi şi se 
comportă în consecință, aşa că nu-i vezi ostentativi şi obraznici ca la 
Cernăuţi sau Storojineţ. 


Noapte fără făclii 


Amurgul m'a surprins pe dealul Zamcei. Șuvoaie de sânge 
gâlgâiau din nouri, amestecându-se cu aurul frunzișului din luncile râului 
care şerpuieşte pe lângă Iţcani şi Burdujeni. Soarele se rostogolește după 
zare şi umbrele cuprind repede văile imense. În apropiere, gara Ițcani, o 
fabrică — fabrica unui venetic, despre care un prieten îmi spunea că îşi 
bate la tălpi muncitorii — se conturează alb talazurile cenuşiu-albăstrii 
ale serii. În satele învecinate, casele ţărăneşti fumegă a mămăligă şi a 
lapte proaspăt, iar cânu latră melancolic, stârnind stihiile ascunse prin 
văgăuni. Un tren îşi târâie vagoanele spre Dărmăneşti. Un zumzet plăcut 
de care şi trăsuri adie dinspre şosea, iar dealurile răspund cu strigăt mic 
de păsări nocturne. 

O lună enormă răsare peste noapte. Întreg peisagiul se cufundă 
într'o lumină palidă, ireală, prin care copacii îşi întind fantomatic braţele 
către cer. 

Apoi, deodată, un cântec straniu prinde să vrea i toc tt depe 


celălalt deal. Rămân fascinat. Parcă niciodată nani uzat un cintece mai 
dureros, mai tulburător. Am impresia că melodia asta. pe cane o mi mură 
însuşi pământul, vine din vechile ruine — şi ascultănl-o subunat cun 


preajma unei mari minuni, revăd întreaga istorie a Moldovei. clitorită 
peste veacuri fără sfârşit. 
| Oare nu sună şi tulnice în depărtare? 

Oare nu se-aprind focuri pe dealuri? 

Oare nu răsună tropot de cai prin noapte? 

Da, aici e Moldova; aici, unde Ştefan-Vodă mai trăieşte? n doinele 
țăranilor; aici, unde sfântul mucenic loan doarme somn luminat; aici, 
unde zările închid un colţ de biserică şi de legendă. 

Aţi înţeles acuma dece aici trebuie să 'ngenunchiezi şi să săruţi 
țărâna? 


Noembrie, 1938. 
Mircea Sireinul 

„Răspânditor de graiu, 
simţire, faptă şi gând românesc” 


Ziarul „Suceava” apare, începând cu | ianuarie 1939, la 
Cernăuţi, sub direcțiunea profesorului Romulus Cândea şi sub oblăduirea 
profesorului George Alexianu, Rezident Regal al Ținutului Suceava, 
drept „organ zilnic al Ţinutului Suceava, răspânditor de graiu, simţire, 
faptă şi gând românesc”. Un „Cuvânt înainte”, semnat de Rezidentul 
Regal, şi un salut al Mitropolitului Bucovinei, Visarion, „Noul ziar 
Suceava”, prefaţează publicaţia în care Mircea Streinul („Fundaţia pentru 
literatură şi artă Carol Il” ŞI „Sărăcilă”, un fragment din romanul „Guzli 
sau Tsu-Tsui”, aflat sub tipar la Editura „Vremea” din Bucureşti), Leon 
Țopa („O carte actuală”), Liviu Rusu (cronica muzicală „Pro domo”), 
George Fonea (poemul „Colind”), Rudd Rybiczka (cu patru desene) şi 
Aurel Fediuc, deocamdată responsabil cu „Poşta paginei literare”, se 
străduiesc să asigure dreptul la exprimare scriitorilor bucovineni, deja 
grupați în SSB, dar fără să posede o revistă literară a grupării. 

Mircea Streinul, care lansase conceptul „scriitorului regional”, 
odată cu iniţierea mişcărilor „Arboroasa” ŞI „lconar”, trăind convingerea 
că „provincia, în cel mai nobil înțeles al cuvântului, a dat adesea frumoase 
realizări culturale” (Suceava, nr. 15/| 939, pg. 2), lansase şi o rubrică de 
citate, „Critica autorizată despre literatura arboroseană”, menită 
dobândirii respectului „în Ținut” faţă de bravul „scriitor regional 
bucovinean”, care se confrunta, pe atunci, cu lustruiala publică, ideală 
pentru oportunişti, săvârşită de fundaţiile şi de grupările naţionaliste 
regale. Streinul avea o generozitate inconfundabilă Şi irepetabilă, dar şi 
un mod de a se jertfi pe sine la temelia visatului templu al spiritualităţii 
bucovinene, prin mărturisire, prin încredințare memoriei, prin altruistă 

vehiculare a semnalărilor ocazionale de nume şi operc. care nt insemnau 
prea mult, dar ne aparţineau, făceau parte din patrimoniul nostru ȘI 
considera că este de datoria lui şi a noastră să tezaurizănn tot ce ne 
aparține: 


„Literatura e şi o funcţiune socială, aşa că nu trebuie disprețuită 
nici de cititori, nici — mai ales — de cei ce o scriu. Deaceca. scriitorii 
regionali să fie cu luare aminte: o ucenicie cât mai îndelungată nu poate 
fi decât de folos, şi ea nu se face nicăieri mai bine ca într-o revistă mică. 
/ Deci, deocamdată, cât mai multe publicaţii fără pretenţie, chiar dacă 
nu le citeşte nimeni... / După generaţia iconară, aşteptăm o alta, care să 
fie tot atât de entusiastă şi atât de gata, oricând, la sacrificiu” (ibidem). 


Perpessicius, criticul literar care îşi pierduse braţul drept la 
Turtucaia, în Sfântul Război al Reîntregirii Neamului, scrisese elogios, 
cu mâna stângă, pentru ziarul „România”, despre literatura arboroseană, 

iar Streinul alesese un fragment, pentru a-l reproduce în primul număr 
al noii publicaţii bucovinene: 


| „Cea mai virgină, sub raportul harului liric, dintre provincii se 
dovedeşte a fi şi cea mai prolifică (presupun „proles”-ul latin) şi înscrie 
cu această falangă de „băetani nărăviţi la vis” (ca să întrebuințăm plastica 
expresie a poetului Mircea Streinul) nu numai un amplu moment de 
inflorescență poetică, dar şi unul din cele mai surprinzătoare fenomene 
din istoria creaţiunilor artistice dela noi”. 


Perpessicius se referea, desigur, la generaţia de „băetani nărăviţi 
la vis” de Iancu Nistor, la începutul anului 1932, când tribunul Unirii 
debuta, în „Junimea literară”, un „frumos mănunchi de tineri de talent 
şi însuflețire care cearcă să se afirme pe tărâmul literar” (Mircea Streinul, 
lon Roşca, lulian Vesper, Neculai Roşca, Traian Chelariu — care publicase 
şi un dublu program literar, „Înapoi la Eminescu / Digresiuni neliterare 
în jurul unei teme literare” şi „Digresiuni inoportune” —, George 
Antonescu, George Drumur, E. Ar. Zaharia, Ghedeon Coca, Vasile 
Posteucă, Tudor Ulmanu şi Barbu Sluşanschi), îndemnându-i să se 
ferească „de raționalismul sec şi de critici prea aprige, care în cele mai 
multe cazuri vin să deruteze talente în loc de a le încuraja şi modela”. 
Nistor intuia în tinerii aceia nişte adevăraţi „sacerdoţi ai frumosului”, 
iar revista „Junimea literară”, care, din 1904, slujea „talentul în jurul 
aceluiaşi altar”, rodea frumos „zorile unor vremuri mai bune”. 

Mircea Streinul, încă din 1931 (1930, avea să stabilească, inex- 
act, Mircea Streinul, mai târziu), când îl cunoscuse pe lon Roşca, visa 
la o literatură de generaţie, cea a „arborosenilor”, aşa că, sprijinit 
financiar de lancu Nistor, înființează, încă din 1933, Colecţia „Iconar”, 
demarată printr-un concurs de debut în volum cu „poezii inedite”, 
destinat numai tinerilor Bucovinei, textele (trimise pe adresa lui Streinul: 
Cernăuţi, str. Transilvaniei No. 171) urmând să fie jurizate de „Comisia 
care va decerne premiul”, alcătuită din profesorul universitar N. Teaciuc- 
Albu şi lulian Vesper, nepotul lui Iancu Nistor (Junimea literară, nr. 7- 
9/1933, pg. 202). Pe sine nu se trecuse în „Comisie” Mircea Streinul, 
deși el deja preluase de la Iancu Nistor și, după propria-i mărturisire, de 

la lon Grămadă şi George lotan grija pentru destinele literaturii 
bucovinene. 

În paralel, un profesor fără talent seriitoricese, dar autor 
consacrat de manuale şcolare şi excelent cunoscător al lenomenului 
literar bucovinean, Constantin Loghin, alcătuise şi publicase o untologie 
a poeziei, o alta a prozei, dar şi o istorie a literaturii bucovinene pană în 
1919, lucrări utile, temeinice şi, de aceea, receptate cu interes şi în 
Bucovina, dar şi o istorie a literaturii române, care a apărut, pană în 
1938, în şase ediţii. E posibil ca Mircea Streinul să-l fi cunoscut, pentru 
prima dată, pe Constantin Loghin, în vremea studiilor la Liceul de băieţi 
din Cernăuţi, unde, împreună cu Neculai Roşca, Nicolae Pavlovici şi 
Tudor Ulmanu (Toader Plop, din Hotin), Streinul avea să facă, în 1928, 
„Caietul celor 4”, adică o remaărcabilă revistă literară. Dar e de presupus 
că profesorul pe care şi l-a asumat drept maestru, aşa cum a mărturisit, 
dar fără să-l numească, Mircea Streinul, să fi fost Vasile Gherasim, 
poetul, filosoful, eminescologul, care avea să se stingă, la doar 39 de 
ani, în 10 februarie 1933. 

Arborosienii, deci generaţia lui Mircea Streinul, publicaseră în 
revistele cernăuţene „Tribuna”, „Spectatorul”, „Munca intelectuală” şi 
„Cronica românească la Cernăuţi”, dar şi în revistele bucureştene 
„Răboj”, „Floarea de foc”, „Floarea soarelui”, „Ecoul” etc., unii dintre 
ei, precum Traian Chelariu, răzbind şi spre publicaţii occidentale (..La 
voce di Mantova”). Toţi traduceau, cu încrâncenare și talent, din literatura 
europeană (Baudelaire, Georg Trakl, Rainer Maria Rilke, Johan Bojer, 
Jean Tharaud, Uhiand, Platen, Richard Dehmel, ba chiar şi din esticul 
Mihail Şolohov), traducerile însemnând, în fond, o mare şi temeinică 
ucenicie literară. 

Constituirea Societăţii Scriitorilor Bucovineni, în 12 noiembrie 
1938, însemna doar o solidarizare a generaţiilor, prin şedinţe-interne, 
adică un fel de cenaclu literar, în care câţiva autori citeau două-trei 
texte prospăt scrise şi se angajau, după aceea, discuţii. Iniţial, Societatea 
Scriitorilor Bucovineni, concurată viguros de societățile pentru cultură 
şi literatură, inclusiv de Fundaţia „Carol Il”, nu se ridica nici măcar la 
nivelul Colecţiei „.Iconar”, mişcare literară care a produs un patrimoniu 
bucovinean. SSB era mai curând emblema unor întâlniri mondene, la 

care participau bătrânii” Constantin Loghin, N. Teaciuc-A Ibu, George 
Voevidca sau, la fel de rar, Leca Morariu, şi tinerii lui Mircea Streinul, 
omul care avea să se lupte, discret şi elegant. cu inerția rigidităţii 
„raționalismului sec” excesiv al universitarilor, pentru a realiza tripla 
relaționare spirituală: cu mitul, prin lut, cu universul, prin credinţă, şi 
cu viața, prin dragoste. 

In lupta lui cu inerția, Mircea Streinul ostenea întru gloria 
generațiilor scriitoriceşti, deja sufocate de oportunismul de masă 
(arcăşiile, străjeriile etc.), menit să consolideze dictatura în România. 
fiind, în fond, un adevărat vârf de lance în cultivarea cuvântului care 
zideşte. Seria mult (nuvelele ..Salonul de iarnă”, ..Legendă cu iarnă”, 
„Început cu ploaie”, „.Era și primăvara de vină”. ..Luca Urâtu a dispărut”, 
„Întâlnirea cu domnu” Umbră”, ..Voncic în munţi”. „Lupul cel tânăr îşi 
arată colții”, „lanca ucide”: reportaje inedite despre Suceava şi ..Cetatea 
Sucevii”, dar şi „Zile şi nopți prin Basarabia, pământul minunilor”: 
fragmente din romanul „Lupul din Țara Huţanilor”, intitulat „Împărăţia 
din neguri”, şi din romanul „Guzii Tsu-Tsui”, intitulat „Ciobanul în fața 
morții : eseuri. precum „Pentru scriitorii regionali”. şi cronici de artă. 

Neculai Roşca Traian Chelariu George Antonescu 


sub genericul „Plastica în Ținutul Suceava” scriind despre Leon Hruşca, 
Vladimir Nichitovici, Isidora Constantinovici-Hain, Vladimir 
Zagorodnicov etc.), iar rodnicia condeiului lui Streinul l-a obligat pe 
George lonaşcu să sublinieze retoric, în „Constatări pe marginea 
literaturii arborosene” (Suceava, 11.01.1939, pg. 2): 


„Întrebaţi pe orice intelectual din Bucureşti cine este Mircea 
Streinul şi o să spună că a auzit vorbindu-se despre el la radio, a citit din 
scrierile lui sau despre el, în tot cazul ştie că este un scriitor bucovinean... 
Afară de aceasta, ar mai afla că în Cernăuţi există o „Societate a 
Scriitorilor Bucovineni”, al cărei preşedinte este d. prof. Loghin, un 
distins istoric literar, şi că această societate va aranja o serie de şezători 
literare unde se vor discuta probleme de estetică literară şi unde scriitorii 
bucovineni vor citi fragmente din operele lor”. 


Ziarul ținutal „Suceava” era, încă de la apariţie, un prim organ 
de presă, ce-i drept — neoficial, al Societăţii Scriitorilor Bucovineni. 

Prima şedinţă a SSB, pe anul 1939, a fost şi prima cu o oarecare 
activitate, din 12 noiembrie 1938, până în ianuarie 1939, şi a fost anunţată 
în 12 ianuarie, cu următorul comunicat: 


„Dela S$.S.B. / Sâmbătă, la orele 8 seara, va avea loc, în sala 
Societăţii pentru cultură prima şedinţă din acest an a Societăţii 


22 











Societatea Scriitorilor Bucovineni 


Scriitorilor Bucovineni. D. prof. Leon Țopa va citi un referat asupra 
romanului bucovinean, iar d-nii George Drumur, G. Z. Antonescu, 
Procopie Milişte şi alţii vor citi versuri şi proză”. 


Un „curier literar”, datorat lui Mircea Streinul, care scrie şi 
despre „O editură şi un om tânăr” („Universul literar”, din Bucureşti, şi 
editorul Victor Popescu), inventaria sărăcăciosul, dar consistentul 
patrimoniu al literaturii arborosene: | 


„Romanul arborosean, care numără, până în prezent, mai mult 
decât merituoasele încercări ale unor Erast Mihalescu, Traian Cantemir 
(asupra căruia vom reveni pentru restabilirea unor adevăruri) şi lulian 
Vesper, se anunţă din ce în ce mai bogat. E un semn de maturitate aceasta. 
După avalanşa lirică din trecut, care a cunoscut, printre altele, 
călduroasele şi entusiastele adeziuni ale unor cărturari ca: prof. Al. 
Rosetti, prof. Perpessicius, prof. Lucian Blaga, Camil Petrescu, prof. 
Șerban Cioculescu, B. C. Fântâneru etc., etc., scriitorii arboroseni, 
începând cu primul pe alfabet... — G. Z. Antonescu și sfârșind cu 
ultimul... — E. Ar. Zaharia, pregătesc romane noi, dintre cari, unele, au 
şi fost angajate la edituri ca: „Fundaţia Carol II”, „Cartea Românească”, 
Vremea” ş.a.”. 


Traian Cantemir Iulian Vesper E. Ar Zaharia 





23 





lon DRĂGUȘANUL 


IONI 
N 
a 





EI 





op 


George Voevidca 

Theodor Balan Leca Morariu 


Doar despre celebrul său roman, „lon Aluion”, cel mai bun din 
întreaga literatură bucovineană, nu pomeneşte nimic Mircea Streinul, 
aşa cum nu face referire nici la „Viaţa în pădure” sau la „L.upul din Țara 
Huţanilor”, romane în manuscris, din care publică fragmente şi în ziarul 
„Suceava”, dar se entuziasmează faţă de izbânzile unor tineri din 
„poeticescul neam”: 


„Ne reamintim cu câtă ne" ncredere, cu ce bale de invidie, a fost 
primită la început — de către nişte falşi intelectuali, amatori de-o „„poezie” 
la un pahar cu bere (dealtfel, am mai scris, în Revista F undațiilor Re- 
gale, despre acest lucru) — splendida generaţie a iconarilor. Câte vorbe 
rele, câte intrigi de mahala, deadreptul odioase! Azi, destui dintre ei fac 
„mea culpa” — şi nici nu s-ar putea altfel, căci în decurs de numai patru 
ani, trei poeţi — arboroseni şi iconari totodată — au fost premiaţi de 
Societatea Scriitorilor Români, iar al patrulea, Neculai Roşca, a luat 
premiul „Baudelaire”, care-a fost unul din cele mai grele de cucerit”. 


Perpessicius, un entuziast şi generos admirator al literaturii 
bucovinene, scrisese, în „România”, că „tânăra proză bucovineană este... 
una regională”. Aşa cum regional este şi bună parte din tânărul scris, în 
proză, ardelean... cum poate că e şi cel basarabean, ce nu ne-a ajuns 
încă la cunoştinţă ş.a.m.d. Dacă „Ion Aluion” pleca dela dramaticul 

episod al execuţiei unui nevinovat, în timp de războiu, planurile adiacente 
ale povestirii, ecourile ce trezia şi corelaţiile ce indica cu alte lucrări, în 
manuscris, ale autorului, contribuiau să creeze o atmosferă cu mult mai 
dilatată, decât simplul şi limitatul caz al lui lon Aluion ar fi fost în stare 
să determine. În dramatica întâmplare a romanului d-lui Mircea Streinul 
cată să se citească un bun şi cuprinzător capitol din recenta istorie 
sufletească a Bucovinei. Stăpânirea dinainte şi sângerosul interludiu al 
războiului, care şi-a abătut tăvălugurile peste pajiştile de raiu ale grădinii 
dela Nord, au lăsat în sufletele oamenilor, şi mai cu seamă în acela al 
copiilor, urme adânci şi nevindecabile, aşa cum cele câteva lucruri ce, 
întâmplător, cunoaştem din „Viaţa în pădure”, viitorul roman al d-lui 
Mircea Streinul, izbutesc cu deosebită vigoare să puie în lumină. O 
Bucovină de după războiu, din primul an al înstăpânirii româneşti este 
şi aceasta din întâiul, sobrul şi, întru totul, revelatoriu roman al d-lui 
lulian Vesper: „Primăvara în Ţara Fagilor”. Ca şi d. Mircea Streinul, d. 
lulian Vesper vine din poezie, din tânăra promoţie a liricei bucovinene, 
cunoscută sub numele de gruparea iconarilor, despre care ne-am întreţinut 
în vară — ceea ce se vede, dealtminteri, din scrisul cu alintări formale, 
din toată acea îngrijire a stilului și a compunerii, pe care poezia, cu 
disciplina canoanelor ei, o trece de timpuriu în vinele celor ce-au 
practicat-o. Ne şi aducem aminte să fi împrumutat, cu prilejul acela, d- 
lui lulian Vesper, titlul lucrării sale de astăzi ȘI să fi închis într'însul 
peisagiul însuşi al tinerei poezii bucovinene” (Suceava, nr. 13/1939, 
pg. 2). 


Vasile Posteucă Dragoș Vitencu 

Societatea Scriitorilor Bucovineni avea nevoie de patrimoniul 
arborosean, pentru legitimare, cum avea nevoie şi de cel iconar, pentru 
dobândirea de prestigiu, dar şi mai necesar era, în 1939, când Mircea 
Streinul, vicepreşedintele SSB, se implică total, de spiritul lui Streinul, 
pentru a deveni un organism viu, creator, cară să „îndeplinească o funcţie 
socială”, aşa că prima şedinţă cu adevărat de lucru din istoria SSB îl are 
ca lider pe Mircea Streinul, cel care se născuse parcă pentru a sluji 
spiritualitatea şi pentru a urni lucrurile din loc, punând umărul, fără să 
afişeze aptitudini de conducător, dar orientând mişcarea literară spre 
eficienţă. 

Cronica şedinţei este semnată, în pagina 2 a ziarului „Suceava”, 
din 19 ianuarie 1939, de Aurel Fediuc, redactor al publicaţiei şi poet 
modest, în ciuda aspectului opulent al cărților sale, valoroase doar prin 
găzduirea desenelor şi gravurilor fraţilor Rybiczka: 


„La ultima şedinţă a S.S.B.-ului au asistat d-nii: prof. univ. 
Grigore Nandriş, preşedintele Societăţii pentru cultură, Mircea Streinul, 
vicepreşedintele S.S.B.-ului, Dr. N. Tcaciuc-A bu, prof. Claudiu Usatiuc, 
G. Drumur, Dr. Leon Ţopa, prof. Liviu Rusu, Dr. Traian Cantemir, prof. 
Const. Turtureanu, |. Negură, G. Z. Antonescu, Neculai Pavel, Procopie 
Milişte, Aurel Fediuc, O. Rusu, Oct. Gruia şi d-na E. Rusu”. 


In prima şedinţă a anului 1939, Societatea Scriitorilor 
Bucovineni doar şi-a însuşit ceea ce nu-i aparţinea: 


„D. Dr. Leon Ţopa referează despre romanul bucovinean, în 
care se înglobează lucrările: „Aventurile unui iredentist”, de Erast 
Mihalescu, „Şomerii”, de Constantin Turtureanu, „lon Aluion” şi 


„Aventura domnişoarei Zenovia Magheru”, de Mircea Streinul, „„Mensa 


academica”, de Traian Cantemir”, şi „Primăvara în Ţara Fagilor”, de 
lulian Vesper. 

După interesantul şi bogatul în concluzii referat al d-lui Dr. Leon 
Ţopa, urmează discuţii, la care participă d-nii: prof. univ. Gr. Nandriş, 
prof. Usatiuc, M. Streinul, |. Nepură, L.iviu Rusu, G. Z. Antonescu, 
George Drumur etc. 

Apoi se trece la lecturarea fragmentului „Muntele Ungureanu”, 
din volumul „In vâltoarea războiului”, de prof. Const. Turtureanu”. 


Discuţiile savante, în care „raționalismul sec al bătrânilor” se 
manifesta în oratorii nesfârşite și inutile, nu era pe placu! şi nici în firea lui 
Mircea Streinul, care trudea întru cuvântul scris şi îndemna la trudă, aşa că, 
în 22 ianuarie 1939, vicepreşedintele SSB publică lista celor care, fără a se 
distanţa de SSB, formează Gruparea de literatură şi artă „„Suceava”: Mircea 
Streinul, George Zamfira Antonescu, Traian Cantemir, Mihail Cazacu, 
Ghedeon Coca, Paul Constantinescu, George Drumur, Aurel Fediuc, George 
lonașcu, D. Loghin, Aspazia Munte, Neculai Pavel, Neculai Roşca, Rudd 
Rybiczka (graficianul), Cristofor Vitencu, Liviu Rusu şi Leon Țopa. 


Societatea Scriitorilor Bucovineni deja consacrase ideea solidarităţii 
scriitorilor din acest colț de țară, deşi senzaţia „că sunt uniţi” era doar 
aparentă, bazată pe faptul că „scriitorii arboroseni, fie tineri, în frunte cu 
Mircea Streinul, George Drumur, lulian Vesper, George Z. Antonescu şi 
alții, fie mai în vârstă, ca Leca Morariu, Const. Loghin, George Voevidca 
etc., au putere de muncă şi lucrează cu multă râvnă, au iniţiativă şi dau la 
iveală opere de reală valoare pentru cultura noastră” (Lucian Predescu). 


Vasile Țigănescu 

Dincolo de cuvintele criticilor şi istoricilor literari, desigur că 
oneste, stă o stare de spirit şi un fel de a fi definitoriu pentru solidaritate. 

În 1939, Victor Săhleanu avea doar 15 anişori şi îndrăznise să 
trimită o poezioară ziarului „Suceava”, iar fila caligrafiată a nimerit în 
mâinile lui Mircea Streinul, care, în firescul conştiinţei sale poetice 
sacerdotale, a reacţionat imediat: 


„Suflet de noapte” se numește un poem pe care ni l-a dat V. 
Săhleanu. Deşi încă nu clar şi definit personal — V. Săhleanu n'are decât 
15 ani (deci un fel de Ştefan Baciu...) scrie lucruri destul de frumoase 
pentru a desprinde câteva versuri. 


„De luna rece care a străbătut finitul 
ferindu-mă, mi-am pus o mantie de uitare, 

şi 'negurat, printr însa, îmi aşteptam sfârşitul 
banalităţii oarbe de ani şi de mirare”. 


Liceul „Aron Pumnul”, care-a dat scriitori ca Neculai Roşca, 
Tudor Ulmanu, Leon Țopa, George Zamfira Antonescu, Aurei Fediuc şi 
alții, iată că-şi continuă tradiţia cu N. Tăutu şi cu V. Săhleanu”. 


Despre sine, care făcea gloria reală a liceului cernăuţean, Mircea 
Streinul nu a pomenit nimic, el slujind altarul poeziei şi galeria de sfinţi 
vii, dar îndreptăţiţi la evlavie. Ăsta a fost spiritul arborosean şi iconar, 
spiritul dobândit, ulterior, adică după primul refugiu, şi de Societatea 
Scriitorilor Bucovineni. Din nefericire. spiritul acesta avea să fie 
spulberat în 1946, odată cu persecutarea lui George Antonescu şi a lui 
Dimitrie Loghin, care împrăştiaseră prin Suceava, de „Sânziene”, o 
ultimă antologie a poeziei iconariste, confiscată în mare parte de noul 
regim şi arsă în curtea interioară a închisorii, alături de mai toate cărțile 
Bucovinei. 


Şedinţele Societăţii Scriitorilor Bucuovineni se desfăşurau 
săptămânal, sâmbăta, spre seară, dar numiui ca „şezâtoare internă”, deci 


un fel de cenaclu, mai curând monden, «leciat util, cu cronici scurte în 

ziare. În condiţiile în care intreaga arhivă a Societăţii Scriitorilor 
Bucovineni s-a pierdut, iar relatările despre activitatea Societăţii, în 
ultimele luni ale anului 1938, lipsesc, cronicile şedinţelor sunt singurele 
care ne pot ajuta la reconstituirea întâmplărilor de mult uitate, dar 
pilduitoare şi, tocmai de aceea, de retrăit. 


„Urmărindu-şi programul de activitate, S.S.B.-ul a ţinut în ziua 
de 21 lanuarie curent o şezătoare internă, la care au luat parte S.S. 
Părintele E. Costea, şi d-nii: C. Loghin, preşedintele societăţii, Em. 
Voinescu, George Fonea, Dr. Leon Țopa, Neculai Pavel, [. Negură, V. 
Posteucă, Octav Rusu, O. Gruia, Aurel Fediuc etc. 

D. Traian Chelariu a prezentat monografia lui Octav Rusu: 
„Vasile Alexievici”. 

Au citit d-nii: George Fonea (trei traduceri reuşite din Guillaume 
Apollinaire, dintre cari una, „Semn”, dedicată d-lui Mircea Streinul, şi 
poemul în proză „Aleea nesfârşită”), Aurel Fediuc (câteva poezii 
originale, printre care „Orbul” şi „Din oraş”, şi poemul „Magie” de A. 
Bogaci) şi O. Gruia (schiţa umoristică, intitulată „Cazul domnului 
Costică Maghereanu'”). 

S'au discutat apoi problema retorismului în poezie şi condiţiile 


„esenţiale ale schiţei umoristice. / A.F.”. 


„Poemul în proză”, cu inerentele „probleme ale retorismului”, 
reprezenta ultima modă lirică, importată epigonic de la Georg Trakl, 
din opera căruia Mircea Streinul traducea masiv. Dar impresia 
covârşitoare aveau să o producă cele şase părți ale poemului în proză 
„Noapte de iarnă”, un fel de tablete despre natură şi despre definirea 
lăuntrului liric prin detalii ale naturii. Chiar şi debutantul Dragoş Vicol 
confecționa, în 1939, astfel de texte, care nu aveau nimic în comun cu 
impresionismul timpuriu german, în timp ce alte poeme în proză ale lui 
Trakl, „Transformarea răului” sau „Vis şi'noptare”, adoptate doar retoric 
de bucovineni, nu fac prozeliţi, deşi amintesc de opera durabilă a 
aceluiaşi Georg Trakl. 


Dacă în cronicile de şedinţă a Societăţii Scriitorilor Bucovineni 

sunt menționați doar autorii şi personalităţile vag literare, care au citit 
sau au cuvântat, exprimând păreri riguroase şi definitive, ceilalţi 
participanţi pot fi aflaţi din „inventarierile” lui Mircea Streinul, care 
aducea, sub pretextul Grupării de literatură şi artă „Suceava”, noi aderenţi 
pentru SSB, societatea bazându-se deja, în 1 februarie 1939, pe 
următoarele nume: preot George Zamfira Antonescu, Viorica Doboş- 
Boca, A. Bogaci, Salustia Tr. Bona, Ovid Caledoniu, Dr. Traian Cantemir, 
Mihail Cazacu, Const. Cehan-Racoviţă, Ghedeon Coca, prof. Paul 
Constantinescu, prof. Isidora Constantinovici-Hain, Laura Miron, Lazăr 
Cozma, lonică a Dariei, George Drumur, Aurel Fediuc, George Fonea, 
prof. univ. Valentin Al. Georgescu, George lonaşcu, prof. D. Loghin, 
prof. Mel. Hayek, Aurel Marin, Aspazia Munte, Neculai Pavel, prof. 
Neculai Roşca, Ludovic Rybiczka, Rudd Rybiczka (graficianul, prietenul 
nedespărțit al lui Mircea Streinul, inclusiv în perioadele bucureştene), 
Mircea Scalat, prof. Vasile Ştefan, D. Tătăroiu, George lodiraş, Vasile 
Forminte-Ulian, Tudor Ulmanu, Cristofor Vitencu, Îi. Ar. Zaharia, 
Vladimir Zagorodnicov, Liviu Rusu şi L.eon Ţopa. 


Prima tentativă de scoatere a Societăţii Scriitorilor Bucovineni 
din inerția mondenismului s-a produs în 25 tebruarie 1939, când 
Constantin Loghin şi Mircea Streinul provoacă la dinamism o lume 

trândavă, dar făloasă, dispusă la irosiri în interminabile şi inutile discuţii: 


„Sâmbătă în 25 Februarie a.c. a avut loc o frumoasă şi interesantă 
şezătoare internă a S$.S.B.-ului la care au luat parte domnii prof. C. 
Loghin, preşedintele societăţii, Mircea Streinul, vicepreşedintele, prof. 
Claudiu Usatiuc, prof. Liviu Rusu, George Drumur, George Zamfira 
Antonescu, prof. Sebastian Popovici, Mihail Cazacu, Neculai Pavel, 
George lonaşcu, Procopie Milişte, M. Teleagă, A. Bogaci, Octav Rusu, 
lon Ştefan, O. Gruia, VI. Milici, Aurel Fediuc şi alții. 

Au citit din manuscrise originale: G. lonaşcu (un poem), A. 
Fediuc (câteva poezii din manuscrisul volumului „Interior”) şi George 
Z.. Antonescu (nuvela „Întâmplarea din Cotu-Nou”). 

După obişnuitele păreri critice asupra celor citite, d. prof. C. 
Loghin a făcut frumoasa şi binevenita propunere de a se invita în oraşul 
nostru marii maeştri din Bucureşti (lucru care se va întâmpla abia după 
recucerirea Bucovinei — n.n.), cari ar dori să conferenţieze în cadrul 
unor şezători externe la Teatrul Naţional. 

D. Procopie Milişte a omagiat în numele societăţii şi din 
inițiativa domnului Mircea Streinul opera de mare valoare istorico- 
literară a domnului prof. C. Loghin, care a ajuns în zilele trecute la a 7- 
a ediţie, iar d. Mircea Streinul a propus să se sărbătorească — eventual 
printr'o agapă — apariţia volumelor ieşite de sub teasc dela data înfiinţării 
Societăţii Scriitorilor Bucovineni. 

În urma discuţiilor care au avut loc, şi la care au luat parte 
majoritatea celor prezenţi, s'a hotărât sărbătorirea operelor apărute 
începând cu romanul „„Mensa Academica” al domnului prof. Traian 
Cantemir. 

În ceea ce priveşte sărbătorile dela Teatrul Naţional, d. prof. C. 
Loghin şi-a luat misiunea de a studia aranjarea lor în condiţiile cele mai 
favorabile”. 


Peste o săptămână, la o nouă „şezătoare internă”, rezumată 
neglijent de acelaşi Aurel Fediuc, în prezenţa unor noi aderenţi, discuţiile 
ȘI iniţiativele dau semne de evoluţie spre bine, propunându-se, după 
modelul Colecţiei „Iconar”, acordarea de premii ale Societăţii Scriitorilor 
Bucovineni şi întemeierea unei reviste literare la Cernăuţi, care, în fapt, 
va vedea lumina tiparului începând din anul 1942, sub numele de 
„Revista Bucovinei”: 


„Continuându-şi programul de rodnică activitate, Societatea 
Scriitorilor Bucovineni a ţinut Sâmbătă în 4 Martie a.c. o şedinţă internă 
la care au luat partie domnii: prof. Grigore Nandriş, preşedintele Societăţii 
pentru cultură şi literatură în Bucovina, prof. Const. Loghin, preşedintele 
S.S.B.-ului, prof. Val. Al. Georgescu, Mircea Streinul, George Zamfira 
Antonescu, George Fonea, prof. Liviu Rusu, prof. Const. Turtureanu, 
Rudd Rybiczka, George Drumur, A. Bogaci, George lonaşcu, Procopie 
Milişte, |. Negură, Neculai Pavel, Dragoş Vitencu. loan Ştefan, M. 
Teleagă, Octav Rusu, O. Gruia, N. M. Epureanu. Adrian Ignătescu, A. 
Fediuc și alții. 

Au citit: A. Fediuc (două poeme din manuscrisul volumului „„In- 
terior”) şi George lonaşcu (trei poezii de V. Posteucă). 

D. prof. Liviu Rusu a pus 0 interesantă problemă cu privire la 

legătura dintre poezie şi muzică. 

Din discuţia care a urmat şi la care au luat parte majoritatea 
celor prezenţi, se desprinde următoarea concluzie: atât muzica, pe 
deoparte, cât şi poezia, pe de altă parte, s'au întors dela o vreme spre 
folclor, înfigându-şi rădăcinile adânc în comorile de artă curat româneşti, 
culese din gura poporului, dar, neţinând seama de legăturile fireşti ce ar 
trebui să existe între ele, au evoluat pe direcţii diferite. 

S-a fixat, apoi, ziua de 13 Martie curent, data sărbătoririi 
operelor literare apărute recent. Şi s-au făcut propuneri în ce priveşte 
premiile S.S.B.-ului. În continuare, s-a discutat problema apariţiei unei 
reviste literare la Cernăuţi şi s-a fixat programul şezătorii interne de 
sâmbăta viitoare, şezătoare care va fi închinată, din inițiativa domnului 
Mircea Streinul, lui V. Gherasim şi în cadrul căreia d. Fonea va prezenta 
opera acestui scriitor Bucovinean. 

Apoi, d. prof. Const. Loghin a făcut propunerea de a sărbători 
în cadrul unei şezători externe 10 ani de la moartea lui Stănică Berariu. 

Ca încheiere, d. George Fonea a prezentat două plachete de 
versuri în limba franceză ale d-lui Valentin Al. Georgescu, „Les voix” 
și „Les dix stations d'une vierge” și a anunţat apropiata apariţie a 
volumului de poezii „Cuvinte de deslegare” datorat aceluiaşi autor”. 


Prezentarea operei poetului, prozatorului şi filosofului Vasile 
Gherasim, căruia Traian Brăileanu îi dedicase, deja, o monografie, făcea 
parte dintr-un plan încă nemărturisit al lui Constantin Loghin şi al lui 
Mircea Streinul de a realiza, cu autori diferiţi, o adevărată istorie a 
literaturii bucovinene, în paginile viitoarei reviste literare, ceea ce ŞI 
avea să se realizeze, în bună parte, odată cu apariţia „Revistei Bucovinei”. 

„Comemorarea lui Vasile Gherasim la Societatea Scriitorilor 
Bucovineni” s-a făcut în || martie 1939 (poetul se născuse, la Marginea, 
în 26 noiembrie 1893, şi murise la Cernăuţi, în 10 februarie 1933), fără 
nici un pretext bio-bibliografic şi, aşa cum se va vedea, folosind memoria 
poetului tot ca pretext, cu deja consacrată duplicitate bucovineană, pentru 
a sărbători un om în viață, ce-i drept — cărturar cu notorietate europeană, 
Claudiu Isopescu, aflat, în acele zile, la Cernăuţi. Descrierea 
evenimentului o datorăm lui Aurel Fediuc: 

„Sâmbătă, în || Martie a.c., a avut loc în sala de festivități a 
Societăţii pentru cultură şi literatură în Bucovina o şezătoare literară 
internă, închinată — din iniţiativa d-lui Mircea Streinul, vicepreşedintele 
S.S.B.-ului — poetului Vasile Gherasim. Şezătoarea a fost onorată cu 
prezenţa d-lui Claudiu Isopescu, profesor la Facultatea de litere din 
Roma, şi prezidată de d. prof, Const. Loghin. 

La şezătoare au luat parte d-nii: Mircea Streinul, Dr. Leon Ţopa, 
prof. Sebastian Popovici, prof. C. Turtureanu, George Drumur, Dragoș 
Vitencu, George Zamfira Antonescu, George Fonea, Em. Voinescu, 
Neculai Pavel, T. Ulmanu, Procopie Milişte, George lonaşcu, N. M. 
Epureanu, Octav Nandriş, Adrian Bondaru, A. Bogaci, Octav Rusu, O. 
Gruia, M. Teleagă ş.a. şi d-nele Rusu şi I. Fonea. 


D. prof. univ. Claudiu Isopescu între scriitorii arboroseni. 
D. prof. C. Loghin a deschis şezătoarea salutând în numele societăţii pe 
d. prof. Claudiu Isopescu, bucovinean de origine, care — plecat în Italia 
de mai bine de un deceniu şi jumătate — a ştiut să ne facă neamul, cultura 
şi literatura cunoscute în ţara soră, întrebuinţând toate mijloacele care 
i-au stat la dispoziţie, şi în special presa, cursurile dela Universitate, 
conferințele ținute şi discursurile rostite la radio. Interesul publicului a 
ştiut să-l trezească treptat-treptat, ajungând la rezultate evidente. 

Dar activitatea D-sale nu s'a mărginit numai aici. Domnia Sa a 
publicat împreună cu studenţii pe care îi are diferite studii asupra 
scriitorilor noştri, şi a îndrumat numeroase traduceri foaite reuşite. 

D. prof. C. Loghin a subliniat, apoi, alte ramuri de activitate ale 
distinsului oaspe şi şi-a terminat cuvântul cu un călduros „bine-ai venit”. 


Cuvântul d-lui Dr. Leon Ţopa. D. Dr. Leon Ţopa, luând 
cuvântul în numele scriitorilor tineri, a expus activitatea d-lui prof. 
Claudiu Isopescu, arătând că, încă din timpul războiului. distinsul oaspe 
— în calitate de prizonier italian a organizat o legiune de voluntari români. 

Ajuns apoi membru al Școlii Române la Roma şi mai târziu 
profesor universitar, d. prof. C. Isopescu a ştiut totdeauna să sprijine 
atât moraliceşte cât și materialiceşte pe tineri! români veniţi în capitala 
țării surori. 

Vorbitorul a arătat marea valoare istorică şi documentară a 
volumului „La stampa periodica Romeno-ltaliana in Romania e in Italia” 
datorit d-lui prof. Cl. Isopescu şi importanța studiului ..Un naturalista 
Romeno: Liviu Rebreanu”, studiu scris unui student italian, şi a expus 
în linii largi rolul lectoratelor din Torino. Florenţa şi Neapole, a căror 
înfiinţare se datoreşte în mare parte tot d-lui prof. CI. |sopescu. 


Răspunsul d-lui prof. univ Claudiu Isopescu. D. prof. Claudiu 
Isopescu a răspuns antevorbitorilor săi spunând că fluidul care trece din 
sânge în sânge și din suflet în suflet l-a determinat să înfiinţeze legiunea 
de voluntari, dar că — ajuns membru al Şcoalei Române —a putut observa 
că Românii erau complet necunoscuţi în ţara soră şi că fiind participant 
al unei excursii a fost întrebat la un moment dat dacă în Bucureşti există 
lumină electrică şi tramvaiu... 

D-sa a făcut, în continuare, un mic istoric al şcolii româneşti în 
Italia dela începuturile ei. 

Trecând la cercetările D-sale făcute în domeniul istoriei, 
distinsul oaspe şi-a motivat prelungirea activităţii la Roma pe faptul că 
a găsit unele documente ale trecutului nostru şi în special scrisoarea 
unică a lui Mihai Viteazul scrisă după lupta dela Călugăreni. 

Odată rămas însă, a deschis un curs liber de limba română ŞI, 
trecând peste toate lipsurile, a croit aşa cum a putut un drum spre Apus, 
unde a „creat făgaşul nou de penetrație culturală românească în ţara 
soră, pe baza volumelor traduse de studenți”, lucru care a atras atenția 
ziariştilor din Spania şi din America de Sud. 

Domnia Sa a spus, apoi, printre altele, că ar fi fost poate mai 
nimerit ca această penetraţie culturală să se facă pe calea catedrei dela 
Sorbona care ființează de vreo 30 de ani, dar că din anumite motive 
aceasta nu s a făcut. Și poate că aceasta se datorește şi faptului că suntem 
mai apropiaţi în structura noastră sufletească de Italieni ŞI mai cu seamă 
de „„Meridionali”. 

Trecând la activitatea Societăţii Scriitorilor Bucovineni, d. prof. 


Claudiu Isopescu a salutat cu multă bucurie fericita idee de a crea 


societatea şi i-a urat succes deplin întru ridicarea elementelor, fapt pentru 
care va binemerita de la neam, deoarece aceste elemente aducând 

specificul local în opera lor vor contribui la cunoaşterea integrală a 
sufletului românesc. 


Comemorarea lui Vasile Gherasim. D. George Fonea a vorbit 
despre Vasile Gherasim, punându-i opera poetică în legătură cu cea 
„a filosofică şi dând între altele şi o notiţă bio- 
" bibliografică. D-sa a ştiut să releve concis şi 
de multe ori într-un stil original şi meritoriu 
valoarea operei lui Vasile Gherasim, iar d. 
George lonaşcu a cetit câteva poezii din 
volumul „Poezii” datorit poetului comemorat. 

A urmat o discuţie critică a lucrării 
d-lui Fonea la care au participat d-nii prof. 
Claudiu Isopescu, prof. Const. Loghin şi 
Mircea Streinul. 

Între altele, d. prof. C. Loghin şi-a 
exprimat dorinţa de a se face cunoscută şi 
publicului această lucrare ca cea mai isbutită 
de până acum, d. Mircea Streinul a făcut propunerea de a se publica 
lucrarea eventual în editura Societăţii pentru cultură şi literatură, iar d. 
prof. Claudiu Isopescu a remarcat unele paralele leopardiene în opera 
lui V. Gherasim şi a felicitat munca d-lui Fonea. 

După închiderea discuţiei, d. Mircea Streinul a anunţat că 
sărbătorirea operelor recent apărute va avea loc Miercuri în 15, nu cum 
era stabilit de mai înainte, şi l-a invitat la această sărbătorire şi pe d. 
prof. Cl. Isopescu, iar d. prof. C. Loghin a propus ca şezătoarea externă 
închinată lui Stănică Berariu să aibă loc Duminecă în 2 Aprilie a.c., la 
orele ||! dim. 

Ca încheiere, d. George lonaşcu a citit două poezii reuşite 
datorite d-lui N. M. Epureanu, iar A. Fediuc, cântul VI din poemul 
„Sculptorul” şi o poezie din manuscrisul volumului „Interior” / A. 
Fediuc”. 






Vasile Gherasim 


Identitatea dintre Gruparea pentru literatură şi artă „Suceava” 
și Societatea Scriitorilor Bucovineni începe să se contirme, prin prezenţa 

unor artişti plastici, precum laboriosul Rudd Rybiczka sau graficianul 
Vladimir Milici, sau a unor profesori fără pasiunea scrisului, precum 
Sebastian Popovici sau Octavian Nandriş, printre scriitorii bucovineni. 
In fond, nici Gruparea, nici Societatea nu recompensau, în sensul 
recunoaşterii publice, anumiţi creatori, ci înfăptuiau solidaritate. Sau 
măcar asta îşi dorea. 


Începuturile Societăţii Scriitorilor Bucovineni nu au fost 
spectaculoase şi nici eficiente. Societatea însemna mai curând un 
eveniment monden, decât o grupare literară, cu un ţel comun, cu un 
program şi cu perspective certe. Eforturile lui Mircea Streinul de a o 
orienta spre pragmatismul grupării „Iconar” încă nu dau roade. 
Scriitorimea bucovineană părea să fie la fel de bulversată, de îmbrâncită 
de la rosturile sale ca şi societatea românească, în care dictatura regală 
netezea căi glorioase pentru oportunişti, de la astfel de ademeniri 
neabţinându-se nici măcar soţia lui Theodor Bălan, Silvia, publicistă 
înzestrată, dar eşuată în rol de comandant al străjeriţelor, sau tatăl 
tânărului poet Neculai Tăutu, ofițer cernăuţean specializat în pregătirea 
paramilitară a străjerilor. Ba chiar şi Neculai Tăutu se afla în primele 
rânduri ale „Străjii Ţării”, cu beneficiile de imagine scontate, străjeria 
având câte o 


„Supremul Străjer“ 
şi comandantul Străjii Țării 


Carol al II-lea şi Teofil Sidorovici, 





lon DRAGUŞANUL 


Rezidentul Regal George Alexianu, profesor universitar şi pro- 
tector al artelor, a fost înlocuit cu bucovineanul Gheorghe Flondor, boier 
cumsecade din Rogojeşti, care avea să fie judecat, la Suceava, prin 
neguroşii ani '50, pentru exces de cumsecădenie. 

Patriarhul Miron Cristea a murit, iar ministrul Armand Călinescu 
sufoca paginile ziarelor cu declaraţiile sale. 

Apoi, prin iulie, moare şi Regina Maria, iar atenţia publică este 
iar deturnată afectiv spre Casa Regală. 

Cultul lui Carol al II-lea determina o avalanșă de culturi ale 
unor personalități mărunte. | 

Teofil Sidorovici, comandantul străjeriilor şi primul elogiator 
al Străjerului Suprem, îşi lăfăia faţa milităroasă, cu bărbie violentă, 
sfredelită sferic, în paginile presei bucovinene. 

ŞI, totuşi, literatura încă mai rezista pe baricade, cu câte o pagină 
literară pe zi, uneori chiar cu două, sau cu relatări ale evenimentelor 
culturale, împinse discret în paginile de ştiri. În fond, şi evenimentul 
literar nu-i decât o mondenitate, iar umbra sângeroasă a primei ocupaţii 
sovietice, deşi se risipea difuz peste Bucovina, încă nu înspăimânta pe 
nimeni. Aşa se întâmplă în vremurile unor exaltări naționalite, te simţi 
încrezător în forţa bicisniciei tale şi ignori orice pericol. Te simți 
încrezător şi petreci cu subconştientă inconştienţă. 

„Sărbătonrea 
dela Societatea Scriitorilor Bucovineni” 


Prima sărbătoare a operelor literare ale membrilor Societăţii 
Scriitorilor Bucovineni s-a desfăşurat în 15 martie 1939, într-un restau- 
rant românesc din Cernăuţi („Cumpăraţi numai de la Români!”, 
porunceau publicitățile comerciale ale vremii, dar şi politicienii îmbătați 
de exaltări naţionale), iar cronica evenimentului a fost scrisă tot de Aurel 
Fediuc. Ideea este destul de ingenioasă şi poate că ar trebui adaptată şi 
la vremurile pe care le trăim: 


„Miercuri, în 15 Martie a.c., la orele 9 seara, a avut loc în sălile 
restaurantului V. Drăguleanu o sărbătorire a operelor literare recent 
apărute ale membrilor Societăţii Scriitorilor Bucovineni, la care au luat 
parte domnii: prof. univ. Grigore Nandriş, preşedintele Societăţii pentru 
cultură şi literatură în Bucovina, prof. Const. Loghin, preşedintele S.S.B.- 
ului, Mircea Streinul, prof. Constantin Turtureanu, dr. Leon Țopa, prof. 
Sebastian Popovici, George Zamfira Antonescu, George Drumur, Neculai 
Pavel, George Fonea, Em. Voinescu, George lonaşcu, N. M. Epureanu, 
Procopie Milişte, Rudd Rybiczka, V. Posteucă, Octav Rusu, Adrian 
Bondaru, A. Bogaci ş.a. 


Cuvântările rostite. D. prof. C. Loghin a deschis sărbătorirea 
exprimându-și dorinţa ca aceste întâmplări sărbătoreşti să devină un 
obiceiu al societăţii pentru a încuraja astfel printr'o apropiere sufletească 
pe aceia care scriu şi publică, dând pildă publicului cetitor, pentrucă 
întotdeauna scriitorul, mereu retras, mereu preocupat de ideile 
creaţiunilor sale, dacă a fost lipsit de încurajarea de afară, a încetat să 

mai scrie. 


Fericit de ocasia că i-a fost sortit să deschidă această primă şi. 


modestă sărbătorire, D-Sa i-a enumerat pe cei sărbătoriți, începând cu 
d. dr. Traian Cantemir, care a apărut vara trecută cu romanul „„Mensa 
Academica”. D-Sa a spus că această carte nu este o simplă înșiruire de 
evenimente, ci un roman: un roman trăit, iar trecând la operele d-lui 
Mircea Streinul, „Aventura domnişoarei Zenobia Magheru” şi „lon 
Aluton”, şi cea a d-lui lulian Vesper, „Primăvara în Țara Fagilor”, le-a 
prezentat ca fiind nişte puternice fresce ale vieţii româneşti arborosene. 


D-Sa a vorbit apoi despre operele domnilor prof Sebastian: 


Popovici („Din ploile orașului meu”), Mircea Streinul („Corbul de 
aur”), George Fonea („Rainer Maria Rilke”), dr. Leon Topa (0 lucrare 
în italieneşte), Em Voinescu („Războiul care vine”), Octav Rusu 
(monografia „Vasile Alexievici”), Petru Iroaie („Poezia autentic 
populară” şi „lonel Teodoreanu”) şi Aurel Fediuc („Rodnicie”), 
remarcând lipsa condiţiunilor prielnice desvoltării literaturii: revistă ŞI 
editură. 

D. prof. Const. Loghin şi-a terminat cuvântul urând activitate 
rodnică scriitorilor din Țara Fagilor. 

D. Procopie Milişte a cetit o succintă prezentare a tuturor 
volumelor amintite de d. prof. C. Loghin, analizând fiecare operă în 
parte și dând pentru fiecare autor câte o notiţă bio-bibliografică, în care 
a subliniat şi părțile mai puţin cunoscute de activitate scriitoricească a 
fiecărui, cum de pildă pe aceea a d-lui prof. Loghin, care de mai bine de 
17 ani colaborează la „Universul” şi care în ultima vreme a scos a 7-a 
ediție a „Istoriei literaturii române”. 

Foarte impresionantă a fost introducerea acestei lucrări în care 
autorul ei — scriitor şi el — a făcut istoricul înființării Societăţii Scriitorilor 
Bucovineni. 

Incheind, d. Procopie Milişte şi-a exprimat într'o admirabilă 
cuvântare câteva păreri personale în ce priveşte viitorul societății şi, 
adresându-se d-lui prof. Const. Loghin, l-a rugat, în numele tuturor 
membrilor, să-şi continue cu aceeaşi râvnă munca, deşi vor veni alţii să- 
| descurajeze, cârtind împotriva acestui focar de înțelegere, înfiinţat 
pentru promovarea literaturii depe aceste meleaguri. D-sa omagiază şi 

pe Rudd Rybiczka. 

După această comunicare, de multe ori îmbrăcată într'un stil 
original, din care n-au lipsit nici comparaţiile, nici metaforele, d. George 
lonaşcu a prezentat cărțile d-lui Valerian Doboş-Boca, „Târgul 
Siretului” şi „Din trecutul Sucevii”, două măiestre monumente de pietate 
față de trecutul nostru. 

Luând cuvântul, d. Sebastian Popovici a elogiat, cu acest prilej, 
strădania pe care a depus-o d. prof. Const. Loghin la publicarea cărților 
D-Sale şi i-a pus în evidenţă marile merite de profesor, istoric literar, 
culegător al adâncimilor sufleteşti literare şi entuziast preşedinte al 
S.S.B.-ului. 

D. prof. Const. Turtureanu a mulțumit d-lui Procopie Milişte 
pentru frumoasa comunicare cetită şi, asociindu-se părerilor optimiste 
ale tinerilor scriitori în privinţa viitorului scrisului românesc arborosean, 
l-a arătat în lumina unui scris viu, care se inspiră dela adevăratul izvor 
dela care trebuie să se adape, original şi mereu în legătură cu viața 
poporului. 

D. dr. Leon Ţopa a elogiat munca d-lui prof. Grigore Nandriş, 
preşedintele Societăţii pentru cultură şi literatură în Bucovina, care a 
ştiut să dea un nou ritm de viaţă societății pe care, cu atâta grijă 
părintească, o conduce, ducând-o dintr-o stare vegetativă tot mai sus 
către culmile de gândire şi traiu actual şi românesc. D. dr. Leon Țopa şi- 
a încheiat cuvântul rugând în numele scriitorilor tineri pe distinsul 
premergător întru activitate pe teren cultural-literar să păstreze şi pe 
viitor legăturile D-Sale cu S.S.B.-ul. 


Cuvântul d-lui prof. univ. Gr. Nandriş. D. prof. univ. Grigore 
Nandriş a vorbit în numele comitetului Societăţii pentru cultură 
mulţumind celor care au luat inițiativa acestei sărbătoriri pentru prilejul 
de a fi putut asista la o manifestare atât de prietenească şi antevorbitorilor 
săi, pentru reuşitele portrete pe care le-au făcut celor sărbătoriți. 

Definind, în continuare, printr'un fond adânc uman de trăire, 
D-Sa şi-a arătat marea bucurie de a fi putut prețui viaţa scriitorilor în 
mijlocul lor. 

Convins fiind de faptul că nu se poate tăgădui unitatea sufletului 

omenesc în totalitatea manifestărilor lui, d. prof. Grigore Nandriş și-a 


manifestat marea mângâiere sufletească de a nu putea îi prea departe de 
năzuinţele artiştilor întru realizarea frumosului, deşi în această direcţie 
este numai diletant, fiind prin timp şi ocupaţii destul de îndepărtat de ei. 

Domnia Sa a omagiat activitatea tinerei societăţi în numele 
comitetului central al Societăţii pentru cultură, asigurând pe cei prezenţi 
de convingerea pe care o are că aceste începuturi se vor dezvolta în 
roade ce vor rămâne în literatura noastră. 

ȘI dacă statul — asumându-și, prin serviciul social, greaua 
misiune de a ridica cultura satelor — i-a uşurat munca Societăţii, aceasta 
nu înseamnă că ea, care dispune de atâtea energii, va stagna în activitate, 
căci va porni la crearea unei edituri şi a unei reviste ca fiind două din 
cele mai importante cerinţe locale. Dar, mai puţin entuziast şi mai 
cumpănit, comitetul va porni în momentul oportun, după un plan 
sistematic. Societatea, prin Domnia Sa, ştie păsurile scriitorilor şi va fi 
alături de ele. 

D. prof. Grigore Nandriş şi-a terminat cuvântul cu speranţa că 
prilejurile de prietenească sărbătorire se vor multiplica din ce în ce. 


Ca încheiere, în partea neoficială a programului, d. George 
Drumur a cetit câteva epigrame. Schimbul a fost inceput de d. Vasile 
Posteucă. 

Reproducem câteva din cele cetite pentru spontaneitatea şi 
reușita lor. 


Lui George Fonea, Bucovinean 
prin adopţiune în literatură şi militar 


E dela militărie — 

Mulţi au spus de-atâtea ori: 
Ofiţer în poezie 

Şi Bucovinean... din flori! 

Lui Mircea Streinul, 


Vicepreşedintele S.S.B.-ului, unul din iniţiatorii lui 


Că-1 o mişcare românească 
În arta cestui plai divin — 
Pe nimenea să nu uimească: 
Îi stă în frunte un... Strein! 


Lui George lonașcu, poetul care a prezentat opera 
d-lui Valerian Doboş-Boca 


Nefiind aci de faţă, 

L-ai executat, măi frate! 
Prea era o nedreptate 
Un plăieş şi azi în viaţă! 


Tot lui lonaşcu, cu precizarea că d. Val. Doboş-Boca 


a fost operat de curând 


Doboş — o valoare mare — 
Îl zărim printre ovaţii. 
N'a venit la sărbătoare 
Că-i sătul de... operaţii! 


Lui Vasile Posteucă, din partea lu: George Ionașcu 


Eşti trist că nu ai inspiraţii 
Și vremea epigrame! trece. 
Ți-aş da un sfat — să nu bei bere, 
Să stai cu capu'n apă rece! 

Lui George lonaşcu, din partea lui Vasile Posteucă 


Într'o teacă, se'nţelege, 
Două paloşe nu'ncap! 
Eu cu capu'n apă rece, 
Tu cu apă rece?n cap! 


Lui Vasile Posteucă, replică de la Adrian Bondaru 


Una ştim: anume 
Ne dai epigrame... 
Dar nu ştiu: volume 
Sau în chilograme... 


Tot lui Vasile Posteucă 


Epigramele ce-ai scris 
Le citesc într'una: 
Nu de alta, dar aş vrea 
Să găsesc vreuna... 


Lui Adrian Bondaru, replica lui Vasile Posteucă 


Caut acul epigramei tale, 

Dar toată truda e-n zadar. 
De'abea acum îmi vine'n cale: 
Nu eşti albină, ci... bondar! 


| Sărbătoarea s'a sfârşit într'o atmosferă de deplină înțelegere şi 
voie bună — o admirabilă întrunire camaraderească. / A. Fediuc”. 


Precum se vede, epigrama, în viaţa literară, e aidoma vinului de 
calitate. Apropie oamenii şi îi însoreşte. 

Cele două evenimente de la jumătatea lunii martie, adică 
aproximativa omagiere a regretatului poet, prozator, filosof şi 
eminescolog, Vasile Gherasim şi sărbătorirea unor cărți doar însuşite de 
SSB, au cam sleit de puteri mondenismul patriarhilor rigorismului 
tăifăsuit, aşa că următoarea şezătoare internă a Societăţii s-a ţinut abia 
în 25 martie, în lipsa venerabililor universitari, care, aşa cum spune şi 
una din epigramele citate, scrisă de George Drumur, doar aderaseră la 
iniţiativa lui Mircea Streinul. Numele SSB este legat şi a fost legat, în 
conştiinţa publică, de cel al profesorului gimnazial Constantin Loghin, 
iar profesorul merită această onoare, deşi nu el a fost primul preşedinte, 
ci Grigore Nandriş, pentru că a girat cu numele său mişcarea tinerilor 
scriitori, deşi iniţiatorul real şi organizatorul începuturilor Societăţii 
Scriitorilor Bucovineni a fost Mircea Streinul, cel care, şi în 25 martie 
1939, milita, de unul singur, pentru ideile sale, cele care au stat şi la 
temelia iconarismului: 


„Sâmbătă, în 25 Martie a.c., a avut loc în sala de festivități a 
Societăţii pentru cultură și literatură în Bucovina o şezătoare internă a 
Societăţii Scriitorilor Bucovineni. A prezidat d. Mircea Streinul, 
vicepreşedintele S.S.B.-ului. Au luat parte d-nii: dr. Traian Cantemir, 
prof. Liviu Rusu, prof. Sebastian Popovici, George Fonea, Procopie 
Milişte, N. M. Epureanu, av. |. Negură, Neculai Pavel, V. Posteucă, 
George lonaşcu, |. Poştariu-Dogaru, Adrian Bondaru, Octav Rusu, A. 
Bogaci ş.a. şi d-na Rusu. D. Mircea Streinul a deschis şezătoarea 
anunțând totodată că, după sărbători, va avea loc o şezătoare externă. 

D. V. Posteucă a referat asupra romanului istoric „Săraca ţară a 
Moldovei”, de Constantin Cehan-Racoviţă, insistând asupra bogatului 
material pe care îl oferă cartea din punct de vedere critic şi scoțând în 
evidenţă călduroasa recomandaţie a lui |. Al. Brătescu-Voineşti. 

După discuţiile cari au urmat, George lonaşcu a citit, din ciclul 
„Lauda focului”, trei poeme, încununate de d. V. I. Posteucă cu epitetul 
„tâşuire teluricului”. 

Au urmat câteva păreri critice asupra celor trei poeme citite, 
date de d-nii Mircea Streinul, Liviu Rusu, Traian Cantemir, George Fonea 
ş.a. şi, tangenţial, s-a discutat problema unei critici obiective în literatura 

noastră. 

S'a anunţat, apoi, reapariţia revistei „Bilete de papagal”, iar d. 
Mircea Streinul a propus ca la şezătoarea internă de Sâmbătă să se facă 
numai lecturi, rugând pe toţi membrii $.S.B.-ului să ia parte la această 
șezătoare. / Aurel Fediuc”. | 


În paralel, în profunzimea vremelnicei clipe, s-au anunţa vremuri 
grele. Mircea Streinul pleacă, definitiv, la București, la sfârșitul lunii 
martie, iar ziarul „Suceava” nu mai are loc pentru ştiri scriitoricești, 
fund sufocat de zvonurile despre grozăviile lumii. Rar, în câte un colţ 
de pagină, întâlneşti un poem sau o ştire lapidară. 

George lonaşcu a încredințat tiparului „Chemarea Focului”, cu 
o copertă de Rudd Rybiczka. 

Apare revista „De Strajă” a organizației „Straja Ţării”. 

lancu Nistor e numit ministrul Cultelor şi al Artei în guvernul 
lui Gheorghe Tătărescu, format pe la sfârşitul lunii noiembrie a anului 
1939. | 

Cultul lui Carol al II-lea este, deja, sufocant, obscen. 

La Cernăuţi, sub bagheta lui Grigore Macovei, evoluează Corul 
cohorte: de băieţi şi fete. 


Grigore Macovei Miron Suru 

Doamnele Române fac colecte „pentru ajutorarea soldaților cari 
stau de strajă în hotarele ţării”. 

Se organizează, prin decret-lege, la propunerea ministrului şi 
istoricului C.C. Giurescu. Frontul Renaşterii Naţionale. 

Se publică doar „Cuvinte nemuritoare ale M.S. Regelui”. 

Lui George Drumur îi apare placheta „Cântece în azur”, iar 
„cronica literară” din ziarul „Suceava” spune doar atât: ..0o carte de inedită 
substanţă lirică”. În jur, articole masive, precum „Ajutorarea sărmanilor 
şi familiilor concentraților din județul Suceava” 

O parte dintre poeţi, precum Teofil Lianu sau Aurel Tudor, sunt 
deja concentrați, iar Tudor va muri prin stepele Rusiei, odată cu cărțile 
sale încă nescrise, odată cu poemele risipite prin reviste literare. 

Aurel Vasiliu, viitorul critic al „Revistei Bucovinei”, scrie despre 
„Eminescu şi câţiva critici”, semnând Aurel Vasiliu-Sânger. Deci, Emil 
Satco nu s-a înşelat, când a presupus că poetul adoptat de Bucovina, 
Aurel Sânger, este Aurel Vasiliu, criticul, prozatorul, poetul. 

Târziu, abia în 10 martie 1940, ziarul „Suceava” publică o pagină 
literară şi vestește laconic, în sfârşit, despre Societatea Scriitorilor 
Bucovineni: 


„Reluându-şi activitatea, Societatea Scriitorilor Bucovineni 
reîncepe seria şedinţelor literare Sâmbătă, 9 Martie, orele 6 d.a., în localul 
Societăţii pentru cultură din Palatul Naţional”. 


Știrea apare în numărul din 10 martie al ziarului, deci cu o zi 
după reluarea activităţii. Au pierdut doar cei de atunci; pentru noi este, 
totuşi, o informație, chiar dacă, fără explicaţii, căci ne aflăm în faţa 
unui gol de aproape un an, timp în care activitatea SSB, cum scria George 
lonaşcu, nu a fost „nici moartă, nici vie”. 

Apoi, un alt anunţ de reluare a activităţii SSB, în 4 mai 1940, 
dar acum publicat, totuşi, oarecum la timp, adică în 4 mai. 

Nu se mai scriu cronici ale şezătorilor literare. 

Scriitorii s-au furişat în lăuntruri. 

Afară, „Suveranul şi Ţara”, Leon Ţopa îi ia direcţiunea lui 
Romulus Cândea, „Religia Ogorului”, „Romenopa”, „Bugetul Uman”, 

„Mesajul Tronului”, „Sub scutul de apărare a liniei Regele Carol, 
România poate privi cu linişte viitorul”... 

Apoi, începe refugiul, sovieticii ocupă nordul Bucovinei. 
Catedrala din Cernăuţi, sub robie, se răsuceşte în sufletul lui George 
Voevidca dureros, aidoma unui cuţit ruginit: „În neguri se topi cer de 
mătasă. / Ca orbul — Cernăuţii-şi caută zarea. / Și tot mai neagră creşte 
depărtarea. / Cumplit călcâi ca lespedea apasă”. 

Poezia are ochii în lacrimi. 

Ostaşii români deschid drumul întoarcerii acasă. 

Poezia se întoarce acasă. Desrobită, „lung, Catedrala sună ŞI 
răsună; / mai sus îşi “nalță-arcadele-n lumină; / cu toate clopotele ei se- 
nchină / că Dumnezeu din pulbere-o adună”. 

Doar Mircea Streinul nu mai revine la Cernăuţi, acolo unde 
visele lui prind, în sfârşit, conturul realității. Vremelnic şi tulburător 
contur, dar contur. 

„Revista Bucovinei” 


Mult aşteptata publicație a Societăţii Scriitorilor Bucovineni, 
„Revista Bucovinei”, apare, la Cernăuţi, începând din ianuarie 1942, 
sub conducerea lui Traian Cantemir şi a lui Dragoş Vitencu, ambii 
sectretari de redacție. Proprietar, deci şi finanţator, era Societatea pentru 
cultura şi literatura română în Bucovina, aşa cum, de altfel, promisese 
Grigore Nandriş, la evenimentul sărbătoririi cărților din 15 martie 1939. 
Redacţia şi administraţia se aflau în sediul Palatului Naţional din 
Cernăuţi, Piaţa Unirii 3. 

Colaboratori ai revistei, menţionaţi, număr de număr, pe coperta 
de gardă, membri sau pe cale de a deveni membri ai Societăţii Scriitorilor 
Bucovineni, societate care, încă de la începuturi, era doar o secţie a 
Societăţii pentru cultură şi literatură în Bucovina, erau Aurel Vasiliu, 
George Drumur, George Voevidca, George Antonescu, Teofil Lianu, N. 
Icactuc-Albu, Teodor Plop, E. Ar. Zaharia, George Todiraș, Procopie 
Jitariu, Ilie Mandiuc, Cuchi Lidia Puiu, Dimitrie Loghin, Alexandru 
Vitencu, Adelina |. Cârdei, N. 1. Bontaş, Neculai Tăutu, Milan Şesan, 
N. Vlădulescu, N. Moţoc-Epureanu, Constantin Loghin, Leca Morariu, 
Emil Zegreanu, Augustin Z. N. Pop, Gr. Raţiu, Traian Chelariu, George 
Pătrăuceanu, Benjamin Frunte, Sebastian Popovici, Aurel Bogaci, 
Mircea Streinul (1942), Areta Bâcu, Constantin Bivolaru, Apollo 
Bolohan, lon Cârdei, Oreste Gherasim (fratele poetului Vasile Gherasim), 
Manole Haivas, Petre Luţa, Dimitrie Moldovanu, Victor Morariu, 
Gheorghe Noveanu, Viorica Pintilescu, George Silver, George Todoran, 
Laurentie Tomoiagă, Nicolae Vlădescu, Dragoș Vicol, V. Arinaru, C. 
Bivolaru, George Fonea, Radu Bâcu, lon Negură, Leon Humoreanu, 
Tudor P. Stoica, Silvia Bălan-Brătianu, Mel. Hayek, George Maxim- 

Burdujanu, George Pivin-Leandru, S. Anton, Ghedeon Coca, Pimen 
Constant, Dumitru Isac, Melania Livadă, George Nimigeanu, Aurel 
Putneanu, Emil Chindriş-Codrescu, Viorel Suluţiu, Maximilian Hacman, 
Emanoil Iliuţ, Dumitru Isac, Gruia Bodnărescu, Ben. Mihăescu (Mihai 
Bândea, alias Arcadie Arbore), Leonida Bodnărescu, Şt. Î. Dascălu E. 
Costea, Victor lon Popa, lon Popinceanu, Dragoş Protopopescu, Oltea 
Puşcariu, Maria Verona, Aurel George Stino, Dumitru Vătămanu 
(Dimitrie Vatamaniuc), George Sidorovici şi Vasile Ţigănescu. 


Încă de primul număr, noua publicaţie literară, care apare în 
ianuarie 1942, îşi revendică o tradiţie, cea a „Revistei Bucovinei”, 
apărută, cale de nouă numere, la Bucureşti, în vara anului 1916, un 
program aparent, cel al lui Constantin Loghin, care nu viza şi o identitate 
literară anume, ci o întregire a patrimoniului „Astrei” Bucovinei, cum 
inspirat numea Leca Morariu Societatea pentru cultură şi literatură 
română în Bucovina, ctitorită la | mai 1862, într-un material monografic 
impresionant, dar caracteristic, prin atitudini, epocii interbelice. Leca 
Morariu vorbeşte, cu admiraţie despre începuturile Societăţii, despre 
geniul generosului şi patriotului boier Alecu Hurmuzachi, ignorând 
meritele lui George Hurmuzachi şi ale lui Arune Pumnul, dar şi pe cele 
ale lui |. G. Sbiera, care, cu toate apucăturile etimologiste, de care făcea 
haz, cu sarcasm nedisimulat, chiar şi Vasile Alecsandri, a fost un valoros 
ctitor al mişcării culturale româneşti în Bucovina, omagiat, în această 
ipostază, cu exagerări justificate atunci, şi de Mihai Eminescu. 

Prima publicaţie a Societăţii, „Foaea”, apărută în 1865 (până în 
1869), sub conducerea lui Ambrosiu Dimitroviţă, printre altele, un pre- 
cursor al folcloriştilor bucovineni, se bucură de aprecierile lui Leca 
Morariu, care, conform firii lui veşnic gâlcevitoare, nu se poate abţine 
de la a arunca săgeți asupra „pumnulismului”, cultivat cu încrâncenare 
de |. G. Sbiera, până la moarte, aceleaşi săgeți pe care le găsim şi la 
Constantin Loghin, în „Istoria literaturii bucovinene”. Şi, tot ca şi 
Constantin Loghin, Leca Morariu desființează importanţa publicaţiei 
„Aurora Română” (1881-1884), respinsă, ce-i drept, pe timpul ivirii ei, 
de Iraclie Porumbescu şi prin refuzarea unui abonament gratuit, datorită 
cultului personalității lui Ioniță Bumbac, practicat penibil şi de Vasile 

Bumbac, dar şi de însuşi Ioniţă. Numai că, dincolo de păcatele şi de 
stigmatele ei, „Aurora Română” a răspândit scrisul sigur şi vrednic de 
nemurire al lui Simion Florea Marian, al lui Constantin Morariu 
(excelenta proză modernă „Piramida cu Pigmei” în coloanele „Aurorei 
Române” şi-a durat notorietatea) sau Dimitrie Dan. 

„Revista Bucovinei”, finanțată, ca şi „Foaea”, ca şi „Aurora 
Română”, de Societatea pentru cultură şi literatură română în Bucovina, 
se revendică, oarecum, drept continuatoare, în planul rolului cultural şi 
social, a publicaţiei din 1865-1869, dar printr-o infuzie de 
antiaustriacism, reprezentată de efemera publicație din 1916, datorată 
puținilor iredentişti români din Bucovina vremii, care au trecut în Regat 
pentru a contribui la Reîntregirea Neamului, fiind condamnaţi la moarte 
prin spânzurătoare în Bucovina şi îndurând cu stoicism vrăjmăşia 
publicistică a elitelor româneşti cernăuţene şi, mai ales, cea a jalnicului 
popă George Sârbu. Despre revista din 1916 a scris, lapidar, E. Ar. 
Zaharia, deci un poet iconar, deci un iniţiat în spiritualitatea neamului: 


„Revista Bucovinei. — Începând a regrupa talentele Bucovinei 
în jurul acestei publicaţiuni, e moral să ne amintim de alte momente, 
când, la Bucureşti, un stol de avântaţi idealişti au dat viaţă unei reviste 
similare. 

Era în 1916 şi revista se chema tot „Revista Bucovinei”, apărând 
dela | Aprilie 1916 până la | August 1916, când România a intrat în 
războiu, deci un volum de 9 numere. 

Cu preocupări culturale, accentuat politice, economică şi literară, 
ea a fost susținută de migala şi truda cărturarilor lorgu G. Toma, care 
zice că rostul poeziei este „lupta pentru desrobirea fraților şi lărgirea 
moşiei româneşti până la hotarele ei naturale” (Nr. |, pag. 6), D. 
Marmeliuc, 1. E. Torouţiu, la a cărui tipografie „Bucovina”, din Pasajul 
Român 14, se şi tipăreşte revista, Vasile Huţan, Aurel Morariu, Ovid 
Ţopa ş.a. 

Se tipăresc studu, traduceri, articole, dări de seamă, note asupra 
războiului şi vesuri. 

Afară de cei numiţi, mai colaborează Mihai Oltescu, Gavril 
Rotică, Vasile Greciuc, Emil Sluşanschi, lon Dragoslav, Miha: Baciu, 

lon Ojog şi Maria Dragu. 
Aşa a fost „Revista Bucovinei” din 1916./E. Ar. Zaharia” 
(Revista Bucovinei, nr. 1/1942, pg. 27). 


Încă din primul număr al „Revistei Bucovinei”, Constantin 
Loghin, în dubla lui calitate, de vicepreşedinte al Societăţii pentru cultură 
şi literatură română în Bucovina şi de preşedinte al Societăţii Scriitorilor 
Bucovineni, îşi exprimă un vag punct de vedere programatic, „Cuvinte 
de drum”, elogiind trecutul societății-mamă, precum şi implicarea ei în 
destinul scriitorimii bucovinene din anii tulburi ai ultimului măcel 
planetar: 


„Cuvinte de drum. Editând această revistă, Societatea pentru 
cultura şi literatura română în Bucovina este în bună tradiţie. Pe când se 
numea încă „Societatea pentru literatura şi cultura română”, a editat 
„Foaia Societăţii” (1865-1869), care, deşi a avut multe scăderi de 
redactare, a însemnat totuşi o importantă etapă în scrisul românesc şi 
este până astăzi citată cu cinste în rândul periodicelor de valoare din 
cultura noastră. Nu mai amintim de cele următoare, ca „Aurora Română” 
a lui I. Bumbac, editate de Societate sau numai sprijinite moral şi mate- 
rial de ca. 

Dacă, dela Unire încoace, Societatea s'a desinteresat de soarta 
revistelor bucovinene, este din cauză că, în acest timp, ele au putut trăi 
şi fără sprijinul ei. lar dacă Societatea n'a editat în ultimii ani nici o 
revistă — aşa cum proiectase de câţiva ani încoace — se datoreşte faptului 
că erau reviste suficiente în regiune. Să nu uităm că exista în Cernăuţi şi 
Universitatea locală, dela care porneau cele mai multe din revistele 
bucovinene. 

Aceste împrejurări au dispărut. Suntem în plin războiu mondial. 
Universitatea cernăuțeană nu mai există, cel puţin temporar. 

Chiar şi în aceste împrejurări vitrege oricărei acţiuni literare, 
setea de cultură dela noi, izvorâtă dintr'o îndelungată tradiţie culturală 
şi alimentată de generaţii de vizionari, se cere satisfăcută. Sufletul 
Bucovinei este mereu avid de mai multă cultură, de mai multă lumină. 

lată de ce Societatea pentru cultură împreună cu „Societatea 

scriitorilor bucovineni”, făcându-se ecoul acestui suflet, dă ființă acestei 
reviste, care porneşte la drum în prag de nou an şi în curs de eră nouă în 
viaţa țării noastre. 

Cu toate că poartă numele provinciei noastre istorice, „Revista 
Bucovinei” n'are caracter regionalist şi va îmbrăţișa talentul literar 
oriunde ar apare. Îşi propune să se pună mai ales în slujba talentelor 
literare de aici şi de pretutindeni. 

lată singurul nostru program şi, după cât mi se pare, singurul 
posibil în actualele condiţii. / C. LOGHIN / vicepreşedintele Societăţii 
pentru cultură” (Revista Bucovinei, nr. 1/1942, pp. 1,2). 


După plecare lui Mircea Streinul la Bucureşti, la sfârşitul lunii 
martie 1940, Societatea Scriitorilor Bucovineni a existat doar cu numele, 
până în ianuarie 1942, când motivaţia unei reviste literare aprinde 
sufletele într-un rug uriaş, care va arde până la capăt. 

În 1942, începe, practic, epoca „eroică şi mucenică” a Societăţii 
Scriitorilor Bucovineni, care, fără îndoială şi deloc lozincard, chiar 
înseamnă „sufletul Bucovinei... mereu avid de mai multă cultură, de 
mai multă lumină”. Desigur că un suflet umbrit difuz de orgolii omeneşti, 
cum este și cel al lui Constantin Loghin, care pare să nu-şi mai amintească 
de meritele lui Mircea Streinul şi ale lui Grigore Nandriş în determinarea 
solidarizării breslei, cum nici de data reală a înfiinţării SSB, 12 noiembrie 
1938, pare să nu-şi mai aducă aminte, preferând, ca obârşie temporală, 
data de 14 decembrie 1938, cea a înscăunării sale ca preşedinte şi a 
primei şezători externe, în incinta Teatrului Naţional. Constantin Loghin 
încă era, la data apariţiei primului număr al „Revistei Bucovinei”, doar 
un „contabil al vieţii scriitoriceşti”, cum ar zice Aurel Rău, fără aptitudini 
literare manifestate, deci „un diletant”, cum zicea Nandriş, care îndrăgea 
lumea aceea profundă, dar stranie, pitorească, dar greu de înţeles. Ulte- 
rior, odată cu descoperirea unui eroism lăuntric, Loghin va deveni, prin 
proba scrisului, şi scriitor, ba chiar va şi trăi scriitoriceşte, în numele 
unui ideal, sacrificându-se pentru acel ideal şi îndurând martiriul anilor 
din urmă şi umilinţa definitivei uitări într-un mormânt, ignorat de 
localnici, din Gura Humorului. Dar, în ianuarie 1942, copleşit încă de 
poziția sa elitistă, Constantin Loghin pare să fie expresia desăvârşită, 

dacă nu cumva, vorba lui George Ionașcu, chiar o întrupată „pasivitate 
specific bucovineană”: 


„Societatea scriitorilor bucovineni, o secţie a Societăţii pentru 
cultură, în jurul căreia s"a grupat spontan tot ce este preocupare literară 
în regiune, şi-a reînceput seria şedinţelor literare săptămânale, iar 
duminică 14 Dec. 1941 şi-a inaugurat, cu prilejul celei de-a treia 
aniversări, seria şezătorilor externe... 

.... Tot pentru păstrarea tradiţiei culturale în acest oraş şi pentru 
a promova mişcarea literară şi ştiinţifică din regiune, Societatea pentru 
cultură, în colaborare cu Societatea scriitorilor bucovineni, a înfiinţat 
această „Revistă a Bucovinei”, ale cărei coloane sunt deschise talentelor 


literare şi produselor intelectuale dela noi” (Revista Bucovinei, nr. 1/ 
1941, pg. 25). 

„Produsele intelectuale dela noi” 


„Revista Bucovinei”, aşa cum a fost concepută şi continuată 
până în februarie 1945, când apar, comasate, ultimele două numere, 
aminteşte de teribla revistă a lui lancu Nistor, „Junimea literară”, apărută, 
la Suceava, în 5 septembrie 1904, şi continuată, din octombrie 1907, la 
Cernăuţi, cu redacţia pe str. Emiliei nr. 10, apoi pe str. Reşedinţei nr. 2, 
iar după Unire, pe str. Arhm. Eusebie Popovici, apoi pe str. Sextil 
Puşcariu nr. 9 şi, în final, pe str. |. Flondor nr. 6. 

„Revista Bucovinei”, ca şi „Junimea literară”, nu a avut un pro- 
gram, iar între „Cuvintele de drum” ale lui Constantin Loghin, deja 
prezentate, şi „dorințele” exprimate de George Tofan există o mult prea 
străvezie identitate. Zice George Tofan, rememorând începuturile 
„Junimii literare”, în 1914: „Dorinţa noastră cea mai vie, de care suntem 
animați în editarea acestei reviste, este ca să deșteptăm în publicul român 
gustul pentru lucrările literare româneşti de valoare şi ca să facem ca 
ideile întrupate în ele să pătrundă în toate păturile sociale româneşti. 
Căci numai asttel ne vom emancipa de înrâuririle străine, cari pot înăduşi 
desvoltarea liberă a particularităţilor noastre naţionale” (Junimea literară, 
nr. 1-3/1914, pg. 5). 

Asemănarea dintre cele două reviste („Junimea literară” apărea 
şi prin anii '40, dar, din lipsa fondurilor şi a preocupărilor administra- 
tive, cu un singur „nr. 1-12” pe an) este normală și logică, pentru că 
„Revista Bucovinei” beneficia de maturitatea scriitorilor formaţi la 
„Junimea literară”, iar modelul moral al revistei lui lancu Nistor se 
transferă firesc în modelul „Revistei Bucovinei”. Ce înseamnă „model 
moral”, termen pe care elitele planturoase ale vremii noastre nu l-au 
mai auzit? Exact ceea ce descifrase Mircea Streinul şi impusese, în planul 

relaţionărilor, drept caracteristici definitorii ale iconarismului. 

Modelul moral junimist cerea un adevărat cult al eroismului 
cultural al înaintaşilor, desfăşurat programatic şi persuasiv, iar „Revista 
Bucovinei” îşi începe misiunea cu un medalion Adrian Forgaci, scriitor 
bucovinean „mort în prima decadă a acestui secol”, căruia îi publică şi 
„Două traduceri din Eminescu” în limba germană. Eminescu, de altfel, 
devenise o adevărată obsesie bucovineană şi, deşi Poetul Nepereche 
căpătase un statut de poet continental, după ce un alt bucovinean, Em 
Grigorovitza, îi tradusese opera lirică în limba germană şi o publicase, 
în două ediţii, la Berlin, încă mai existau intelectuali bucovineni, precum 
Laurentie Tămăiagă sau N. Tcaciuc-Albu, care intraseră într-o adevărată 
competiţie a traducerilor eminesciene. Şi se mai scriau şi puzderii de 
studii despre opera, despre viaţa şi despre rudele poetului, ştafeta fiind 
preluată, de la junimiştii lon Grămadă, George Tofan, Liviu Marian, 
Vasile Gherasim şi Grigore Nandriş, de Leca Morariu, care edita ŞI 
Buletinul „Mihai Eminescu”, de Ilie E. Toruţiu, cu cele 13 volume de 
„Studii şi documente literare”, de Aurel Vasiliu, de Traian Cantemir, de 
Constantin Loghin şi, desigur, de profesorul şi poetul Nicolai Tcaciuc- 
Albu. 

În paginile „Revistei Bucovinei” au beneficiat de recuperări, 
prin studii bio-bibliografice, dar şi prin republicări de opere, corifeii 
literaturii Bucovinei de altădată: Aron Pumnul și „Lepturarele lui Aron 
Pumnul”, prezentate şi comentate de Constantin Loghin; Vasile 
Gherasim, poet, prozator și filosof, comentat de Constantin Loghin şi 
de o adevărată pleiadă românească şi evocat, în cunoştinţă de cauză, de 
fratele poetului, Oreste Gherasim; pictorul Epaminonda Bucevschi, 
cel mai bun prieten al lui Ciprian Porumbescu; Iraclie Porumbescu, 
acel „Creangă al Bucovinei”, cum îl numea Leca Morariu pe acest mare 
prozator bucovinean, dar inconfundabil şi, deci, necomparabil nici măcar 
cu genialul humuleştean; T. Robeanu, marele poet contemporan cu 
Eminescu şi supranumit, de acelaşi Leca Morariu, „un Eminescu al 
Bucovinei”, deși între George, fiul teologului universitar Eusebie 
Popovici, cel pe nedrept atacat de Eminescu, şi poetul nostru național, 
care-şi zicea, calamburistic, printr-o întrebare, T. Robeanu (Te robea, 
nu?), a existat, întotdeauna o atitudine rece, aproape ostilă; Mihai 

Teliman, marele satiric siretean, pe care Leca Morariu, în baza unei 
nejustificate stereotipii, îl numise .„Caragiale al Bucovinei”, aceeaşi 
sintagmă fiind folosită şi de Nicolae Iorga; Alecu Hurmuzachi, personaj 
incredibil al începuturilor culturii scrise româneşti şi ale emancipării 
românilor; Tudor Flondor, marele compozitor bucovinean, cunoscut 
în Europa vremii lui şi care, datorită duplicităţii bucovinene, era pe cale 
să-l detroneze pe Ciprian Porumbescu de pe scaunul ceresc al provinciei 
noastre; lon Roşca, acel simbol al iconarismului, asumat ca atare de o 
întreagă generaţie lirică, autorul poemului care avea să devină imn al 
iconarilor, „Neohaiducească”; George Tofan, reformatorul şcolii 
româneşti din Bucovina, publicist aprig şi intransigent; Eudoxiu 
Hurmuzachi, autorul celebrei colecții de documente istorice şi boier 
cumsecade, aflat mereu de partea românilor din satele şi târgurile 
bucovinene. 

În paralel, „Revista Bucovinei” promova o nouă generaţie 
scriitoricească, o generaţie pe cale de a-şi afla o identitate, dar, din păcate, 
îmbrâncită dur în anonimatul înstrăinărilor comuniste. Din această 
pricină, tineri scriitori de atunci, precum Aurel Bogaci, Aurel Fediuc, 
Ştefan Baciu, Victor Săhleanu, Dimitrie Loghin, Neculai Tăutu, Ştefan 
Rezuş, Dragoş Vicol, Ben. Mihăescu (Mihai Bândea, pe care îl 
cunoaştem şi sub pseudonimul Arcadie Arbore) sau George Sidorovici 
au rămas, până astăzi, iluştri necunoscuţi ai Bucovinei, în ciuda faptului 
că unii dintre ei s-au afirmat în alte domenii (cazul pictorului Dimitrie 
Loghin) sau au îngenunchiat în fața regimului, cel mai adesea în aparență 
(precum Dragoş Vicol, George Sidorovici sau Ben. Mihăescu, apoi, cu 
o demnitate sacerdotală, şi Petru Rezuș). 

Din paginile „Revistei Bucoviner” putem descifra, în ciuda 
laconismului relatărilor, toate semnate, doar cu inițialele, de Dragoş 
Vicol, şi elemente din istoria Societăţii Scriitorilor Bucovineni: 


„S.S.B. cu colinda”. — Ocrotită de înțelegerea nelimitată a 
Societăţii pentru Cultură, a cărei secţie este, Societatea Scriitorilor 
Bucovineni are putinţa să facă modeste, dar savuroase descinderi în 
oraşele de provincie bucovinene. Storojineț, Rădăuţi, Suceava s'au 
perindat în bine primite şezători şi în spontane manifestări de înfrățire 


57 


Ion DRÂGUȘANUL 








între scriitori şi intelectualii localnici. Cele ce vor urma vor avea, de 
bună seamă, cel puţin aceiaş reuşită. / D.V.” (Revista Bucovinei, nr. 8/ 
1942, pg. 339). | 


„S.S.B. între răniții din Lemberg. — Când am primit invitaţia 
Inspectoratului propagandei din Cernăuţi să contribuim cu scrisul nostru 
la şezătorile pe care acest inspectorat le-a pregătit pentru răniții români 
din Lemberg, am plecat încolo lipsiţi de convingerea că facem un lucru 
util. Am acceptat invitaţia din politeţe şi, poate, din dorinţa de a vedea 
un oraş străin, dar cu strângerea de inimă că încercăm o experienţă care 
va rata: martirii întorşi de pe front aşteaptă altceva decât divertismentul 
scrisului nostru. 

Şi, iată, n'a fost aşa! Ne-am regăsit prieteni. Am primit şi am 
dat lacrimi. Am fost, fără meritul nostru, solii din ţară, de acasă. Am 
rupt pentru câteva ceasuri singurătatea depărtărilor, cu graiul românesc. 
Am cules din ochii lor mulțumita, am văzut cât de buni sunt în chinurile 
lor şi am plecat de la ei umiliţi, ca la o ieşire din biserică. /D.V.” (Revista 
Bucovinei, nr. 3/1943, pg. 147). 


„Societatea scriitorilor bucovineni, patronată de Societatea 
pentru cultură, a cărei secție este (şi notăm: înfiinţată în 1938, pentru a 
corecta o greşeală de informaţie din „Cetatea Moldovei”, care lasă a se 
înţelege că această societate ar fi recent constituită), îşi continuă, fără 
reclamă, dar cu temeiu, munca. În fiecare Sâmbătă seara membrii ei se 
adună în cenaclu. Rezultatul: o bogată serie de tipărituri sub egida 
societăţii şi în vara aceasta, până acum, cinci șezători scriitoriceşti: 
Storojineţ, Câmpulung, Vatra Dornei, Suceava şi Gura Humorului. / 
D.V.” (Revista Bucovinei, nr. 7/1943, pg. 351). 

Raportul lui Constantin Loghin 


O sinteză a istoricului Societăţii Scriitorilor Bucovineni, în 
perioada 1942-1943, a fost făcută de preşedintele SSB, Constantin 
Loghin, cu ocazia Adunării generale a Societăţii Scriitorilor Bucovineni, 
din 2 octombrie 1943, când deja există un patrimoiu al obştii scriitoriceşti 
în sine, care, în mod firesc, se adaugă patrimoniului cultural bucovinean 
de până atunci. | 

Constantin Loghin aduce precizări despre „şedinţele interne”, 
pe care Dragoş Vicol, din postura de cronicar, le numeşte cu un termen 
modern, cenaclu, despre cărţile apărute într-un început de editură SSB, 
numit Colecţia Societăţii Scriitorilor Bucovineni, despre şezătorile 
externe, organizate în oraşele Bucovinei, cu precizarea datelor în care 
au avut loc şi a numelui scriitorului emblemă pentru o localitate sau 
alta, omagiat prin şezătorile de vară, precum şi despre scriitorii români 
din Societatea Scriitorilor Români, care au fost oaspeţii Cernăuţilor şi 
ai Societăţii Scriitorilor Bucovineni, despre cele două publicații periodice 
ale scriitorimii bucovinene, despre noi primiri de membri în SSB şi 
despre alegerea unui nou comitet de conducere al SSB. 

Raportul lui Constantin Loghin înseamnă un capitol monografic 
distinct şi demn de a fi cunoscut ca atare: 


„Adunarea generală a Societăţii scriitorilor bucovineni. — 
În ziua de 2 Oct. 1943, Societatea scriitorilor bucovineni, Secţie a 
Societăţii pentru cultură şi literatură română în Bucovina, şi-a ținut 
adunarea generală, în care şi-a votat regulamentul de funcționare ŞI a 
proclamat noi membri în societate. 

În faţa acestei adunări d-l C. Loghin, preşedintele societății, a 

făcut o dare de seamă asupra activităţii societăţii în ultimii doi ani, din 
care reproducem: 


Activitatea Societăţii scriitorilor s'a desfăşurat în cadrul 
şedinţelor literare săptămânale. Aceste şedinţe au continuat regulat şi în 
ultimii doi ani, când am ținut 74 şedinţe literare. Programul acestora sa 
alcătuit din citiri de opere proprii, din discuţii asupra acestor citiri şi 
din alte discuţii asupra problemelor literare. 

Unele şedinţe au avut program special ca, de pildă, comemorarea 
unui scriitor (Liviu Marian, 28 Noemvrie 1942) sau recepţia de scriitori 
în vizită prin Cernăuţi: 12 Dec. 1942, recepţia scriitorilor Al. Philipide, 
Matei Alexandrescu, G. Cărare şi V. G. Dumitrescu; 10 Aprilie 1943: 
Pan Halipa; 12 Iunie 1943: lonel Teodoreanu. 

Roadele acestor şedinţe s'au evidenţiat în publicaţiile şi 
manifestările externe ale societăţii. Din colaborarea aproape exclusivă 
a membrilor Societăţii scriitorilor bucovineni au trăit şi trăiesc două 
reviste: „Revista Bucovinei” și „Bucovina literară”. Scriitorii noştri au 
colaborat și colaborează şi la alte reviste ca: „Vremea”, „Universul 
literar”, „„Gândirea”, „Cetatea Moldovei”, „Convorbiri literare”, ..Revista 
fundațiilor” ş.a. 

Ca manifestări externe sunt de amintit şezătorile organizate de 
Societatea scriitorilor în Cernăuţi și orașele din provincie. Obiceiul lor 
a fost inaugurat încă înainte de ocupaţia rusească. 

Aceste șezători au continuat în verile anilor 1942 și 1943, după 
următorul itinerar: 

12 Iulie 1942, în Storojineţ; 

26 lulie 1942, în Rădăuţi; 

2 August 1942, în Suceava, precum şi una în Cernăuţi. 

Urmând un plan unitar de organizare, fiecare şezătoare a fost 
închinată unui bărbat dispărut, originar din acea localitate. Astfel, 
şezătoarea din Storojineţ a fost închinată scriitorului E. Grigorovitza şi 
s'a făcut un pelerinaj la mormântul lui |. Flondor, şezătoarea din Rădăuţi, 
lui Samson Bodnărescu, şezătoarea din Suceava, lui |. Grămadă, şi cea 
din Cernăuţi, lui T. Robeanu. 

În vara anului 1943, s'au organizat următoarele şezători: 

6 lunie 1943, în Storojineţ; 

13 lunie 1943, în Câmpulung; 

14 lunie 1943, în Vatra Dornei; 

20 lunie 1943, în Suceava; 

4 lulie 1943, în Gura Humorului şi 

29 August 1943, în Cozmeni. N 

Şi şezătorile din vara aceasta aveau tema să comemoreze și să 
sărbătorească pe scriitorii din acea regiune. 

Am colaborat şi la alte manifestări publice. Astfel: în şezătoarea 
din 13 Decembrie 1942, alături de scriitorii Al Philipide, Matei 
Alexandrescu etc.: la 23 lanuarie 1943, în festivalul organizat de 
Inspectoratul regional de propagandă şi, a doua zi, la şezători organizate 
la spitalele cu răniți din Lemberg. | 

Am contribuit şi la academiile organizate de societatea muzicală 
„Armonia”, în cursul iernii şi al primăverii. Aproape la fiecare academie 
a citit câte un scriitor din operele proprii, aşa că aproape toți scriitorii 
au citit la aceste academii. 

La invitaţia postului de radio-difuziune laşi, o serie de scriitori 
bucovineni au conferenţiat în acest post. Astfel, au vorbit d-nii: A. Vasiliu, 
C. Loghin, N. Teaciuc-Albu, Dr. Vitencu, Gh. Drumur ş.a. o 

Continuând seria publicaţiilor proprii în „Colecţia Societăţii 
scriitorilor bucovineni”, serie începută încă înainte de ocupaţia rusească, 
au apărut, cu începere din Martie 1943, următoarele broşuri noi: 

proză: 

A. Vasiliu: „Bucovina în viaţa şi opera lui Eminescu” 

Augustin Z.N. Pop: „Aglaia, sora lui Eminescu” 

C. Loghin: „M. Eminescu şi A. Pumnul” 

E. Ar. Zaharia: „Antologie Rădăuţeană” 

versuri: 

Dr. Vitencu: „Caiet de Duminică” 

G. Noveanu: „Laude” 

G. Voevidca: „Pro patria” 

N. Teaciuc-Albu: „Poezii chinezeşti”. 

* 


Noi membri în Societatea scriitorilor bucovineni. — Adunarea 

generală din 2 Octombrie 1943 a Societăţii scriitorilor bucovineni a 
ales următorii noi membri: 

| Cârdeiu Adelina, Cârdeiu Ion, Chindriş-Codrescu Emil, Livadă 
Melania, Loghin Dumitru, Noveanu Gheorghe, Pop Augustin Z. N,., 


Putneanu Aurel, Suluţiu Viorel, Tăutu Nicolae, Vicol Dragoş, Todoran 
ȘI ISPREIE şi Zegreanu Emil. 


Noul comitet al Societăţii scriitorilor bucovineni. — În 
adunarea generală din 2 Octombrie 1943, Societatea scriitorilor 
bucovineni şi-a ales următorul comitet: 

Preşedinte: C. Loghin; vicepreşedinte: A. Vasiliu; secretar: 
Augustin Z. N. Pop; membri fără funcţie: Gh. Noveanu şi Gh. Drumur: 
cenzor: Dr. Vitencu; supleanți: Gh. Todoran şi |. Cârdeiu; secretar de 
redacție la revistă: Tr. Cantemir. / Melania Livadă. / D.V” (Revista 
Bucovinei, nr. 10/1943, pp. 504-506). 

Epoca „eroică şi martiră” 


În primăvara anului 1944, odată cu rostogolirea frontului, 
dinspre stepele rusești, înspre teritoriile româneşti, Societatea pentru 
cultură şi literatură română în Bucovina, Societatea Scriitorilor 
Bucovineni, „Revista Bucovinei”, dar şi mulțimea oamenilor de artă 
încep pribegia prin propria lor țară, risipindu-se care-ncotro. Dar şi în 
aceste condiţii vitrege, „Revista Bucovinei” continuă să apară, exprimând 
admiraţia faţă de Leca Morariu, care, în exil românesc la Râmnicu 
Vâlcea, izbuteşte să scoată la timp toate cele trei reviste ale sale, „Făt- 
Frumos”, „Fond şi formă” şi Buletinul „Mihai Eminescu”. Constantin 
Loghin, care preia secretariatul revistei, la Timişoara („Redacţia şi 
Administraţia: Cernăuţi, refugiată la Timişoara, str. Roentgen 3". 
Secretari de redacţie: Constantin Loghin şi Dragoş Vitencu; din 
noiembrie, „Revista Bucovinei” se mută în Timişoara II, str. 3 August 
nr. 9, iar Constantin Loghin rămâne singurul secretar de redacţie), 
Constantin Loghin, deci, nu pare să-şi conştientizeze propriul eroism, 
cel subliniat de Petru Rezuş, în scrisorile adresate lui Leca Morariu, în 
14 aprilie 1944 („Urmăresc cu mâhnire calvarul D-lui C. Loghin, cu 
nimic deosebit de al Dv.”) şi în 5 iulie 1944 („Revista Bucovinei, la 
Timişoara, cu aceeaşi dârză hotărâre, pare că ar apărea la Cernăuţi din 
nou ocupați de ruşi”). 

„Revista Bucovinei” are, în cumplitul an 1944, un rol deosebit 
în menţinerea solidarităţii culturale a românilor bucovineni, aşa că, pe 
lângă paginile ei obişnuite de literatură, de critică literară şi de critică 
de artă, vehiculează informaţii despre noile adrese ale membrilor 
Societăţii pentru cultură şi literatură română în Bucovina şi ai Societăţii 
Scriitorilor Bucovineni, întreţinând şi o bogată corespondenţă, dar şi 
menţinând nestins „rolul social” şi național al literaturii, aşa cum îl 

descifrase Mircea Streinul. 

Ştirile vehiculate de „Revista Bucovinei” întregesc raportul lui 
Constantin Loghin din anul anterior, oferind informaţii şi despre statutul 
de membri ai Societăţii Scriitorilor Bucovineni, pe care îl aveau mulţi 
publicişti şi scriitori bucovineni, încă din 1938, din 1939 sau măcar din 
1942, când Societatea, „nici moartă, nici vie”, în perioada aprilie 1940 
— ianuarie 1942, reînvie şi se defineşte literă cu literă: 


„Comitetul Societăţii pentru cultură. Fiindcă ni se cer adresele 
din refugiu ale membrilor din comitetul Societăţii pentru cultură, le 
comunicăm mai jos pe cât le cunoaştem: 

preş. Max Hacman în Turda, p-ţa 6 Sept. 13; 

vicepreş. C. Loghin în Timişoara III, str. Roentgen 3; 

vicepreş. Crest. Bucevschi în Râmnicu-Vâlcea, str. Gen. 
Praporgescu 45; 

secretar Cl. Usatiuc în Orlat, jud. Sibiu, str. Lungă I41; 

casier Cornel Tarnavschi, Brad, Calea Moților 10; 

bibliotecar Milian Şesan în Râmnicu Vâlcea, str. Traian 191 
bis: 

membri în comitet: Dragoş Vitencu, în Buziaş băi, jud. Timiş- 
Torontal, str. Mărăşeşti 9; Ilie Mandiuc, în Brad, str. lazului 6; Procopie 
Jitariu. în Timişoara, Căminul de ucenici, str. Reg. Maria 15; Artemie 
Găină, în Turnu-Severin, Şcoala primară IV, str. Independenţei; Vasile 
Olinici, în Timişoara, Fratella 1/36: Ilie Sava, Braşov, Uzina electrică; 
Oct. Scalat, Călimăneşti, jud. Vâlcea: Dr. Şt. Piersic, Selişte, jud. Sibiu. 

Nu cunoaştem adresele membrilor din comitet: Ilie Câmpan, 
Aur. Banileanu şi Fil. Doboş. 


Adrese de scriitori bucovineni. Deoarece din multe părți ni se 
cer adrese de scriitori bucovineni şi colaboratori de-ai noştri în refugiu, 
comunicăm câteva pe care le cunoaştem: 

N. Tcaciuc Albu în Brad, str. Vânătorilor 20; 

Leca Morariu, R.-Vâlcea, str. Ap. Dumitrescu 18; 

Gr. Raţiu, Turda, str. Regina Maria |; 

S. Anton, Caracal, str. Traian 46: 

Gruia Bodnărescu, Sânnicolaul Mare, str. Regele Ferdinand 
16; 

Ben. Mihăescu (Bândea Mihai), Sânnicolaul Mare, str. Reg. 
Maria l2 

R. Bâcu,. Buziaş-băi, str. Eroilor |; 

Chelariu Traian, Bucureşti IV, str. lonescu Baican 7; 

Cantemir Tr., com. Strejeşti, jud. Romanați; 

Cârdeiu Adelina, Timişoara, str. Miha: Viteazul 16; 

Drumur Gh., com. Brezoiu, jud. R.-Vâlcea; 

Livadă Melania, Brad, Liceul de fete; 

Noveanu Gh., Sibiu, Inspectoratul Muncii; 

Plop Teodor, Abrud; 

Popovici Seb.., Bucureşti V, Rozelor 3; 

Pătrăuceanu Gh., Alba lulia, str. Reg. Ferdinand ||; 

Pop Augustin Z.N.. Timişoara, str. Miron Costin 6; 

Rezuş T., Caransebeş, Academia teologică; 

Todoran Gh., Timişoara, Căminul de ucenici, str. Regina Maria 
Lo; 

| Vicol Dragoş, com. Mihăileşti, jud. Vlaşca la Reg. 21 Inf. P.S. 

Comp. |. Recruţi; 

Zaharia E. Ar., Abrud; 

Zegreanu Emil, Bucureşti VI, Epicol 68: 

Cine cunoaşte şi alte adrese, îl rugăm să ni le comunice şi nouă” 
(Revista Bucovinei, nr. 5$/1944, pg. 197) 


Pribegi printr-o Românie însângerată şi deja bântuită de spaimele 
negurosului viitor roşu, scriitorii bucovineni aveau, în vara anului 1944, 
o singură lumină de urmat, cea a tradiţiilor culturale, naționale şi sociale, 
reprezentată de Societatea pentru cultură şi literatură română în 
Bucovina, care îşi mai făcea auzit cuvântul doar prin „Revista 
Bucovinei”, un adevărat cor neauzit al simţirilor bucovinene. Exista, în 
fiecare scriitor român din Bucovina, o tărie eroică, înfiripată din 
cunoaşterea aprofundată a „Bucovinei eroice şi martire”, Bucovina 
spiritului, a identităţii, a veşniciei. Tocmai de asta, în anii aceta nesiguri, 
Milian Şesan, aidoma fiecărui bucovinean, încerca un recurs întremător 

„Bucovina culturală. După eliberarea din lunie 1941 de sub 
jugul trecător bolşevic, Bucovina intelectuală a păşit de îndată la întărirea 
sufletească şi națională a regiunii năpăstuite. Pentru contracararea 
subversivei propagande bolșevice, s'a pus în mişcare intelectualitatea 
bucovineană, fie pe cale oficială, prin propagandă patronată de autorităţi, 
fie pe cale particulară. Ne reținem îndeosebi asupra acestei inițiative 
particulare, care în Bucovina a dat totdeauna cele mai bune şi mai efective 
rezultate. Această iniţiativă a fost de două feluri. una purtată oral de 
cuvântul scriitorilor bucovineni la şezători publice şi cicluri de 
conferinţe, cealaltă depusă în scris. Au conlucrat la această operă nu 
mai puţin de 25 publicaţii periodice, provenind din cercuri consacrate 
ştiinţifice sau de specialitate. apoi din cercuri literare şi şcolare. Totul 
trebuia întreprins, când Universitatea Cernăuţeană rămase cu durere în 
lichidare. 

În fruntea mişcării culturale stă venerabila ȘI vrednica „Societate 
pentru cultura și literatura română în Bucovina”, intrată în anul 82 de 
existenţă, care a editat: „.Revista Bucovinei” pentru promovarea artelor 
frumoase. Pe lângă articole beletristice, poezii şi cronică, au apărut şi 
numeroase articole de omagiere la adresa marilor personalităţi 
bucovinene și din mediul bucovinean. precum au fost Mihai Eminescu. 
Aron Pumnul, Liviu Marian, Vasile Gherasim, Epaminonda Bucevschi, 
Iraclie Porumbescu, T. Robeanu, Tudor Flondor, Ciprian Porumbescu, 
Leon Goian, Gh. Tofan, lancu Flondor, Alecu Hurmuzachi, Mihail 
Teliman, loan Roşca, articole ieşite din pana d-lor: Const. Loghin, 
Teaciuc Albu, Aurel Vasiliu, Aug. Z. N. Pop, Traian Cantemir, Dragoş 
Vitencu. În paginile revistei se discută şi probleme fundamentale de 
documentare, precum este: Mesianismul rusesc (D. Vitencu), Adnotări 
în legătură cu începutul literaturii în limba română (A. Vasiliu) şi 
Consideraţiuni antropogeografice asupra Bucovinei (G. Nimigean). Prof. 
Const. Loghin scoate apoi la lumina tiparului importanta lucrare: 
Societatea pentru cultura şi literatura română în Bucovina la 80 de ani, 
istoric și realizări (1943). Această lucrare este o sinteză deplină a marei 
activităţi de culturalizare românească în Bucovina, săvârşită timp de 80 

ani; este mai bine zis o istorie a Bucovinei, văzută prin prisma Artei 
bucovinene, în care şi-a dus traiul intelectualitatea românească. într'o 
pilduitoare activitate culturală... 

„Bucovina literară” din Cernăuţi este un supliment duminical 
al ziarului ..Bucovina”, cu un cuprins literar, istoric şi folcloric, sub 
redacția scriitorului Gh. Drumur, articolele fiind semnate de prof. S. 
Reli. M. Şesan, |. Mandiuc. V. Pintilescu, D. Isac. G. Todoran, A. Vasiliu, 
M. Cosmineanu. Din acest supliment se dezvoltă un cerc literar cu 
activitate intensă, care a editat, în 1943, o meritoasă colecţie de broşuri 
propagandistice, privitoare la mănăstirile Bucovinei, şi anume: Prof. S. 
Reli, Mănăstirea Putna; prof. I. Mandiuc, Mănăstirea Suceviţa: Păr. Dr. 
E. Costea, Mănăstirea Voroneţ şi Schiturile şi sihăstriile Bucovinei de 
altă dată: prof. M. Şesan, Mănăstirea Dragomirna; prof. Chindriş 
Codrescu, Mănăstirea Vatra Moldoviței. Acelaş cerc a organizat, prin 
grija dir. |. Munteanu, inspector regional al Ministerului propagandei, 
un ciclu de conferințe al marilor scriitori români, şi a comandat un bust 
al poetului Mihai Eminescu pentru una din piețele Cernăuţilor / M. 
Şesan” (Revista Bucovinei, nr. 6/1944, pp. 211-213). 

Cântecul de lebădă 


„În pragul celui de-al IV-lea an. „Revista Bucovinei” este un 
făt al războiului. Născută sub bubuit de tun, în lanuarie 1942, din dorinţa 
Societăţii pentru cultura şi literatura română în Bucovina de a pune 
coloanele ei la îndemâna talentelor literare ale Bucovinei, revista îşi 
continuă în aceleaşi grele condiţii apariţia până azi, reuşind să grupeze 
în jurul ei cele mai de seamă condeie literare ale acestei provincii. Ne 
putem mândri că în trieniul de existență aproape nu este scriitor 
bucovinean — evident, în prima linie, scriitor în accepţia literară a 
cuvântului — care să nu se fi înscris pe coperta acestei reviste. 

N'am creat curente, nu reprezentăm o şcoală literară, n'am dat 
directive, n'am încercat să impunem anumite atitudini literare, ci ne-am 
mulţumit să dăm prilej de manifestare talentelor literare, inditerent de 
provincie, evident, în prima linie, celor originari din Bucovina. 

Tot cu sprijinul material al Societăţii pentru cultură, care şi-a 
înţeles şi în acest sens misiunea-i culturală, am putut îmbunătăţi dela an 
la an condiţiile tehnice de apariţie a revistei, am putut tipări mai multe 
broşuri de proză şi versuri ale colaboratorilor noştri şi eram pe cale să 
punem bazele unei mari edituri de cărți literare şi ştiinţifice. 

Intenţiile noastre însă au fost brusc întrerupte în Martie 1944, 
când a trebuit să luăm din nou în mână toiagul pribegiei. Ne-am părăsit 
meleagurile dragi şi ne-am împrăștiat în toate vânturile. Cetitorii nt s'au 
pierdut, colaboratorii ni s'au risipit, comitetul Societăţii pentru cultură 
s'a resfirat în toate unghiurile ţării, vremurile şi împrejurările ni s'au 
ridicat stâncă împotrivă, iar interesele culturale ale Bucovinei — câtă a 
mai rămas — nu mai pot fi apărate cu demnitate. 

In astfel de condiţii, se punea revistei atunci şi se pune şi astăzi 

întrebarea: mai are rost să existe? Când nu poate reprezenta cum trebuie 
culturalitatea bucovineană, mai este demnă de sacrificiile materiale ale 
Societăţii pentru cultură? 

Dacă sunt glasuri care cred că ne pot nega dreptul de existenţă, 
sunt iarăşi altele, foarte numeroase, care ne îndeamnă cu stăruinţă să 
continuăm. Dacă nu putem fi făclia care să lumineze puternic până în 
zări depărtate, să fim cel puţin luminița sfioasă care pâlpâie ca să despice 
în fâşii zidul de întunerec care ne stă în cale. 

În conştiinţa acestei misiuni continuăm şi-i rugăm pe cetitorii 
şi prietenii noştri să fie convinşi că facem ce ne stă omeneşte în putere 
pentru a corespunde misiunii care revine acestei reviste și Societăţii 
pentru cultură. / C. Loghin” (Revista Bucovinei, nr. 1-2/1945,pp. 1,2). 


Acesta a fost cântecul de lebădă al scriitorimii bucovinene, chiar 
dacă, pe ici, pe colo, încă mai apare o carte de autor sau o antologie. 

Scriitorul bucovinean şi literatura bucovineană se scufundă, 
dureros de lent, în uitare, în suferinţă. 

Bucovinenii, adevăraţi „aristocrați ai simţirii”, continuă să 
lucreze şi să tragă nădejde. 

„Am vrut să-ți trimit matale şi încă la câţiva o listă a scrierilor 
mele nepublicate, de la 1945 încoace. Am realizat însă acest lucru numai 
față de Teodor Bălan, care şi el mi-a trimis o asemenea listă, ca s-o 
păstrez. Adică ne-am gândit noi în mintea noastră de bucovineni naivi 
că lucrările noastre ar fi de valoare și că ar fi păcat să se piardă orice 
urmă în valurile vieţii, care trec cu nepăsare peste toate cele omeneşti”, 
îi scria N. Teaciuc-Albu, în 6 februarie 1956, lui Leca Morariu. 

„Prietenii s-au nevoit acolo (la Suceava, iar „prietenii” erau 
Constantin Loghin, George Antonescu şi Dimitrie Loghin — n.n.) să facă 
o revistă „Pagini bucovinene”, dar au eşuat... Vom încerca din nou. Eu 
mă voi repezi zilele ce vin la Min. Prop. Spre a interveni la |. Vesper”, îi 
scria aceluiaşi Leca Morariu, în 10 noiembrie 1946, Petru Rezuş, 
lăsându-ne informaţia că lulian Vesper îşi agrava situația din dosarul 
personal, slujind un „guvern antidemocratic”. ŞI tot Petru Rezuş scria, 
în 12 august 1944, de la Caransebeş, că, „de când cu refugiul tuturor 
Bucovinenilor noştri dragi, casa mi s-a umplut până la refuz cu neamuri 

Și cunoscuţi... Alţii au rămas pe loc, ca bătrâna mea mamă, care n-a 
vrut să se urnească din loc (întâmplare repovestită în „Bejenirea 
Rădăuţilor”, publicată în „Revista Bucovinei” — n.h.)... / Stăm zilnic de 
vorbă despre ale noastre — minunile noastre scumpe arborosene — 
lăcrămăm mult şi aşteptăm ziua cea sfântă a pelerinajului spre casele 
noastre . Cam la fel scria, într-un articol din „Deşteptarea”, şi Ştefan 
Piersic, tatăl cunoscutului actor. 

„Eu o duc, să zicem, prost... Totuşi am luat hotărârea să nu mă 
las învins de greutăţi şi adversităţi. Mai ales că mi-i dor de pământul 
bucovinean... Am avut de suferit şi în alte privinţe. Noroc că sunt sănătos 
ŞI încă neblazat”, scria, în 14 septembrie 1946, Traian Chelariu, 
adresându-se lui Leca Morariu sau poate sieși. 

| În Bucovina, cea atât de nepământeşte tânjită, mărşăluiau trupele 
ruseşti, luptătorii din munți erau uciși de fraţii lor, românii, iar scriitorii 
erau îmbrânciţi în temnițe sau numai în uitare. 

Cărțile Bucovinei au fosat arse, în curtea interioară a închisorii 
din Suceava, timp de zece zile, începând din 10 şi până în 20 iulie 1952. 
„Se ard cărţile. Un rug înfiorător fumegă de zile întregi, mereu alimentat 
cu alte maldăre de cărţi, cărți smulse de prin casele şi de prin sufletele 
românilor. Dispar în lacome flăcări ediţii rare, cărţi de rugăciune 
străvechi, iscusit caligrafiate de înțelepții călugări ai mănăstirilor de 
odinioară. Dispar cărțile în cenuşi stranii de parcă s-ar incinera identitatea 
neamului, de parcă noi am fi fost izgoniți definitiv din viitor. / Din celule, 
privim printre zăbrele cumplita urgisire a cărţilor şi, asemeni cenuşilor 
din curte care se golesc de cuvinte, trupurile noastre se pustiesc de 
speranță”, avea să rememoreze câmpulungeanul Ilie Ilisei, în „Dosarele 
suferinței” (Suceava, 1999, pg. 18), clipele de groază ale arderii cărţilor 
Bucovinei, pe care le trăise, de la aceeaşi fereastră îngustă a celulei, 
impreună cu fostul Rezident Regal George Flondor şi cu actorul Aurel 
Vizitiu. 

| lar dacă visul lui Constantin Loghin, George Antonescu, 
Dimitrie Loghin şi Petru Rezuş de a înfiinţa „Pagini bucovinene” s-a 
spulberat, nefiindu-le lor ursită o astfel de responsabilitate, ci 
comuniştilor din anii '80, un ziar tot apare, la Suceava, „Lupta 
Poporului”, începând cu | septembrie 1946. Doi ani mai târziu, se 

confiscă şi ..Casa Naţională”, care ar fi aparţinut „unei clici de acţionari 
şi reacționari”, adică elitele cula ale Bucovinei de altădată. Încet. 
încet, pe urmele sacre ale lui T. Robeanu, Vasile Gherasim sau Mircea 
Streinul păşeşte băţos un strungar analfabet din Putna. Marcu Zubaş, cu 
poemul oral”, caligrafiat de un strungar alfabetizat, „Ciocan-Seceră- 
Condei”. Lui i se alătură, din nefericire, foştii iconari Dragoş Vicol 
(„Cântec de dragoste pentru strung”) şi George Sidorovici („Strungarul 
despre Eminescu”: „Tovarăşe poet, obosita mână de la strung răsfoieşte- 
n seara asta paginile albe”). 

Poezia a murit. Memoria a murit. 

Pe pământul însângerat al memoriei păşesc, în cadență, membrii 
Cenaclului literar al Filialei Uniunii Scriitorilor, compus, din 18 ianuarie 
1950, din George Dan, Dragoş Vicol, Valeria Boiculesi, Traian Filip, 
Ecaterina Mihăescu și Ilarie Poştariu. 

Începe un veac nou, un veac fără memorie şi fără de identitate, 
care continuă şi în zilele noastre. 

Şi, totuşi, timpul s-a oprit în loc, s-a pietrificat pe gheţurile acelui 
februarie 1945, când tragic a răsunat în memoria ofilită cântecul de 
lebădă al adevăratei scriitorimi bucovinene, şoptit de Constantin Loghin. 

lar memoria, cea mişcătoare de timp trăitor, poate începe de la 
cărţile Bucovinei. măcar de la cele care au supraviețuit rugului (lancu 
Nistor, tribunul Unirii, pentru că a refuzat arderea cărților vechi din 
Biblioteca Academiei, a fost dat afară din Acadenie şi încarcerat, la 74 
ani, pentru 5 ani nesfârșiţi, la Sighetul Marmaţiei). şi cu numele vechilor 
şi adevăraţilor scriitori ai Bucovinei, cu care o să ne familiarizăm cât de 
cât, măcar cât consătenii dintr-un sat mare. 


Cărţile Bucovinei, care formează patrimoniul Societăţii 
Scriitorilor Bucovineni, ar fi. conform penultimei coperţi a „Revistei 
Bucovinei”, următoarele: 


Theodor Bălan, ..Corespondenţa lui Gh. Totan”, Cernăuţi, 
1943, Editura Asociaţiei Învăţătorilor 

Theodor Bălan, „Activitatea refugiaților moldoveni în 
Bucovina / 1848”, Biblioteca Institutului de istorie naţională a 

Universităţii Cluj-Sibiu, Sibiu, Tipografia Kraft & Drotieff. 1944 

Teodor Bălan, „Eudoxiu Hurmuzachi şi colecţia lui de 
documente”, Anuarul Institutului de istorie națională Cluj-Sibiu, 1944 

Leonida Bodnărescu, „Câteva datini de Crăciun şi Anul Nou 
la Români”, Cernăuţi, 1943, Editura „Mitropolitul Silvestru” 

Eusebiu Cămilar, „Cordun”, roman, Editura Fundaţiei Regale, 
Bucureşti, 1942 

E. Chindriş-Codrescu, „Mănăstirea Vatra Moldoviței”, 
Cernăuţi, 1944, Colecţia „Bucovina tânără” 

E. Codrescu, „Camaradul”, roman, Cernăuţi, 1943, Editura 
„Dacia Traiană” 

M. Gr. Constantinescu, „Prefaţă la istoria literaturii de G. 
Călinescu”, laşi, 1942 

Lucian Costin, „Din viaţa scriitorilor”, foiletoane, eseuri, vol. 
II, Tipografia Caracaleanu, Craiova, 1944 

Lucian Costin, „Activitatea poetică a scriitorului loan Alex. 
Bran-Lemenyi”, Tipografia Caracaleanu, Craiova, 1944 

George Drumur, „Sufete în azur”, poeme, Editura „Bucovina”, 
Bucureşti, 1940 

George Drumur, „Vatra cu stele”, versuri, Editura ziarului 
„„Bucovina”, Cernăuţi, 1942 | 

Grigore I. Grecu. „Vise din ţara fagilor”, versuri, Bucureşti, 
1944, Editura „Bucovina” 

Vasile Grecu, „Învățăturile lui Neagoe Basarab”, versiune 
grecească, Editura Academiei Române, Bucureşti, 1942 

Petru Iroaie, „Natură şi sens popular românesc”, laşi, 1942 

Petru Iroaie, „Sulla poesia popolare italiana, laşi, 1942 

Dumitru Isac, „Cunoaştere şi transcendenţă”, Cernăuţi, 1943, 
Editura „Mitropolit Silvestru” 

Teofil Lianu, „Carte de cruciat”, versuri, Editura „Gruparea de 
Nord”, Cernăuţi, 1943 

Constantin Loghin, „Aron Pumnul — Mihai Eminescu”, 
Colecţia Societăţii Scriitorilor Bucovineni, Editura „Mitropolit 
Silvestru”, Cernăuţi, 1943 


Constantin Loghin, „Gramatica limbii române”, Cernăuţi, 

1943, Editura „Mitropolitul Silvestru” 

Constantin Loghin, „Istoria literaturii române”, Ediţia XIV, 
Timişoara, 1945, Editura „Mitropolitul Silvestru” 

Dr. O. Lupu, „Acţiunea sanitară în Bucovina”, Cernăuţi, 1943, 
Tipografia „Mitropolitul Silvestru” 

Octavia Lupu-Morariu, ..Frunză verde, dor şi floare”, 
Biblioteca .„.Făt-Frumos”, Râmnicu-Vâlcea. 1944 

Dragoş Luţa, „Paza”, nuvele traduse, Editura „George 
Drumur”, Cernăuţi, 1942 

G. Maxim Burdujanu, „II critico d'arte Demetrico G. Golescu 
e Italia, Cernăuţi, 1944, Buletinul „Institutul Cernăuţi” 

Leca Morariu, „ara Scaunelor de domnie”, Cernăuţi, 1944 

Leca Morariu, .„L.a munte”, Biblioteca „Făt-Frumos, nr. 12, 
laşi, 1942 

Leca Morariu, „Veronica Micle”, Biblioteca Institutului 
„Cernăuţi”, Cernăuţi, 1942 

Leca Morariu. „Miron Costin”, Cernăuţi, 1942 

Leca Morariu, „De la noi”, basme, Editura Casei Școalelor, 
Bucureşti, 1942 | 

Leca Morariu, „Ep. Bucevschi în corespondenţă cu C. 
Porumbescu”, Cernăuţi, 1943, Colecţia Institutului „„Cernăuţi”, nr. 28 

Leca Morariu, ..Bucovina turistică”. Editura ..Institutul 
Cernăuţi”, Cernăuţi, 1943 

N. Moţoc-Epureanu, „Un imperativ al vremii: „Institutul 
Român de cercetări genealogice”, lași 1942, Colecţia Genealogică 

lon Munteanu, „Spitalul 2 de campanie”, Editura „Cultura 
Bucovinei”, Cernăuţi, 1943 

George Noveanu, „Laude”, Editura „Mitropolitul Silvestru”, 
Cernăuţi, 1943 | 

Dr. Ştefan Piersic, „Situaţia României zooeconomice”, 
Cernăuţi, 1943, Tipografia „Mitropolitul Silvestru” | 

Teodor Plop, „Versuri despre mine cel adevărat”, Editura 
„Cetatea Hotinului”, Hotin, 1942 

Teodor Plop, „Iraian Valter”, necrolog, Editura „Cetatea 
Hotinului”, Hotin, 1942 

Teodor Plop. „Frunză elegiacă”, versuri, Cernăuţi, 1943, 
Colecţia Societăţii Scriitorilor Bucovineni 

Augustin Z. N. Pop, ..Despre Aglaea Eminescu”, Tipografia 
„Mitropolit Silvestru”, Cernăuţi, 1943 

Augustin Z. N. Pop, ..Glosări la opera Mitropolitului Dosoftei”, 
Cernăuţi, 1944, Colecţia Societăţii Scriitorilor Bucovineni 

Șt. Popescu-Drăguşanul, „Baba Dochia”, poem dramatic, 
Editura ..Bucovina”, Bucureşti, 1942 

Simion Reli. „Istoria vieţii bisericeşti a Românilor”. vol. |. 
Cernăuţi, 1943 

Liviu Rusu, „Muzica în Bucovina”, Bucureşti, 1942 

Octav Rusu, „Poeme pentru liniştea nopţii”, Cernăuţi. 1941, 
Colecţia Societăţii Scriitorilor Bucovineni 

Mihai Sbiera, „Bucovina noastră”, Bucureşti, 1941 

Dr. Radu Sbiera, „Unirea Bucovinei”. Cernăuţi, 1943, 
Calendarul „„Arboroasa” 

Leon Şandru-Humoreanu, „În umbra anilor”, Cernăuţi, 1943. 
Colecţia „Gruparea de Nord” | 

Neculai Tăutu, ..Mătănii de zăpadă, versuri, Cernăuţi, 1943, 
Editura „Bucovina literară” 

N. Teaciuc-Albu, „Schiller şi Eminescu”, Editura autorului, 
Cernăuţi, 1943 | 

N. Teaciuc-Albu, „Poezii chinezeşti”, Editura „Mitropolitul 
Silvestru”, Cernăuţi, 1943 

N. Teaciuc-Albu, „lenăchiță Văcărescu”, Cernăuţi, 1943, 
Editura autorului | 

Claudiu Usatiuc, „Structura etnică a comunei Vășcăuți pe 
Ceremuș (jud. Storojineţ)”, Editura „Mitropolitul Silvestru”, Timişoara, 
1944 

Aurel Vasiliu, „Bucovina în viaţa şi opera lui Mihai Eminescu”, 
Cernăuţi, 1943, Colecţia Societății Scriitorilor Bucovineni 

Aurel Vasiliu, „Românii în două geografi”, Cernăuţi, 1943 
| Aurel Vasiliu, sub pseudonimul A. Sânger, ..Melopei”, versuri, 
Cernăuţi, 1943, Editura „Dacia Traiană” 

Aurel Vasiliu, „Dragoste şi moarte”, nuvele, Cernăuţi, 1944, 


74 





Societatea Scriitorilor Bucovineni 





Colecţia Societăţii Scriitorilor Bucovineni 

Al. Vioreanu, ..Vasile Gherasim”, laşi. 1942 

Dragoş Vitencu, „Caiet de Duminică”, versuri, Cernăuţi, 1943, 
Colecţia Scriitorilor Bucovineni 

E. Ar. Zaharia, „Antologie rădăuțeană”, Editura „Mitropolitul 
Silvestru”, Cernăuţi, 1943 


Cărţile scriitorilor bucovineni sunt însutit mai multe, dar 
celelalte cărți, publicate înainte şi după dispariţia, pentru totdeauna (ca 
spirit), a Societăţii Scriitorilor Bucovineni, nu constituie şi nu pot 
constitui patrimoniul acestei societăţi. Şi au mai rămas cărţile 
nepublicate, care zac pe la urmaşi insensibili sau prin fonduri 
documentare, fără să intereseze pe cineva, precum cele despre care 
vorbea Nicolai Teaciuc-Albu, în scrisoarea adresată lui Leca Morariu. 

Drumul spre acele cărţi nu poate începe decât măcar printr-o 
vagă familiarizare cu numele scriitorilor de atunci, deşi acele nume au 
rămas, adesea, tainice chiar şi pentru adevăraţi iniţiaţi în memorie 
bucovineană și, de aceea, veşnic vii, precum Mircea Grigorovitza sau 
Emil Satco, pe care i-am tot consultat, direct sau indirect, în anii de 
când eu însumi încerc să mă aflu. 

Sunt mulţi şi îndepărtați, şi înstrăinaţi de înstrăinații care suntem, 
scriitorii care au creat tradiţia Societăţii Scriitorilor Bucovineni. de care 
ne folosim noi, contemporanii, o dată la cinci ani, pentru a ne lustrui cu 
diplome, cu medalii aniversare și cu premii în bani, smulse nejustificat 
de la Consiliul Judeţean Suceava. Nejustificat pentru că noi, morții vii 
ai lumii literare de azi, nu avem tradiţie, ci doar ne lustruim cu invocarea 
numelui ei. 

Mărturisesc, fără falsă căinţă, că multe din numele şi operele 
scriitorilor de la jumătatea secolului trecut mi-au fost şi încă-mi mai 
sunt necunoscute, dar încerc, şi prin tentativa de vagă familiarizare care 
va urma, să subţiez negura roşie, cu gest omenesc de om care doar şterge 
colbul de pe lada cu zestre a neamului, conştient că desfacerea lacătului 
şi inventarierea patrimoniului va rămâne în sarcina altora, dacă nu cumva 
suntem sortiţi să rămânem veşnic fără rădăcini. 

Din noianul de nume, vehiculate în ziarul „Suceava” şi în 

periodicul „Revista Bucovinei”, le-am reţinut, ca ţinând, într-un fel sau 
altul, de Societatea Scriitorilor Bucovineni, pe următoarele: 


Anton, $.. „lăncierul” liricii bucovinene, care „şi-a uitat chipul 
alb pe zid” și, probabil, poetul despre care „hronicele spun că se va 
intoarce iar / să veşnicească Ţării împărătesc hotar”. Era membru al 
SSB, era colaborator permanent al „Revistei Bucovinei”, aflat în refugiu 
în 1944, şi menţionat ca scriitor bucovinean, cu domiciliul vremelnic în 
Caracal, str. Traian 46. Alte amănunte nu se ştiu despre S. Anton. E 
posibil ca numele poetului să fi însemnat pseudonimul lui Anton Şesan 
(08.01.1917, Carapciu — 16.08.1969, laşi), dar singurul lucru cert este 
că S. Anton a trăit în lumina zilei şi că „a râs şi a plâns lângă ea o noapte 
/ pe lespezile ude de calcar, / dincolo de ziduri cădeau stele coapte / şi 
creştea minunea albă în hotar”. 

Antonescu, George Zamfira, cum semna, la începuturi, poetul 
ŞI prozatorul iconar George Antonescu, s-a născut, în || iunie 1908, la 
Mănăstirea Horecii, şi s-a stins, pe nedrept uitat şi ignorat, la Câmpulung 
Moldovenesc, în | iunie 1993, după ce slujise, în anii grei ai 
comunismului, în fața unui altar câmpulungean. În 1940, aveau să-i apară, 
aproape simultan, o carte de poezie, „Frângeri”, şi un roman. ..Tabăra 
cu Stângenr”. | 

Arinaru, Vasile, nume care apare în toate casetele cu 
colaboratori ai „Revistei Bucovinei”, dar nu ŞI ca semnătură. Nici în 
„Enciclopedia Bucovinei” nu poate fi aflat. 

Bălan-Brătianu, Silvia (13.02.1895, Ilişeşti — 18.12.1981, Gura 
Humorului), soția lui Theodor Bălan, publicistă, autoare de eseuri cu 
tematică şi enigmatică istorică („.Groza lui Alecsandri, figură legendară 
sau personagiu istoric?”), comandanta străjereselor din Cernăuţi. 

Bălan, Theodor (26.07.1885, Gura Humorului — 25.11.1972. 
Gura Humorului), profesor, cu doctoratul în istorie luat în 1931. direc- 
tor al Arhivelor Statului din Cernăuţi (1929-1940), istoric şi incat 
recuperator de memorie bucovineană, prin celebrele-i Documente”. 
Societatea Scriitorilor Bucovineni îşi asumase, ca apărute sub auspiciile 
sale — ceea ce era în parte adevărat, lucrările: „Corespondenţa lui Gh. 
Tofan” (Cernăuţi, 1943, Editura Asociaţiei Învăţătorilor), „Activitatea 

refugiaților moldoveni în Bucovina / 1848” (Biblioteca Institutului de 
istorie naţională a Universităţii Cluj-Sibiu, Sibiu, Tipografia Kraft & 
Drotieff, 1944) şi „Eudoxiu Hurmuzachi şi colecţia lui de documente” 
(Anuarul Institutului de istorie naţională Cluj-Sibiu, 1944). Theodor 
Bălan a contribuit mult la recuperările de personalităţi bucovinene, 
săvârşite de „Revista Bucovinei”. 

Bâcu, Areta, narator viguros, care surprinde prin ja) e amar 
al naraţiunii chiar şi în timpul ultimului refugiu, când publică, în „Revista 
Bucovinei”, un excelent scris „Episod banal”. 

Bâcu, Radu (24.10.1927, Cernăuţi — 20.02.1970, Timişoara), 
publicist, traducător din literatura germană, profesor de liceu, menţionat 
drept scriitor bucovinean şi în lista cu refugiaţi, din 1944. 

Bivolaru, Constantin, publicist cernăuțean, colaborator al 

„Revistei Bucovinei” din 1943. 

Bondaru, Adrian, stângace partener epigramistic pentru 
teribilul poet Vasile Posteucă, scria, uneori, rubrica „Curier literar” în 
ziarul „Suceava”, alteori — scurte cronici dramatice. 

Bodnărescu, Gruia, poet tânăr, în 1944, pe care îl „doare atât 
amar de aşteptare” şi izbucneşte liric, „„pe drum aspru, dar trist”, şi care 
trebuie să sângereze „pe urme de Crist”, printr-un superb „Rămas bun / 


Pentru Doina”. 
Bodnărescu, Leonida (19.07.1872, Boian — 30.01. 1945, 


Suceava), ultimul director austriac al gimnaziului din Rădăuţi (profesor 
de sport, la origine, dar şi teologog, şi filolog). A publicat numeroase 
eseuri şi studii, mai ales prin presa de limbă germană, dar şi „Câteva 
datini de Crăciun şi Anul Nou la Români”, Cernăuţi, 1945, Editura 
„Mitropolitul Silvestru”, o broşură suficient de consistentă, ŞI ca număr 
de foi, dar, mai ales, ca valoare documentară. 

Bogaci, Aurel, poet tânăr, în 1939, cu care Mircea Streinul, şi 
el absolvent al Liceului „Aron Pumnul” din Cernăuţi, se mândrea. A 
publicat, în ziarul „Suceava”, şi i s-au citit, în şedinţele SSB, poeme 
(„Orbul”, „Din oraş”, „Magie”) şi povestiri („.Vadul pustiu”, „Semnul 
în amurg)”, „Făclii deasupra comorilor”). 

Bolohan, Apollo (22.01.1914, Stanislaw, Polonia — 1977, 
Braşov), epigramist, sonetist, care a lăsat după sine „Catrenele mele” 

(1937, epigrame), ..Epigrame” (1942) şi „Viorile azurului” (1943, 
sonete). În 197] „i S-a mai publicat o carte de epigrame şi sonete. ..Surâs 
tangent”. 

Bona, Salustia Tr., reprezentantă a unei lirici feministe 
tipologice (..Poem” şi alte texte cu titluri neutre). 

Bontaş, Nicolae [., poet firav, elegiac, cultivat şi de „Revista 
Bucovinei” (.„„Melodieri”). 

Caledoniu, Ovid, scria poeme disciplinate, cu aură clasică şi 
pâlpâiri iconariste („Lângă arbori, tristeţea”, „Terţine”). Remarcabile 
sunt, în cazul său, performanţele de editor, revista „Meşterul Manole”, 
lucrată împreună cu Vintilă Horia şi Miron Suru, cu colaborarea criticului 
literar Mihail Chirnoagă, fiind salutată entuziast, în Bucovina, și de 
Mircea Streinul, şi de George Drumur, şi de Mihail Cazacu, ŞI de L.eon 
Ţopa, în aceeaşi pagină a ziarului „Suceava” (nr. 63/1939). 

Cantemir, Traian, critic literar, prozator, era, în 1939, asistentul 
lui Leca Morariu la Catedra de literatură modernă şi folclor, după ce-și 
luase, în 1937, doctoratul, cu lucrarea „Istroromânii”. A publicat texte 
monografice şi memorialistică (despre Nicolae lorga, lancu Nistor, Leca 
Morariu, Vasile Gherasim etc.), studii de istorie literară, de folcloristică, 
lingvistică, dar şi proze remarcabile. S-a născut la Pătrăuții Sucevei, în 
20 noiembrie 1907, şi a murit la laşi, în 7 august 1998. 


Cazacu, Mihail (08.11.1912, Mitocu Dragomirnei), alt anonim 


al spiritualității bucovinene, prieten al lui Mircea Streinul, critic și istoric 
literar, care semna tablete prin presa bucovineană („Poetului Dorului”. 
despre Lucian Blaga, ..Depreciere prin justă apreciere”, despre Andre 
Gide, „Masca unui sfânt”, despre Francisc, „fiul de postăvar din Assisi”). 
A publicat şi o carte de filosofie a culturii, „Mitul mioritic”, vizibil 
influențată de opera lui Lucian Blaga, filosof pe care îl diviniza şi, drept 
consecinţă, îl promova cu perseverenţă în spaţiul cultural bucovinean. 
Era, de asemenea, în spirit iconarist, un excelent traducător (Andre Gide, 
Andre Salmon). Excelent autor de reportaje („„Savonarola, profetul 
învins”, după o vizită la Florenţa, sau „Cu Asmodeu prin Cartierul Latin”, 
după o călătorie la Paris). În 1942, şi-a susținut doctoratul în teologie, 
la Universitatea din Cernăuţi, cu lucrarea „Idealul etic de perfecțiune”. 
Cârdei, Adelina 1. (21.02,1901, laşi - ?.10.1987, Bucureşti), 

soţia artistului plastic şi poetului lon Cârdei, membră a SSB din 2 
octombrie 1943. A publicat, uneori sub pseudonimul Adelina Laerte, 
poezie pentru copii, dar și imne frumoase închinate unor mănăstiri 
bucovinene. A contribuit la apariţia ultimelor numere ale „Revistei 
Bucovinei”, în exil românesc, pe când poetesa se stabilise la Timișoara, 
Mihai Viteazul 16. 
PPR Cardei, Ion (12.11.1906, Smârdan-Dorohoi — 10.01.1970, 
Bucureşti), profesor la Liceul „Ştefan cel Mare” din Suceava, lector la 
Institutul Pedagogic din Bucureşti, artist plastic şi poet lapidar, dar dens, 
autor al unor poeme prelinse „pe mâini divine”, dinspre „corabia de 
nouri”. Autorul busturilor lui Ciprian Porumbescu şi Mihai Eminescu 
din Suceava. Din 2 octombrie 1943, când a fost primit în SSB, a deţinut 
şi funcţia de membru supleant în comitet. | | 
Cehan-Racoviţă, Constantin, a publicat mai ales articole pe 
tematică religioasă sau socială („Biserica şi Mitropolitul Visarion . 
„Ridicare economică a ţărănimii”, „Plugurile...”), dar şi cronici 
dramatice („Gânduri la reprezentaţia lui Hamlet”) sau rememorări („In 
memoria lui Eudoxiu Hurmuzachi”, „Ţara Fagilor cu altare..."). A scris 
şi un roman istoric, „Săraca țară a Moldovei”, publicat în 1939, la Editura 
„Cartea Românească”, şi lansat, după moda vremii, prin dese programe 
de acordare de autografe, la Librăria „Gloria”. A fost şi directorul revistei 
„Timpul Eminescian. Da 
Chelariu, Traian. poet, prozator, dramaturg, eseist, filosof. 
profesor universitar cu iniţieri postuniversitare la Paris şi la Roma, s-a 
născut la Dărmăneşti, în 21 iulie 1906, şi a sfârşit la Suceava, după 
umilințele curăţirii rigolelor oraşului, ca muncitor necalificat, ŞI, ulte- 
rior îndurând ifosele comunistoide ale preţioşilor universitari suceveni, 
în 4 noiembrie 1966. A publicat cărțile: „Exod” (versuri, Cernăuţi, 1933), 
„Aur vechi” (versuri, Cernăuţi, 1936), „Zaruri” (eseuri filosofice, 
Cernăuţi, 1936) şi „Versuri de după-amiază” (Cernăuţi, 1940). Postum, 
au văzul lumina tiparului „Scrieri lirice” (Ed. Eminescu, 1970), 
Necunoscuta” (nuvele, Ed. Minerva, 1972), „Scrieri lirice / (sonete 
pentru tine)” (Ed. Eminescu, 1973), „Teatru” (Ed. Minerva, 1976), 
„Poezii în vers alb” (Ed. Junimea, 1983), „În căutarea Atlantidei” (eseuri, 
Ed. Dacia, 1989) şi incredibilul său ..Jurnal”, publicat, recent, de Mircea 

A. Diaconu. 

Chindriş-Codrescu, Emil, membru al SSB din 2 octombrie 
1943, publicist, romancier, autor al monografiei .„„Mănăstirea Vatra 
Moldoviței” (Cernăuţi, 1944, Colecţia „Bucovina tânără”) şi, sub 
semnătura E. Codrescu, al romanului „„Camaradul” (Cernăuţi, 1943, 
Editura „Dacia Traiană”). 

Coca, Ghedeon, poetul nostalgicelor depărtări, s-a născut la 
Volovăţ, în 26 septembrie 1908. A debutat în revista „Muguri” din 
Rădăuţi, iar în 1937 debuta editorial, cu placheta „Confesiuni 
adolescentine”, urmată, în anul următor, 1938, „într-o tăcere de moarte”, 
de cartea de poezie „Alge”. Jurist, cu studii universitare la laşi (după un 
an de studii comerciale la Cernăuţi), Ghedeon Coca s-a stins, anonim, 
la Rădăuţi, în 1976. 

Constant, Pimen, publicist discret, cu colaborări 
nesemnificative la „Revista Bucovinei”. 

Constantinescu, Paul, celebrul compozitor, autorul operei „O 
noapte furtunoasă”, care s-a jucat și la Roma, în 3 ianuarie 1939, 
muzician care tocmai compunea „Meşterul Manole”, pe un libret semnat 
de Mircea Streinul, însemna o personalitate europeană, abordată cu 
timiditate chiar şi de Claudiu Isopescu, universitarul ŞI, într-o vreme, 
atașatul cultural al României la Roma. Constantinescu era profund ataşat 
de spiritualitatea locurilor natale şi, după exemplul lui Ciprian 
Porumbescu, încerca să nemurească și prin muzică versurile tinerilor 
bucovineni. 

Constantinovici-Hain, Isidora (26.12.1889, Câmpulung 
Moldovenesc — 05.11.1981, Graz, Austria), soţia pictorului Wladimir 
Zagorodnicow, pictoriță, „talent maturizat, în plină activitate creatoare”, 
folosea, conform cronicii plasice a lui Mircea Streinul, din 24 ianuarie 
1939, „transparenţe de-o suavă luminozitate, un colorit deosebit de 
gingaş, o rară armonie a liniei”, câteva lucrări, „Teţina” (ulei), „Fundul 
Herţei” (tempera) şi „Pietrele Doamnei”, sintetizând „intreaga artă 
peisagistică”, altele, „Arhanghelii”, „Balcicurile”, „Ştefan-cel-Mare”, 
„ Țărancă din Cuciurul-Mare”, „Ţărancă din Ardeal”, „Fecioara Maria”. 
impunând „0 desăvârşită creatoare”. 

Costea, Erast (08.11.1890, Mitocu Dragomirnei — 04.02.1963, 

Sibiu), pe numele adevărat Hostiuc, preot şi publicist. Vicepreşedinte 
al Societăţii pentru cultură şi literatură română în Bucovina, Erast Costea 
a publicat cărțile: „Istoricul fostei mănăstiri de maici din Iţcani” (1928), 
„Istoricul fostei mănăstiri din Pătrăuți pe Suceava” (1929), „Schiturile 
şi sihăstriile de altădată” (1936), „Ctitoria voevodului Ştefan Tomşa al 
II-lea de la Solca / 1613-1785-1938"”(1939), „Mănăstirea Sf. Ilie, ctitoria 
voevodului Ştefan cel Mare / 1488-1783-1938” (1940), „Schiţă istorică 
asupra mănăstirii Voroneţ” (1943) etc. 

Dariei, Ionică a, poet tânăr din Cernăuţi, în 1939, un brav epigon 
al poemelor în proză trakliene (,„.Noapte...”). 

Dascălu, Ştefan I., poet, colaborator al ..Revistei Bucovinei” 
ŞI cenaclist disciplinat. 

Doboş-Boca, Valerian, prietenul sucevean al lui Mircea 
Streinul, administrator al Universităţii din Cernăuţi, duios şi mistic evocat 
în „Catatea Sucevii” (1938), publicase, în 1929, „Călăuza Cetăţii 
Suceava”, apoi cele două cărți sărbătorite în 15 martie 1939, ..Târgoveţii 
Siretului din anul 1789”, ilustrată şi cu acuarele, de la 1810, ale pictorului 
silezian Franz laschke sau ilustrații de |. Schubirsz şi stampe de Franz 
Xaver knapp, publicată în 1937, şi „Din trecutul Sucevei de altădată”. 
publicată în 1938. 

Doboş-Boca, Viorica, probabil soţia lui Valerian Doboş-Boca. 

Drumur, George, remarcabilul poet iconar, născut la Mănăstirea 
Horecii, în 14 martie 191|, dar și un prozator hăruit, cu care ne vom mai 
reîntâlni, avea să stârşească în exil românesc, la Timişoara, în 7 iunie 
1992. Se specializase, prin studii universitare cernăuţene şi timişorene, 
în artă muzicală şi dramatică, apoi în matematică-fizică, la Bucureşti, 
dar a fost nevoit să se irosească, în vremea comunismului, ca secretar 
literar-muzical al Operei din Timișoara. 

Fediuc, Aurel, traducător din Giovanni Papini, publicase, în 
1939, în Colecția „Septentrion” din Cernăuţi, o plachetă de versuri, „In- 
tertor”, ale cărei poeme, 35 la număr, l-au „făcut oarecum şeful ultimei 
generaţii tinere bucovinene”, cartea însemnând, în opinia „Junimii 
literare” (nr. 1-12/1939, pg. 74), „o răscruce sau, mai bine zis, o cumpănă 
a izvoarelor, în ținutul poetic al d-lui Fediuc. Poezia d-sale are ceva dur 
ŞI teluric. E o poezie virilă nedesrobită încă de propriile sale zguri fireşti”, 


81 





Ion DRĂGUȘANUL 


dar versurile lui Fediuc puteau să însemne „brazdă nouă în ogor 


românesc”. Ceea ce, din păcate, nu s-a mai întâmplat, Fediuc rămânând, 
prin poezia tinereţii, un poet nesemnificativ, din pricina retezării de viitor. 
O următoare carte de poezie, ..Rodnicie”, publicată tot în Colecţia 
„Septentrion”, este elogiată de către tânărul licean cernăuţean Neculai 
Tăutu, care preia, uneori, rubrica lui Mircea Streinul, ..Curier literar”: 
„Placheta este elegant prezentată, în condițiuni tehnice superioare, având 
ŞI-o gravură în lemn de Rudd Rybiczka. / Tânărul scriitor arborosean 
Aurel Fediuc este destul de cunoscut cititorilor noştri, iar cu placheta 
de faţă îşi afirmă din nou vastele posibilităţi în domeniul literar. / Toate 
cele cinci cânturi sunt un imn de muncă, de un colorit bucolic bogat în 
expresii şi variaţii” (Suceava, nr. 23/1939. pg. 2). 

Fonea, George, ofițer cu garnizoana la Cernăuţi, poet harnic, 
dar inconsistent, deşi versifica simplu şi frumos. „punând sub tipar 
placheta „Vrăjitorul din nord";”, după cum anunţa, în „Curier literar”, 
Mircea Streinul, traducător de texte critice europene (Robert Pitrou, 
despre Rainer Maria Rilke;) sau de poezie (Paul Claudel, Charles 
Baudelaire). Era un exelent reporter, oarecum înrudit stilistic cu Mircea 
Streinul. care scrisese „Cetatea Sucevii”, în ..Pădurea cu fazani de aur”. 

Forminte-Ulian, Vasile, pare să în trăit prin Câmpulung 
Moldovenesc, pentru că tabletele sale din 1939, cu vagi ecori lirice, 
omagiau „văile bătrâne ale Rarăului” (..Chemarea clopotelor”, ..Pe 
munţi”. „Anton Mândrilă” — despre excelentul pictor bucovinean). 

Frunte, Benjamin. colaborator al „Revistei Bucovinei”, poet 
ŞI publicist. 

Georgescu, Valentin Al., născut la Corabia, în 1908, licențiat 
în drept, cu doctorat luat la Paris şi cu studii de specializare în drept 
roman la Heidelberg, Bruxelles şi Viena, publica, în 1939; în „Editions 
Corymbe”. placheta ..Visages de Paris; Verlaine, L.-P, Fargue”, conţinând 
„două eseuri de calitate”, apoi plachetele de versuri, tot în limba franceză, 
„Les voIx” şi „Les dix stations d'une vierge”, şi ..Cuvinte de deslegare”, 
o carte de poezie în limba română. În presa bucovineană a scris mult şi 
pe teme diverse („Realitate şi normă socială”, „Normă. socială şi 
cunoaştere sociologică a realităţii”, „Morala poetică”). 

Gherasim, Oreste (25.07.1908, Marginea — 09.11.1971, 

Rădăuţi). preot, fratele poetului. filosofului, eminescologului şi 
prozatorului Vasile Gherasim, căruia I-a dedicat importante pagini 
rememorative. Publicist, participant activ la viaţa culturală cernăuţeană. 

Gruia, Octav. scriitor satiric şi autor de parodii nesemnificative, 
avea să fie straşnic săpunit, în ședințele de lucru ale SSB, pentru parodii 
precum „Cazul domnului Costică Maghereanu ”, prin care lua în derizoriu 
tema romanului lui Mircea Streinul, .„Aventura domnişoarei Zenovia 
Magheru”. A scris şi epigrame, grupate în volumul, tipărit în excelente 
condiţii grafice, ..Catrenele mele”. 

Hacman, Maximilian (13/25.08.1877, Oprişeni-Siret — 
11.10.1961, Turda). jurist, specialist în Drept, cu numeroase studii 
publicate, preşedinte al Societăţii pentru cultură şi literatură română în 
Bucovina, după Grigore Nandriş. 

Haivas, Manole (28.02.1908, Cernăuţi — 05.08.1985, 
Sighişoara), filolog, autor al lucrărilor: „Graiul românilor din Roşa” 
(1936). „Aspecte ale criticii lui M. Kogălniceanu” (1936). „Scriitorul 
M. Kogălniceanu” (1937), „Aliteraţia în poezia românească” (1937) 
etc. 

Hayek, Mel., critic literar și filosof al culturii (..Vasile Băncilă 
şi filosofia românească”. „Consideraţii filosofice asupra legendei 
populare”, „Critica intuiţionistă”, „Minunata călătorie a Selmei 
L.agerlot”. „Sparkenbroke”). 

lliuț, Emanoil, publicist. profesor la Cernăuţi şi Suceava, 
pasionat de literatură, mare colecționar de publicaţii bucovinene, do- 
nate, ulterior, fondurilor documentare. 

Ionașcu, George (12.04.1909, Pătrăuții Sucevei — 20.09.1986, 
Bucureşti), poet discret, tocmai avea sub tipar, în 1939, o cante de poezie, 
bogat ilustrată de Rudd Rybiczka, „Chemarea Focului”, întâmpinată, 
totuşi. cu entuziasm de „Junimea literară”, care descoperă în noua carte, 
apărută la scurt tump după placheta ..Poemele pentru altă viaţă”, un scris 
„sobru şi stăpânit”, în care predomină „motivele poetice majore”, cu 
impresia unei frământări „de probleme adânci”, dar cu o mult prea 
limitată „plasticizare a verbului liric”. A scris şi nuvele, toate mult mai 
valoroase decât lirica sa („Vânătorul din Valea-Corbului”). 

Iroaie, Petru (22.05.1906. Mitocaş-Mitocu Dragomirnei — nov. 

1989, Roma), filolog şi lingvist din „.şcoala” lui Leca Morariu, lector la 
Universitatea din Palermo, din 1942, publicase, în 1936, teza de doctorat 
la Universitatea din Cernăuţi, „Cântecul popular istro-român”, apoi cele 
două cărţi sărbătorite în 15 martie 1939, „Poezia autentic populară” şi 
„lonel Teodoreanu”. 

Isac, Dumitru, publicist, filosof, autor al lucrării „„Cunoaştere 
şi transcendenţă”, Cernăuţi, 1943, Editura „Mitropolit Silvestru”. 

Jitariu, Procopie (1886, Berchişeşti — 1968, Berchişeşti), 
folclorist, prozator, monograf, membru în comitetul Societăţii pentru 
cultură şi literatură română în Bucovina, refugiat, în 1944, la Timişoara, 
Căminul de ucenici, str. Reg. Maria 15. A scris şi o monografie folclorică 
a satului bucovinean, pe care a localizat-o, în 1964, în Berchişeştii natali. 
Avea o impresionantă colecţie de folclor, din care publica şi în revista 
„Făt-Frumos”, şi în „Revista Bucovinei”, şi în „Junimea literară”. A 
Scris şi povestiri, şi relatări de călătorie. ” 

Lianu, Teofil (12.12.1908, Capu Câmpului - 15.09.1997, 
Suceava), mare poet iconar, combatant român pe durata ultimului Război 
Mondial, deținut politic, în 1970, în lotul celor 300 de ultimi deţinuţi 
politici ai României. Mircea Streinul îl definea, ca poet, drept „un uluitor 
fenomen liric”, „un mare poet original”, care „i-ar încânta pe Paul Valery 
şi pe umilul ţăran din Bretagne”. A publicat cărţile: „Rod” (1933), 
„Stampe de lumină” (1933), .Cuvintele s-au scuturat peste file” (1937), 
„Curcubeu peste țară” (1937) — plachetă soldată cu Premiul Societăţii 
Scriitorilor Români, unul dintre cele trei premii, la care făcea referire 
Mircea Streinul, în 1939, „Cartea stihurilor” (1942) şi „Carte de cruciat” 
(1943). 

Livadă, Melania, poctesă, membră a SSB din 2 octombrie 1943, 
când a fost numită, în comitet, împreună cu Traian Cantemir, secretar 
de redacţie la „Revista Bucovinei”. În 1944, se refugiase la Brad, la 
Liceul de fete, fiind, probabil, profesor. 

Loghin, Constantin, preşedintele cunoscut al Societăţii 
Scriitorilor Bucovineni, s-a născut la Budineţ, lângă Storojineţ, în 4 
noiembrie 1891. A absolvit cursurile gimnaziale la Liceul „Aron 
Pumnul”, apoi cele universitare la Facultatea de Litere şi Filosofie din 
Cernăuţi. A scris manuale de limba română pentru liceu, o puzderie de 

monografii (despre Cernăuţi, dar şi despre mai toate personalitățile 
bucovinene, începând de la Arune Pumnul, cu „.Lepturariile” sale, şi 
terminând cu Vasile Gherasim), a alcătuit mai multe antologii ale poeziei 
şi prozei bucovinene şi a scris o istorie a literaturii bucovinene şi o alta 
a literaturii române. A condus şi remarcabila publicație „Revista 
Bucovinei”, apărută în ani grei (1940-1945), apoi, beneficiind de un 
surghiun românesc, aidoma tuturor cărturarilor, s-a stins la Gura 
Humorului, în 23 februarie 1961, iar târgul care-i adăposteşte țărâna 
pare să nu conştientizeze cu ce simbol al spiritualităţii bucovinene a 
fost blagoslovit. 

Loghin, Dimitrie, pe atunci, în 1939, profesor la gimnaziul din 
Suceava şi pictor tânăr, pe care Mircea Streinul îl ruga să îl contacteze, 
a fost şi un poet iconar remarcabil, în „linia plastică” a lui lon Cârdei. 
S-a născut la Boteşti-Horodniceni, în 13 octombrie 1910, şi, după studii 
gimnaziale la Fălticeni, a studiat artele plastice, la Academia de Arte 
Frumoase din lași, sub îndrumarea profesorilor Ştefan Dumitrescu şi 
Nicolae N. Tonitza. A murit la Suceava, în 1982, fără să mai fi publicat 
poezie în anii roşii, dar pictând lumina în cele mai incredibile ipostaze. 

Luţa, Petre (14.03.1891, Cernăuţi — 20.04.1971, Braşov), art- 
ist plastic, secretar al Comisiei Monumentelor Istorice şi preşedinte al 
Societăţii Artiştilor Plastici din Bucovina. 

Mandiuc, Ilie, publicist (a scris reportajele aducerii rămășițelor 
pământeşti ale lui lon Grămadă, în 1926, la Suceava), membru în 
comitetul Societăţii pentru cultură şi literatură română în Bucovina, 
refugiat, în 1944, la Brad, str. lazului 6. Colaborator tenace al „Revistei 
Bucovinei”. 

Maxim-Burdujanu, George (04.04.1901, Burdujeni — 
15.03.1967, București), scriitor, filolog. În 1944, publica, ..Il critico d'arte 
Demetrico G. Golescu e l'Italia” (Cernăuţi, Buletinul „Institutul 
Cernăuţi”), carte care se adăuga altora, „O piatră pentru adevăratul 
monument al lui Şt. O. losif-— Contribuţii biografice” (1933), „Suceava 
- centru de artă” (1037, Anuarul Liceului „.Ştefan cel Mare”), „Rouen — 
oraşul artei şi al Jeanei d'Arc” (1940). 

Mihăescu, Ben. (26.09.1927, Cernăuţi — 09.11.1994, Suceava), 
primul pseudonim al lui Mihai Bândea, cunoscut şi sub pseudonimul 

Arcadie Arbore. Nepot al celebrului ierarh Mihail Bendevschi. Ben. 
Mihăescu a publicat în „Revista Bucovinei” poemele „.Aşteptare”, 
„Pretaţă” şi „Toamnele, visele...”, fiind, în anul 1944, o tânără speranţă 
a liricii bucovinene, mai apropiat de Teofil Lianu, ca expresie şi ca 
univers. 

Milici, Vladimir (09.02.1913. Soloneţ-— 12.09.1986. Suceava), 
hul legendarului culegător de folclor. tatăl regretatului tehnoredactor 
şi gratician Valentin Milici, a fost un grafician remarcabil, cu desene 
răspândite prin mai toată presa cernăuţeană (..Peisagiu cernăuţean”. 
„Vederi din Cernăuţi”). 

Milişte, Procopie (01.05.1913, Gemenea — 23.01.1964, laşi). 
poet ..c'un Olimp minuscul” sau, tot după spusa lui, ..liricul motan” din 
preajma lui Mircea Streinul, încercase o reînviere a stilului imnic al 
poeţilor elini, sfârşind în stufoşenii şi preţiozităţi: „Deşteptarea 
Ringalei”, „Caseta lui Noe” etc. În 1935, a publicat poemul ..Biografie 
lirică în memoria ţăranului Horia”. Figurează în antologiile tinerilor 
poeţi bucovineni, publicate în 1938 şi 1943. de Mircea Streinul şi, 
respectiv, E. Ar. Zaharia. 

Moldovanu, Dimitrie. colaborator nesemniticativ al ..Revistei 
Bucovinei”, dar menţionat ca atare în coperta de gardă, pe anii 1944- 
1945. 

Morariu, Leca (25.07.1888. Toporăuți — 15.12.1963, Râmnicu 
Vâlcea), personaj teribil al culturii bucovinene. critic şi istoric literar, 
eminescolog, încrâncenat (scotea Buletinul „Mihai Eminescu” și în 1945, 
în condiţii eroice), recuperator de memorie culturală. Contribuise, 
impreună cu lon Grămadă şi George Tofan, la consolidarea prestigiului 
„Junimii literare”, apoi, după o neînțelegere cu Tofan, s-a retras, pentru 
a începe o operă publicistică pe cont propriu. În anii în carea funcționat 
SSB, la Cernăuţi, a făcut parte din Societate, dar cu o detaşare, adeseori 
răutăcioasă, care-i era caracteristică, publicând, spre gloria SSB, dar pe 
cont propriu, „Țara Scaunelor de domnie” (Cernăuţi, 1944), „La munte” 
(Biblioteca „Făt-Frumos”, nr. 12, laşi, 1942), „Veronica Micle” 
(Biblioteca Institutului „Cernăuţi”, Cernăuţi, 1942), „Miron Costin” 
(Cernăuţi, 1942), „De la not” (basme, Editura Casei Școalelor, Bucureşti, 
1942), „Ep. Bucevschi în corespondenţă cu C. Porumbescu” (Cernăuţi, 

1943, Colecţia Institutului ..Cernăuţi”. nr. 28). „Bucovina turistică” 
(Editura ..Institutul Cernăuţi”, Cernăuţi, 1943). La ..Revista Bucovinei” 
a scris pagini memorabile despre Iraclie Porumbescu, Constantin 
Morariu, Ciprian Porumbescu etc., adevărate capitole ale unei încă 
nepublicate istorii a literaturii bucovinene. În primul număr al ..Revistei 
Bucovinei” a scris despre ..Astra” Bucovinei, adică Societatea pentru 
cultură şi literatură română în Bucovina, societate al cărei istoric îl 
cunoştea poate mai bine şi decât Constantin Loghin, monograful ei. 

Morariu, Victor (12.02.1888. Toporăuți - 01.07.1946, 
Caransebeș), fost profesor al gimnaziului sucevean (până în 1928), doctor 
în filologie al Universităţii din Cernăuţi. suplinitor (1929). profesor 
agregat (1931) şi titular (1934) al catedrei de filologie. Cel mai bun 
prieten al lui lon Grămadă (a publicat corespondența purtată cu Eroul 
Bucovinei) a publicat şi lucrări cu caracter istoric: „Un proces de înaltă 
trădare în Bucovina de la 1780” (Calendarul „Glasul Bucovinei”, 1920), 
„Călăuza istorică a oraşului Suceava” (Cernăuţi. 1921 şi 1930), „Istoricul 
Reuniunii muzical-dramatice Ciprian Porumbescu” (scrisă împreună cu 
Ștefan Pavelescu. Suceava, 1939), „Amintiri despre lon Grămadă” 
(1926), ..Vasile Bumbac” (1940) etc. Lucrările lui ştiinţifice. întregitoare 
de „patrimoniu cultural al perioadei interbelice” (Miha: lacobescu), s- 
au numit: .„Novalis, teoretician al romantismului” (1924), „Sintaxa 
propozițiunii în Psaltirea Șcheiană” (1927). „„Pedagogia lui Jean Paul” 
(1933), „„Pedagogia lui Herder” (1936), „Problema nuvelei în literatura 
germană” (1940), „Prima traducere a Leceafărului” (1940) etc. 

Moţoc-Epureanu, Nicolae, colaborator al ziarului .„Suceava”, 
încă din 1940, şi al „Revistei Bucovinei”, publicist, heraldist (alături de 
Traian Larionescu), căruia îi apărea, în 1942, cartea „Un imperativ al 
vremii: Institutul Român de cercetări genealogice” (laşi, Colecţia 
Genealogică). 

Munte, Aspazia, a fost adoptată de iconari, în ciuda diferenţei 
de vârstă (se născuse în 7 octombrie 1885, deşi în „Enciclopedia 
Bucovine!” figurează data de 11.05.1903, la Tereblecea Veche). A 
publicat două plachete de versuri, „Învolburări” ŞI „Luminişurt”, un 
„Breviar de poezie bucovineană contemporană” și a lăsat alte plachete 
în manuscris (..Diamante albe şi diamante negre”. „Cântece pentru 

vremuri noi”, „Pe urme cosânzene”), murind, în pribegie prin ţară, la 
Focşani, în 1944. 

| Nandriş, Grigore, preşedintele Societăţii pentru cultură şi 
literatură română şi, în această calitate, primul preşedinte, pentru doar 
o lună, al Societăţii Scriitorilor Bucovineni, s-a născut, în 3l ianuarie 
1895, în cartierul Mahala, fost sat din vecinătatea Cernăuţilor, şi a murit, 
în 29 martie 1968, la Londra. A făcut studii universitare la Bucureşti, 
Viena, Cracovia şi Paris, specializându-se în slavistică şi indo- 
europenism. La Universitatea din Cernăuţi, Grigore Nandriş i-a urmat 
lui Ilie Bacinschi, la Catedra de Slavistică. Lucrările lui ştiinţifice (studii 
de filologie, studii despre relaţiile româno-slave, documentele româneşti 
în limba slavă din mănăstirile de la Muntele Athos, pagini de istorie 
literară sau de memorialistică) au fost publicate în „Junimea literară” 
(printre altele, un studiu despre posibila înrudire a lui Mihai Eminescu 
cu poeţii Eminowicz din Cracovia) sau în „Codrul Cosminului”. 

Nandriş, Octavian (14.04.1914, Mahala-Cernăuţi — 
13.12.1987, Strasbourg), lingvist, filolog, cu importante studii de istorie 
a limbii, fonetică, gramatică istorică etc. 

Negură, Ionel (05.01.1909, Putna — 02.07.1985, Bucureşti), 
economist şi statistician de marcă al Bucovinei, face parte din legendara 
echipă rădăuţeană a revistei „Muguri”, apărută, începând cu ianuarie 
1924, sub privegherea profesorilor Ilie Vişan (despre care şi Streinul 
are numai elogioase cuvinte) şi Em. Isopescu, prin strădania tinerilor 
hurmuzăcheşti Mihail Horodnic, Iulian Vesper, lonel Negură, Eugen 
Prelipcean, lon Roşca, Aurel Prelipcean şi Constantin Pavlovici. lonel 
Negură, fratele pictorului Radu Negură, are contribuţii în întemeierea 
mişcării cooperatiste în Bucovina, a scris studii economice și 
monografice, dar a lăsat şi preţioase mărturii despre mişcarea culturală 
bucovineană. 

Nimigeanu, George (24.05.1909, Tereblecea — 05.12.1987, 
Bucureşti), poet discret al Bucovinei, mare geograf, cu doctorat, obținut 
în 1945, cu lucrarea (din câte ştiu, încă nepublicată, aflată în manuscris 
la Fondul Documentar „Bucovina” al Bibliotecii Bucovinei „I. G. 
Sbiera”) „Huţanii în Bucovina”. Mircea Streinul l-a inclus între cei 14 
„Poeți tineri bucovineni” ai antologiei sale, dar George Nimigeanu n-a 

mai confirmat ca poet, aşa cum a făcut-o, şi încă într-un mod strălucit, 
ca om de ştiinţă. 

Noveanu, Gheorghe, membru fără funcţie, alături de George 
Drumur, în comitetul SSB, ales în 2 octombrie 1943, când Noveanu a 
fost confirmat şi ca membru al SSB, a fost preot şi poet, cartea lui de 
poezie, „L-aude”, care s-a bucurat de o bună primire din partea criticii 
literare, apărând la Editura „Mitropolitul Silvestru” din Cernăuţi Şi fiind 
finanțată de Societatea Scriitorilor Bucovineni, aşa cum menţionează 
raportul lui Constantin Loghin pentru anul 1943. 

Pavel, Neculai, s-a năcut în 1910 şi, după cum se consemnează 
în presa vremii, s-ar părea că lucrase, împreună cu Aspazia Munte, un 
„Breviar de poezie bucovineană contemporană”, care l-a enuziasmat pe 
istoricul literar Lucian Predescu, cel care „a binecuvântat pe autorii 
antologiilor de mai sus (inclusiv pe Mircea Streinul — n.r.), pentrucă 
materialul lor l-am utilizat pentru „Enciclopedia Cugetarea” pe care o 
am sub tipar”. Face parte, împreună cu Mircea Streinul, Teodor Plop şi 
Neculai Roşca din grupul celor patru liceeni de la „Aron Pumnul” care 
a scos, în 1928, revista „Caietul celor 4". 

Pătrăuceanu, George, alt enigmatic poet al Bucovinei, 
menţionat ca scriitor bucovinean, care se refugiase, în 1944, la Alba 
lulia, strada Regele Ferdinand nr. 11, dar despre care nu ne-au rămas 
referinţe bio-bliografice, deşi poemele lui („lubiri trecute”, „O umbră 
rămâne pe culmi mai departe”, „Înger căzut”, „Primăvară”), risipite prin 
paginile „Revistei Bucovinei”, continuă să farmece. i: posibil ca poetul 
să fi făcut parte din familia luptătorilor din munți, care au sfârşit tragic, 
în lupta împotriva bolşevicilor, dar nici literatura memoriei anticomuniste 
nu-l menţionează. 

Pintiliescu, Viorica (15.10.1906, Liteni-Suceava - ?.12. 1995, 
Bucureşti), profesor gimnazial, poetesă şi eseistă, care a publicat 
„Aspecte din viaţa studenților” (eseuri, Cluj, 1937) şi „Miniaturi” 
(poezie, 1939). 

Pivin-Leandru, George, poet, publicist al „Revistei 
Bucovinei”, fără performanţe notabile. 

Pop, Augustin Z. N. (30.08.1910, Bucureşti — 01.04.1988, 
Bucureşti), scriitor, critic şi istoric literar, care a activat, în perioada 

cernăuțeană (1941-1944), şi în Societatea pentru cultură şi literatură 
română în Bucovina, şi în Societatea Scriitorilor Bucovineni, al cărei 
membru a devenit în 2 octombrie 1943. A publicat, sub auspiciile SSB 
„Despre Aglaea Eminescu” (Tipografia ..Mitropolit Silvestru”, Cernăuţi, 
1943) şi „Glosări la opera Mitropolitului Dosottei”(Cernăuţi,. 1944. 
Colecţia Societăţii Scriitorilor Bucovineni). | | 

Popa, Victor lon, camarad al lu: Dimitrie Marmeliuc. la Oituz. 
în Războiul Reîntregirii Neamului, autorul celebrei comedii . Tache. 
lanche şi Cadâr”, colaborator al ..Revistei Bucovinei”. | | 

| Popinceanu, Ion (15/27.01.1908, Cajvana - ?.?.1989), lingvist, 
protesor secundar la Cernăuţi, Vijniţa şi Siret, cu doctorat în lingvistică 
romanică, susținut la Paris. Autor de studii de limba română şi de 
lingvistică romanică. 

Popovici, Sebastian, colaborator permanent al celebrei ..Revista 
de pedagogie”. organ al grupării unor profesori de la Facultatea de 
Filosofie şi Litere şi al Seminarului Pedagogic Universitar din Cernăuţi 
cu apariţii trimestriale, în ..4 caiete”, din 1931 şi până în 1943. A so is i 
un roman, „Din ploile orașului meu”, sărbătorit de SSB în 15 martie 
1939. 

Posteucă, Vasile, „înger blând”, care a devenit „poetul tragic 
al Bucovinei” (loan D. Popescu), s-a născut la Stăneştii de Jos, în 10 
septembrie 1912, şi a sfârşit, departe de ţară, în America, la Mi Rlcăta 
(Minnesota), după un „drum fără popas” prin Spania şi Canada. în 6 
decem brie 1972. A publicat, în 1932, în „Junimea literară” câteva poezii 
din ciclul „Cântece de drum şi popas”, cărţile lui, la fel de durabile ca şi 
poezia începuturilor lirice, apărând târziu, pe un adevărat itinerariu al 
pribegiei: „Carte de cântece româneşti” (Madrid, 1953), .„Poeme fără 
țară” (Madrid, 1954), „Cântece din fluier” (Cleveland, 1960) 
„Catapeteazmă bucovineană” (Mehico, 1963). | 

| Protopopescu, Dragoş, colaborator al „Revistei Bucovinei”, 
nominalizat ca atare în coperta de gardă, dar fără texte semnificative 
prin paginile revistei. 
Puiu, Cuchi Lidia, tânără prozatoare a „Revistei Bucovinei” 
care publica texte parcă desprinse dintr-un roman aflat în lucru (de pildă, 
„Fragment ), trecută sub acest nume în coperta de gardă a revistei. 

Puşcariu, Oltea, colaboratoare a „Revistei Bucovinei”, dar fără 
texte semnate (probabil că este vorba despre soția pictorului Vladimir 
Puşcariu, născut, în 29.01.1907, la Vadu Siretului, şi ea pictoriţă 
amatoare). 

Putneanu, George (Aurel Belibău, 20.04.1913. Putna — 
20.09.1970. Bucureşti). filolog şi poet iconar. cu debutul literar la 
„Răboj” (1932), membru al SSB din 2 octombrie 1943. A scris o poezie 
cuminte, adeseori presărată cu metafore superbe („îngeri au căzut înfrânte 
aripi” sau „dar rugul flăcărilor incandescente / ce inundau căderile latente 
/ s-a stins”), dar cu opera risipită prin revistele literare ale vremii. 

Raţiu, Grigore, membru al Societăţii Scriitorilor Bucovineni. 
menţionat ca atare în lista, din 1944, cu adrese de scriitori refugiaţi, 
Grigore Raţiu aflându-se, atunci, la Turda, str. Regina Maria !. Mircea 
Grigoroviţă îl menţionează şi printre colaboratorii „Revistei de 
Pedagogie”, confirmând, astfel, statutul de profesor al scriitorului. 

Roşca, Neculai, poet de o stranie modernitate şi prieten al lui 
Mircea Streinul din vremea studiilor liceate comune, la ..Aron Pumnul”, 
s-a născut la Trestiana. în 30 iunie 1912. Din pricina vrăjmâăşiei 
vremurilor, nu şi-a mai susţinut doctoratul în litere, sfârşind la 
Câmpulung Moldovenesc, în 3| martie 1954. Debutat de lancu Nistor. 
în primul număr, pe 1932, al „Junimii literare”, Neculai Roşca, poet 
strălucit, prozator viguros şi un iniţiat în lirica lui lon Barbu, şi-a risipit 
opera prin paginile literare ale Bucovinei, „restrâns la înserarea 
prezentului destins / în cadrul evident al vieţii”. 

Rusu, Octav, era, în 1939, un tânăr eseist bucovinean, care 
avea sub tipar monografia „Vasile Alexievici”. A colaborat la ziarul 
Suceava” şi a participat la toate şedinţele SSB, din perioada Mircea 
Streinul (până în martie 1940). 

Sealat, Mircea, grafician, promovat şi de ziarul Suceava” cu 
lucrări sobre (..Tuş”). 

Sidorovici, George (13.02.1920, Frasin — 09.12.1976, Suceava), 
poet şi prozator debutat de „Revista Bucovinei”, cu poemele ..Cântec 
pentru Bucovina” şi „Pe stepele lunii” şi cu frumoasa nuvelă „Pământul. 
A absolvit cursurile Şcolii Normale din Cernăuţi, în 1939, dar a debutat 
în „Revista Bucovinei”, în 1944, cu cele două poeme, proza fund 

publicată în primul număr al anului 1945, pe când era învățător în Frasin 
i, în timpul refugiului, la Başcovu-Dolj. Opera lui literară se iveşte 
târziu, după persecuții (era nepotul lui Teofil G. Sidorovici. comandantul 
„Străjii Țării”) şi „reeducări”, inclusiv prin promovare, datorită lui 
Dragoş Vicol, care a încercat să mai salveze, cât s-a putut, câte un poet 
iconar, la ziarul „Zori noi” din Suceava. A publicat cărţile: „.Luceferii 
de sub grindă” (1950), „Inima gospodinei” (1951 ), „Păpuşoii” (1954), 
»Vulpile” (1970), ..Oameni şi munţi” (1971) şi ..Pădurea de dincolo” 
(1972). 
Silver, George, colaborator insignifiant al „Revistei Bucovinei”. 
Stino, Aurel George (28.06.1900, Fălticeni — 17.03.1970, 
Fălticeni), profesor, scriitor, publicist, colaborator al „Revistei 
Bucovinei”, cu studii despre viaţa culturală fălticeneană. 
Stoica, Tudor P., colaborator al „Revisei Bucovinei” ŞI partici- 
pant neobosit la şedinţele interne ale Societăţii Scriitorilor Bucovineni. 
Streinul, Mircea (02.01.1910, Cuciurul-Mare — [ 7.04.1945, 
Bucureşti), un adevărat „aristocrat al Simțirii”, poet şi prozator de geniu, 
ctitorul Colecţiei „Iconar” şi, prin aceasta, al singurei mişcări literare 
bucovinene. A fost şi iniţiatorul Societăţii Scriitorilor Bucovineni, pe 
care o dorea o nouă mişcare literară. A publicat, în timpul vieţii, cărţile: 
„Carte de iconar” (Cernăuţi, 1933), „„Itinerariu cu anexa în vis” (Cernăuţi, 
1934, recompensată cu Premiul Naţional de Poezie. pe anul 1934, al 
Societăţii Scriitorilor Români), „Tarot sau călătoria omului” (Cernăuţi, 
1935, cu 5 gravuri de Rudd Rybiczka), Divertisment” (Cernăuţi, 1936), 
„Zece cuvinte ale fericitului Francisc din Assisi” (Cernăuţi, 1936), 
„Comentarii lirice la poeme într-un vers de Ion Pillat” (Cernăuţi, 1936, 
poeme de 3-4 versuri, care aveau drept titlu un poem într-un sigur vers, 
al lui lon Pillat), „„Legionarii urcau spre cer” (roman, Cernăuţi), „Poeți 
tineri bucovineni” (Cernăuţi, 1938, o antologie cu 14 poeţi, desenaţi de 
Rudd Rybiczka), „Aventura domnişoarei Zenobia Magheru” (Bucureşti, 
1938), „lon Aluion” (Cernăuţi, 1938), „Viaţa în pădure” (Bucureşti, 
1939), „Mircea Streinul — Opera lirică / 1929-1939”, vol. 1 (Cernăuţi, 
1939), „Guzli sau Tsus-Tsui, romanul unui băiat de stradă” (1940), 
„Drama casei Timotei” (Bucureşti, 194 |), „Prăvălia Diavolului”, vol. I- 
Il (Bucureşti, 1942), „„Soarele răsare noaptea " (Bucureşti, 1943) şi „Băieți 

de fată” (Bucureşti, 1944). Toate acestea, în doar... 35 ani de viaţă! | 
Suluţiu, Viorel, membru al Societăţii Scriitorilor Bucovineni 
din 2 octombrie 1943. i | 
Şandru-Humoreanu, Leon, învățător la Frasin (în 1937, ue 
un discurs, cu ocazia sosirii Regelui Carol II la întâlnirea cu arcășiile 
bucovinene), membru al SSB şi colaborator al „Revistei Bucovinei , cu 
poeme semnate ba Leon Şandru, ba Leon Humoreanu. In 1943, a 
publicat, la Cernăuţi, în Colecţia „Gruparea de Nord”, placheta „In umbra 
anilor”. ȘI 
Şesan, Milian (23.04.1910, Cernăuţi -— 07.06. 1981, Sibiu), preot, 
istoric, bibliotecar al Societăţii pentru cultură şi literatură română în 
Bucovina, refugiat, în 1944, la Râmnicu Vâlcea, str. Traian 19] bis. 
Colaborator al „Revistei Bucovinei” cu publicistică. o | 
Ştefan, Vasile (22.11.1905, Băluşeni-Botoşani), pictor, profesor 
la Liceul „Aron Pumnul” din Cernăuţi. | 
Tăutu, Neculai (24.]1.1919, Cislău-Buzău— 13.06.1972), licean 
cernăuţean, al cărui tată, ofiţer de carieră, era tacticianul „Străjii Ţării S 
a solaborai la ziarul „„Suceava”, iar, în 1940, când i-a apărut cărticica 
„Tăceri peste apă vie”, Mircea Streinul i-a scris prefața ŞI I-a pus la 
dispoziţie 4 gravuri de Rudd Rybiczka. Membru al SSB din 2 octombrie 
1943. În 1943, i-a apărut cartea de versuri „Mătănii de zăpadă” (Cernăuţi, 
Editura ..Bucovina literară”). A colaborat intens şi la ..Revista 
Bucovinei”. a | | 
Teaciuc-Albu, Nicolae, s-a născut la Rogojeşti, în || noiem brie 
1885 şi a sfârşit, în 1960, în anonimatul cenuşiu al Bucureștilor. A studiat 
la Cernăuţi, luându-și doctoratul în litere, în 1920, după ce slujise şi la 
catedra gimnaziului din Suceava, în anii 1916-1918. A fost un publicist 
remarcabil, un poet de talent, care a aderat la mişcarea iconarilor, încă 
din 1933, deşi, ca şi în cazul Aspaziei Munte, vârsta nu-l recomanda 
pentru o astfel de primenire lirică. A publicat o singură carte de poezie, 
în exil românesc la Brad, în 1944, pe care a intitulat-o, cu modestie, 
„Versuri de tot felul”. SI 
Teleagă, Mihai, originar din Horodnicu de Jos, întemeiasă o 
bancă la Suceava şi se dovedise a fi un mare economist. 
Todiraş, George (26.08.1916, Voloca — 26.03.1944, Voloca), 

fiu de țărani din Voloca pe Derelui. numiţi Chlopina, a absolvit Facultatea 
de Litere şi Filosofie din Cernăuţi (1935-1940) şi, după o scurtă carieră 
didactică şi funcționărească, s-a retras. bolnav de ftizie. în satul natal. 
murind în ultima zi de stăpânire românească. 26 martie 1944. A scris şi 
publicat puţine poeme. dar profunde şi de o stranie frumusete 
(„L.ogodnă”, ..Alarmă...”, „Rugă”, Vis”). | 

Todoran, George, poet, membru al SSB din 2 octombrie 1943, 
refugiat, în 1944. la Timişoara, str. Regina Maria 15. Membru supleant, 
împreună cu lon Cârdei, al comitetului Societăţii Scriitorilor Bucovineni. 
din 2 octombrie 1943. Poemele lui. de „vagabond la poarta oraşului de 
hârtie”, care considera că doar „cuvântul îţi ciopleşte troiță, / frate şi 
duhovnic în tristeţi şi evlavii, / şi străjuie-n preajmă-i poema domniţă”. 
au rămas risipite prin vechile reviste bucovinene. 

Tomoiagă, Laurentie (Tămăiagă. 30.03.1880. Mahala -— 
05.06.1952, Beiuş), publicist, animator cultural, profesor de ştiinţe natu- 
rale, Secretar general în Ministerul Instrucțiunii Publice (1926-1927. 
1929). A tradus masiv din opera eminesciană în germană. 

Turtureanu, Constantin, nume deja uitat, a dat literaturii 
bucovinene câteva romane de succes în epocă, precum ..Şomerii'” sau 

„În vâltoarea războiului”. 

Țigănescu, Vasile (13.01.1898, Călugăriţa-Horodnicu de Jos — 
18.08.1971, Rădăuţi), mare prozator bucovinean. fără ..ucenicie la 
revistele literare”, dar care, tocmai de aceea. impresionează. în 1941, 
când i-a apărut volumul de nuvele .„Brădetul”. Profesor. dar înrolat şi 
trimis pe frontul rusesc, Vasile Țigănescu izbuteşte să publice, şi în 
“anul următor, 1942, volumul ..Ce vrea muntele”. primit cu entuziasm de 
critica literară bucovineană. Pe front, prozatorul este recompensat, pentru 
vitejie în luptă, cu „Coroana României cu panglică de virtute militară în 
grad de cavaler” şi cu .„Crucea de fier”. „Revista Bucovinei” şi Societatea 
Scriitorilor Bucovineni l-au adoptat imediat, povestirile lui despre lumea 
mirifică, dar aproape ireală, aidoma pâclelor albăstrii din diminetțile de 
vară, precum ..Crucea lui Bângău”, fiind publicate la loc de cinste. 

Topa, Leon (02.06.1912, Carapciu pe Ceremuş — 20.02.1996. 
Bucureşti. asistentul lui Traian Brăileanu, marele sociolog român, la 
Catedra de Sociologie a Facultăţii de Litere din Cernăuţi (1939-1940). 

apoi la Universitatea din Bucureşti (1940-1949), s-a născut, în 1912. la 
Carapciu pe Ceremuş. A scris lucrări de sociologie (23), dar a cochetat 
şi cu publicistica, şi cu istoria literară, prin notițele răspândite prin presa 
bucovineană. 

Ulmanu, Tudor. tânăr profesor în Hotinul natal, la 1939, se 
numea, de fapt, Teodor Plop. Iconar incontestabil, Ulmanu a publicat 
poezie, proză şi tablete în ..Junimea literară”, „Glasul Bucovinei”, 
„Răboj”, „.Spectatorul”, ..Cronica românească la Cernăuţi”. Despre el, 
din nefericire, se ştiu mult prea puţine lucruri: s-a născut în 1909, studia 
Dreptul, la Cernăuţi. în vremea ultimului război, apoi s-a pierdut în 
negura istoriei. 

Usatiuc, Claudiu. profesor la Facultatea de Litere şi Filosofie 
a Universităţii din Cernăuţi. o frumoasă amintire. de altfel, pentru 
Academicianul Mircea Grigoroviţă, nu a prea lăsat urme scrise în 
spiritualitatea bucovineană. 

Vasiliu-Sânger, Aurel (19.06.1889, Huşi — 27.04.1976. Cluj- 
Napoca), membru al Societăţii Scriitorilor Bucovineni încă din 1938, 
care semna, în anul următor, studii critice, în ziarul „Suceava, semnate 
Aurel Vasiliu-Sânger, şi-a tipărit primele cărţi în Colecţia Societăţii 
Scriitorilor Bucovineni, publicând. în 1943, studiul „Bucovina în viaţa 
şi opera lui Mihai Eminescu” şi, în 1944, volumul de nuvele .„Dragoste 
ŞI moarte . În aceeaşi perioadă. poetul. prozatorul. criticul şi istoricul 
literar Aurel Vasiliu a mai publicat „Românii în două geogratii” 
(Cernăuţi, 1943) şi. sub pseudonimul A. Sânger, „Melopei” (versuri, 
Cernăuţi, 1943, Editura „Dacia Traiană”). Aurel Vasiliu a fost succesorul 
lui Mircea Streinul, începând din aprilie 1940, ca vicepreşedinte al SSB. 

Vătămanu, Dumitru, pseudonimul din tinereţea lirică a 
academicianului Dimitrie Vatamaniuc. cel născut la Suceviţa, în 
25.09.1920, şi ajuns, după o viaţă dedicată spiritualităţii româneşti, 
Membru de onoare al Academiei Române (2001). Fără să ştiu că poetul 
„Revistei Bucovinei”, Dumitru Vătămanu, este academicianul de astăzi, 
am ales, pentru „.Mărturisitorii. O istorie a scrisului bucovinean”, doar 
două din cele vreo zece poeme publicate, ..Scrisoare” şi „În poarta de la 
drum”, aflând, după aceea, cu plăcută surprindere, de la Constantin 
Hrehor, că poemele publicate sunt singurele pe care le preferă şi Domnul 

Academician. 

Verona, Maria, colaborator permanent al „Revistei Bucovinei”, 
probabil soţia pictorului Paul Verona (09.04.1897, Dorohoi — 15.01.1966, 
Bucureşti), soțiile pictorilor de la Cernăuţi frecventând, în anii „Revistei 
Bucovinei”, şedinţele şi şezătorile Societăţii Scriitorilor Bucovineni. 

Vicol, Dragoş (06.07.1920, Cacica — 22.12.1981, Bucureşti), 
poet şi prozator, prezent cu poezie, dar şi cu cronici mărunte, în paginile 
„Revistei Bucovinei” încă de la primele numere. În 1940, i-a apărut 
prima carte de poezie, „Muguri”, iar în paginile revistelor literare 
bucovinene publica o poezie iconară tulburătoare, în care cele trei 
relaționări (univers, mit, viaţă), menţionate de Mircea Streinul, se 
împleteau armonios. A publicat, de-a lungul controversatei sale vieţi: 
„Scrisoare de la tata” (versuri, 1949), Raiul de aur” (povestiri, 1951), 
„Se risipește negura” (povestire, 1951), „„Valea fierului” (roman, 1953), 
„În munții din miază-noapte” (roman, 1959), „Reportaj liric” (versuri, 
1963), „Nopțile dinspre ziuă” (roman, 1970), „Satul cu oameni frumoşi” 
(1975), „Poemele de-acasă” (1977), „Cerbul singuratic” (proză, 1978) 
etc. Membru al SSB din 2 octombrie 1943. În 1944, a fost încorporat la 
Regimentul 2 | Infanterie, cantonat în comuna Mihăileşti, judeţul V laşca, 
experienţa de atunci fiind exprimată liric în „Scrisoare de la tata”, carte 
de poezie care grupează poemele publicate, în anii 1944-1945, în 
„Revista Bucovinei”. 

Vitencu, Alexandru (1878, Broscăuţii Vechi — 1962), profesor, 
editor, publicist, colecționar şi cercetător de documente româneşti 
inedite, tatăl poetului Dragoș Vitencu. A publicat: „Istoricul Școlii reale 
ortodoxe din Cernăuţi” (1924), „Vechi documente moldoveneşti” (1925), 
„Documente moldoveneşti din Bucovina” (1929), „Contribuţii la 
istoricul şcolii reale ortodoxe din Cernăuţi” (1935) etc. 

Vitencu, Cristofor, deşi inclus de Mircea Streinu! în antologia 
„Poeți tineri bucovineni” (Cernăuţi, 1938), nu are performanţe lirice. 
S-a născut la Broscăuţii Vechi, în 17 august 1907, a absolvit cursurile 
Conservatorului din Cernăuţi, în 1932, şi s-a dedicat artei spectacolului, 
sfârşind la Bacău, în 28 iulie 1970. 

Vlădulescu, Nicolae, publicist, colaborator al „Revistei 
Bucovinei” cu o suită de reportaje de călătorie prin Germania, după 

modelul „Prin Germania de astăzi: Garmisch”. 

Voevidca, George (09.04.1893, Sinăuţi — 01.02.1962, 
Câmpulung Moldovenesc), poet, epigramist, debutat de lon Grămadă, 
în „Junimea literară”, nr. 4-5/1914, cu sonetul „Reminiscenţă”, după un 
prim debut bucureștean, la „Universul literar”, în 1913, cu sonete şi 
epigrame. A publicat: „Sonete” (Bucureşti, 1920, Editura „Bucovina”), 
„Turnuri” (Suceava, 1928), „Cântece pentru Lu” (Bucureşti, 1936) şi 
„Pro Patria” (Cernăuţi, 1943). A scris şi două texte dramatice, „Supremul 
argument” şi „Puteri întunecate”, dar şi epigrame rafinate, subtile. Este 
membru fondator al Societăţii Scriitorilor Bucovineni, datorită unei 
prietenii admirative pe care i-o purta lui Mircea Streinul, după cum şi 
mărturisea, în 1955, într-o scrisoare adresată lui Leca Morariu. 

Voinescu, Emanoil, colaborator al ziarului „Suceava”, pe care 
Mircea Streinul îl descrie, cu umor, într-o pagină ilustrată de Rudd 
Rybiczka: „Emanoil Voinescu, pentru prieteni: domnu” vornic, e strategul 
nostru şi are ambiția (pe care Rudd Rybiczka nu i-o respectă...) să fie 
băiat frumos. Român dintr'o bucată. Asta nu l-a împiedicat pe alt Român 
să-l ia drept neamţ la Viena...”. A scris şi publicat eseuri despre „Arta 
modernă”, precum şi o carte de istorie anticipată, „Războiul care vine”. 

Zagorodnicow, Wladimir (27.09.1896, Kursk-Rusia — 
09.11.1984, Graz, Austria), pictor, „un posedat al artei sale, un dinamic 
de pe marea linie a lui Van Gogh, colorist unic, un artist care biruie 
toate dificultăţile tehnice — pentru a ridica, în fiecare tablou al său, un 
imn de slavă materiei”, îl impresionase pe Mircea Streinul abia după ce 
poetul a privit atent cele peste 300 de uleiuri din atelierul pictorului şi a 
concluzionat că „opera lui Vladimir Zagorodnicov e o permanentă lecţie 
de artă”. Dintre lucrările care l-au impresionat, poetul enumără: „Sfântul 
Gheorghe”, „Naşterea Domnului”, „Sfinții”, „Îngerul cu vioară”. 

Zaharia, E. Ar. , un adevărat „aristocrat al simţirii”, s-a născut 
la Horodnicu de Jos, în 24 ianuarie 1911. A publicat superbe cărți de 
poezie, „Rostiri tari”, „Apoteoz”, „Trandafirii negri”, „Minois”, „Mara- 
thon”, „Acteon”, „Nerv”, „Mim”, „Sânge şi crini”, dar şi o celebră carte 
de iconarism, „Antologia rădăuţeană”, în 1943, la Cernăuţi. S-a stins, 
uitat de toată lumea, vizitat doar de tânărul poet siretean Romeo 
Petraşciuc, într-un cămin de bătrâni de lângă Sibiu, în 2005. 

Zegreanu, Emil, poet sibian, dar şi ofițer activ, cu garnizoana 
în Cernăuţi, membru al SSB din 2 octombrie 1943. 


Fără să însemne prea mult în literatura română, cu excepția 
vechilor arboroseni şi iconari, lungul şir al scriitorilor regionali, care au 
ținut în viaţă, cu un remarcabil eroism cultural, cele două ultime reviste 
literare ale Bucovinei merită dăinuirea, pentru că şi prin ei se întregeşte 
patrimoniul spiritualităţii noastre. Dar rămân cărțile nepublicate, 
abandonate în manuscris pe la fel de fel de urmaşi insensibili sau prin 
fondurile culturale, pe care nu le cercetează nimeni, decât pentru o 
eventuală lustruire cu spiritualitate tainică pentru dobândirea unor mult 
râvnite titluri ştiinţifice. Nici suferinţa din epoca tăcerii şi a umilinței 
nu mai interesează pe nimeni, semn că eroismul şi martiriul reprezintă 
nişte daruri de prisos pentru mult prea îndărătnicul nostru neam 
românesc. Neam fără memorie şi, drept consecinţă, neam fără de noroc. 

Comunistoizarea scriitorilor bucovineni 


Martiriul scriitorilor bucovineni, în epoca roşie, a fost, în cele 
mai multe cazuri, un martiriu al demnităţii, o demnitate dusă, adesea, 
până la absurd sau — cine ştie! — poate că până la sublim. 

lancu Nistor, tribunul unionist, a fost arestat, de pildă, în $ mai 
1950, când împlinise 74 ani, dus „la Malmaison și anchetat pentru 
activitatea sa politică şi publicistică”, după ce a fost demis din funcţia 
de director al Bibliotecii Academiei, în 28 mai 1947, pentru că refuzase 
să ardă colecţiile revistelor, ziarelor, broşurilor și cărților vechi, 
încălcând, cică, „legea de aplicare a Armistițiului, deoarece a decis 
păstrarea pe mai departe a publicaţiilor retrase din circulaţie”. În 9 iunie 
1948, i s-a retras şi titlul de academician, titlu deţinut din 1915. După 
anchetele de la Malmaison, cumplită închisoare bucureşteană, Nistor a 
fost încarcerat, vreme de cinci ani, la Sighetul Marmaţiei. Eliberat, în 
1955, tribunul Unirii a mai trăit şapte ani de calvar, murind într-o 
mansardă bucureşteană, în || noiembrie 1962. 

lancu Nistor nu a fost membru al Societăţii Scriitorilor 
Bucovineni, ci părintele tuturor generațiilor literare de după anul 1904, 
precum şi al celor interbelice. 

Sociologul şi prozatorul Traian Brăileanu, teoretician al 
conceptului de naționalitate în sociologie, studiat încă în toate 
universitățile lumii, traducătorul operei lui Kant în română, dar şi 
sfătuitorui tinerilor poeţi iconari, a sfârşit, în toamna anului 1947, în 
cumplita închisoare din Aiud. 

Vasile Țigănescu a ispășit „vinovăţia” soţiei sale, Felicia, prima 
româncă cu brevet de planorism, dar care a fost arestată, în 1946, pentru 
că organizase, la Rădăuţi, în numele filialei „Crucea Roşie”, o serbare 
în cinstea americanilor. Felicia Țigănescu a zăcut, la Gherla, până în 

1952, când a fost adusă la Suceava şi supusă torturilor, pentru a mărturisi 
că inițiativa serbării americanilor ar fi fost a ţărăniştilor. A fost eliberată 
abia în 1961, iar soţul ei, prozatorul Vasile Țigănescu, i-a împărtăşit 
soarta, Bucovina pierzând, astfel, un prozator care deja îşi probase geniul. 

Ștefan Piersic, medic militar, publicist tulburător şi membru al 
comitetului central al Societăţii pentru cultură şi literatură română în 
Bucovina, a fost arestat, în septembrie 1952, pentru că refuzase să se 
înscrie în partidul comunist, ca să poată fi numit prefect al Clujului. Nu 
a fost judecat niciodată, dar a trăit calvarul coloniilor de muncă forțată 
din Dobrogea până în vara anului 1954, când a fost eliberat fără explicaţu. 

Alți scriitori şi publicişti bucovineni au pactizat imediat cu 
comuniştii, bucurându-se de influenţă şi ascensiune profesională. Printre 
ei, Dragoş Vicol, George Sidorovici, Eusebiu Camilar, Necula: Tăutu, 
Ilarie Poştariu-Dogaru, doi dintre aceştia, Eusebiu Camilar şi Neculai 
Tăutu, urmând să se bucure, imediat, de statutul de lideri comunişti ai 
Uniunii Scriitorilor din România. De acelaşi statut avea să beneficieze, 
dar ceva mai târziu, şi Dragoş Vicol, care a rămas la Suceava și, vreme 
de câţiva ani, s-a dezis de toate idealurile tinereţii lui, dar, din postura 
de lider cultural, l-a putut salva pe Teofil Lianu de valul de arestări de 
prin anu "50, pretextând, la rubrica „Şantier literar” al ziarului sucevean 
„Lupta Poporului”, că poetul Teofil Coştiug (numele cu care s-a născut 
Lianu) lucrează la volumul „„Flamuri în zori”, volum „în care cântă marile 
transformări care au loc în țara noastră şi munca şi lupta poporului de la 
sate”. Vicol publica, întru dovedire, şi un „Cântecul ovăsului”, de Teofil 
Coştiug, pe 30 august 1948, un superb poem de dragoste al lui Teofil 
Lianu, poetul cu sângerase pentru ţară, pe toată durata războiului, pe 
cumplitele fronturi ale salvării identităţii noastre. 

Viaţa literară comunistoidă suceveană începe cu Dragoş Vicol, 
George Dan, Valeria Boiculesi, Traian Filip (care tocmai publica romanul 
„Calipso”, un roman bine scris şi inspirat de realitățile sucevene din acea 
vreme), Ecaterina Mihăescu şi Ilarie Poştariu, ulterior alăturându-li-se 
George Sidorovici, George Damian, Mihai Bândea, Clement Antonovici 
(11 februarie 1958, debutând cu poemul „Îndemn””), Mircea Radu lacoban, 
Platon Pardău, Marcel Mureşeanu, lon Beldeanu (debut, în octombrie 
1962), Constantin Ştefuriuc („.Frumuseţi”, în 6 iulie 1963) etc. 

Viaţa literară comunistoidă înseamnă, în primul rând, o retezare 
brutală a memoriei, în favoarea gomoşeniei poziţiei elitiste a autorului 
şi a accesului la abundența bufetelor şi magazinelor ştabilor comunişti, 
un autor suficient, dar căruia lumea îi este datoare cu omagiile şi 
recunoştinţa cuvenite nemuritorilor. Ei, comunistoizii, nu au rădăcini 
în trecutul neamului, ei sunt totul, de la fiecare dintre ei începe marea 
literatură bucovineană, iar eventualii „evadaţi” din disciplinata ierarhie 
locală (cazul uriaşului poet Constantin Ștefuriuc) erau marginalizaţi, 
îmbrâncirea în anonimat făcându-se, cel mai adesea, şi după moartea 
poetului adevărat, cum se întâmplă, pentru a treia oară, cu memoria lui 
Constantin Ştefuriuc, cel izgonit din titulatura festivalului care-i fusese 
dedicat, la doar șase luni de la păşirea „desculț pe cer”. 

Comunistoizii nu au memorie, se au doar pe ei, grupându-se, 
uneori, dar numai conjunctural, în găști, nu în grupări, care să beneficieze 
de firimiturile culturnice ale zilei. Datorită comunistoizilor, Societatea 
Scriitorilor Bucovineni nu a mai reînviat, deşi, de prin 1990, încoace, s- 
a tot încercat o formulă SSB, credibilă — câtă vreme a mai trăit 
inconfundabilul Mihail lordache, apoi folosită pentru lustruirea ultimilor 
comunistoizi, unii chiar tineri, dar molipsiţi de deşertăciunea vechilor 
comunistoizi. Rând, pe rând, scriitorii Bucovinei de astăzi au abandonat 
făcătura SSB, Mircea A. Deaconu, lon Filipciuc, Angela Furtună, 
Constantin Severin și mulți alţii preferând să existe pe cont propriu. ȘI 
ei chiar există, sunt viii vii ai unei vieţi literare lipsită de vlagă, cenuşie, 
ostilă. 

Fără memorie, zicea Mircea Streinul, nu exişti, pentru că nu 
există glorie pentru viaţă, ci pentru după aceea. Încă nu a venit timpul 
gloriei lui Mircea Streinul în Bucovina, cum nu a venit nici timpul 
generaţiei eroice şi martire, de care mai nimeni nu vrea să-şi mai 
amintească. O generaţie identificată cu neamul şi care a împărtăşit 
destinul neamului românesc. O generaţie cu sufletul crucificat, mereu 
şi mereu îngenunchind în fața neamului visat, dar rămas, şi atunci, şi 
acum, la statutul de gloate învrăjbite, gata să se extermine una pe cealaltă. 
Osatura neamului trecea prin satele Bucovinei asemenea unei lumini 
line, abia întrezărită, dar respirată cu nesaţ, pentru că lumina aceea 
vindeca, da putere de viață, aducea speranţă. Osatura neamului trecea 

prin satele Bucovinei, şi ele aprig disputate de gloate sălbatice, dar lu- 
mina lină este atemporală şi, tocmai de aceea, dăinuie. Poţi să o vezi, să 
O auzi, să o simţi, numai dacă ai ochi, urechi şi suflet, aşa cum au avut, 
la cumpăna istoriei, doar câţiva dintre cei pe care, astăzi, îi anonizăm, 
prin ignoranță şi uitare, în formularea glotaşă de Societate a Scriitorilor 
Bucovineni contemporani. 

Atunci, când asupra ţării se rostogoleau şenilele roşii, când 
Dragoş Vicol, Eusebiu Camilar, George Sidorovici, Neculai Tăutu sau 
Ilarie Poştariu-Dogaru apucau, cu grăbire, steagul roşu al învârtelii întru 
veşnică bunăstare personală, cei mai mulţi dintre membrii Societăţii 
Scriitorilor Bucovineni se prăbuşeau în genunchi, sub greutatea cărților 
pentru totdeauna şi pe nedrept nescrise, dar fără să-i mai poată înfrânge 
cineva. 

Ingenunchiaseră, pentru că aveau de dus până la capăt închinarea 
cea pe deplin meritată neamului de țărani bucovineni, precum Ștefan 
Piersic, cel născut la Corlata: 


„Voi, ţăranii Bucovinei, aţi fost mucenici ai Neamului în trecut, 
sunteți mucenici ai Neamului astăzi şi pietrele de temelie în fundamentul 
Ţăru Româneşti totdeauna. 

Voi, ţărani din mândra Bucovină, sunteţi monumente istorice, 
cari purtaţi în pletele voastre şi în portul vostru țărănesc frânturile cele 
mai dulci din prea glorioase vremi ale Neamului moldovenesc. 

Voi, țăranii din Bucovina, întruchipaţi în făptura şi în ţinuta 
voastră pe logofeţi, vornici, paharnici şi pe plăeşii de rând din trecutul 
falnic al Moldovei. 

Plăeşii din Bucovina au frământat istoria Moldovei, în veacurile 
trecute, şi mândrul țăran Bucovinean de astăzi păstrează şi poartă cu 
atâta demnitate moştenirea plăeşului de demult, de cu veacuri în urmă, 
păstrându-i portul, limba şi frumuseţea. 

Când mândra noastră Bucovină, cea mai frumoasă perlă din 
stema Moldovei, a fost smulsă cu brutalitate de la sânul mamei, s-a 
cutremurat trupul Moldovei, căci în plaiurile Bucovinei au rămas 
dovezile istorie: trecutului Neamului Moldovenesc. 

Ţăranii Bucovinei, prin descendența lor din logofeți, din vornici, 

din paharnici, din ispravnici şi din demnitari ai vestitelor curți domnitoare 
din Moldova, reprezintă elita Ţării Româneşti. 

Și satul bucovinean este un monument istoric, atât prin aşezarea 
şi construcția lui, prin bisericile voivozilor, logofeților şi vornicilor, prin 
ruinele cetăților vechi, apărătoare ale trăiniciei Neamului din trecut. 

Cât te-au cântat poeţii pe tine, Bucovină dragă, grădină de 
inspiraţii şi rai de frumuseți! 

Dor ni-i de tine, Bucovină dragă, şi plâng sufletele noastre, ale 
feciorilor tăi scumpi, pribegi alungaţi din frumuseţea inimii tale, alungați 
din frumuseţea plaiurilor noastre, din farmecul pădurilor şi munților 
noștri. 

Tu, ţăran Bucovinean bătrân, ai rămas singur stâlp de sat să 
păzeşti încă o dată, cu vrednicia strămoşilor tăi, comorile pământului 
nostru scump, bisericile: şi mănăstirile voivozilor şi strămoşilor noştri. 

Tu, plăeş Bucovinean, eşti şcoala generaţiilor cari se nasc şi se 
frământă pe pământul Bucovinei, de la tine se învaţă istorie, de Ia tine 
iubire de neam, de la tine dragoste de ţară, de la tine se învaţă dragoste 
de vatră strămoşească, de la tine, Ţăran Bucovinean, se ia virtute din 
virtuțile strămoşilor noştri. 

Şi astăzi ca şi altădată, tu, Țăran Bucovinean, ai rămas lângă 
comoara satului tău să înfrunţi puhoiul năvălirilor cu demnitatea ta 
mândră, clădită de frământarea şi tradiţia trecutului şi, astfel, să devii 
din nou martir şi şcoală pentru noi şi pentru urmaşii noştri, peste veacuri 
viitoare. 

La întoarcerea noastră în Bucovina, vom călca sfioși şi ruşinaţi 
în faţa ta, Ţăran Bucovinean, şi cu greu te vom putea privi drept în ochi, 
în privirea ta mândră şi mustrătoare, încărcată de greutatea unei răscruci 
din istoria Bucovinei. 

La întoarcerea noastră în Bucovina, vom intra în sfinţenia satelor 
noastre, arse şi prădate, plângând, tremurând şi sguduiți de mustrare 
sufletească şi, de pe mormintele martirilor noştri de astăzi, vom culege 
învățături de dragoste de Neam şi glie strămoșească. 

Mormintele voastre proaspete de martiri vor fi pagini de istorie 
grea, pagini de istorie vie ce se vor întipări prin lacrimi în sufletele 
noastre de moştenitori ai voştri, cu regretul dureros că n-am putut să 

fim la înălțimea voastră, Țărani Bucovineni“ (Deşteptarea, nr. | |-12, I- 
15 iulie 1944, pg. 2). 


Îngenunchiaseră, pentru că aveau de dus până la capăt închinarea 
cea pe deplin meritată neamului de ţărani bucovineni, precum Constantin 
Loghin, cel de sub lespedea grea a uitării humorenilor şi a scriitorilor 
comunistoizi de astăzi: 


„Trăim, după cum se afirmă public, în plină eră democrată, când 
masa are dreptul să-şi spună liber cuvântul în orice privință şi să participe 
efectiv la conducerea treburilor obşteşti. A participa, însă, la arta 
guvernării țării înseamnă a lupta, iar a lupta are la bază organizarea. 

De aceea, asistăm la asocierea cetăţenilor în partide, uniuni, 
sindicate etc., fiecare cetățean ce se respectă grăbindu-se a se încadra în 
organizaţiile existente sau a înființa altele noi pentru a-şi putea, astfel, 
valorifica drepturile. Reînvie peste noapte asociații de mult perimate 
sau se nasc altele noi, fiecare din ele tinzând să corespundă unui scop, 
să reprezinte o serie de interese comune. Cine se izolează şi nu se înşiruie 
într-o organizaţie oarecare este desconsiderat şi riscă să fie călcat în 
picioare, vremurile de astăzi fiind ale celor care se agită şi luptă. 

Şi noi, Bucovinenii, suntem o categorie de cetăţeni ai acestei 
țări, numeroşi şi răspândiţi pe tot cuprinsul ei. Deşi suntem uniţi de 
peste un sfert de veac cu țara mamă, totuşi, încă ne avem interesele 
noastre, deosebite de ale celorlalte provincii, interese care, în urma 
ultimelor evenimente, au devenit mai acute şi mai evidente ca în trecut. 
Ne avem şi noi particularitățile noastre, revendicările noastre, dreptul 
nostru de viață sub soarele acestei țări? 

Dar, pentru ca aceste dreptăţi ale noastre să fie auzite şi consid- 
erate acolo unde se cuvine, ele trebuie să fie spuse şi arătate într-un 
mod cât mai energic. 

Cine s-o facă? Cine să ridice glasul în numele nostru? 

Căci cineva trebuie s-o facă! 

În zadar aşteptăm noi, fiecare în colțul unde ne-am retras şi ne 
rumegăm amarul, să se ridice spontan omul sau oamenii care să se agite, 
să lupte în numele nostru şi pentru noi, iar noi, de acolo, din umbră, să- 

i aplaudăm şi să profităm pe urma acţiunii lor, fără să fi mişcat vreun 
deget. În zadar așteptăm această minune! Au trecut timpurile eroismului 
romantic, când unul lupta şi se sacrifica pentru toţi, iar masa profita. 
Astăzi, individul nu mai contează, n-are nici o putere de afirmare şi este 
strivit fără cruţare, numai masa, şi anume masa organizată, îşi poate 
impune revendicările. 

Unde este masa organizată a Bucovinenilor? Unde sunt 
conducătorii ei? 

Partidele politice? Acestea au mai existat şi în trecut şi am văzut, 
din proprie experiență, cât de puţin au făcut şi au putut face pentru 
Bucovina. Astăzi, mai mult ca oricând, aceste partide sunt preocupate 
să satisfacă interesele celor ce strigă şi nu se sinchisesc de indivizii care 
se mistuie în anonimat. 

Oamenii noştri politici? Dar unde sunt aceştia? Cei care, timp 
de două decenii, s-au bătut cu pumnul în piept, strigând că ei şi numai ei 
reprezintă Bucovina, împingând în umbră pe oricine încerca să se ridice, 
au dispărut de pe orizontul Bucovinei, de parcă i-ar fi înghițit pământul. 
După ce s-au căpătuit bine pe unde s-au căpătuit, nu se răspund de loc, 
ca nu cumva să-şi pericliteze situaţia. 

Şi, atunci, cine să ridice cuvântul? Cine să ne strige durerile? 

Evident că numai din mijlocul nostru trebuie să răsară purtătorii 
de steag. Sunt atâţia şi atâţia Bucovineni, împrăștiați peste tot teritoriul 
românesc. Nu există oraş sau orăşel cât de mic, ba chiar nici sat mai 
mare, unde să nu se găsească un număr oarecare de Români originari 
din Bucovina. 

Sunt, apoi, o serie de alţi cetăţeni, care nu sunt originari din 
Bucovina, dar care au trăit acolo ani de zile ca funcţionari, ca negustori, 
ca meseriaşi sau ca industriaşi. Toţi aceştia îşi mărturisesc şi astăzi 
simpatia lor pentru Bucovina, deoarece s-au simțit bine acolo, iar unii 
dintre ei au acumulat, acolo, averi frumoase. Cu toții păstrează acestei 
Bucovine o amintire caldă şi recunoscătoare. N-am auzit pe nici unul 
din ei purtându-i vreun ponos. Toţi aceştia, atât cei originari din 
Bucovina, cât şi cei care au trăit câtăva vreme în Bucovina, ca şi cel ce- 
i poartă o dragoste constantă, fără să fi fost legaţi trupeşte de dânsa — ŞI 
câți nu sunt de aceştia! — trebuie organizaţi în numele Bucovinei şi pentru 

interesele ei. 

Dar, încă o dată, cine s-o facă? Sub ce steag să se adune 
Bucovinenii şi prietenii Bucovinei? 

Şi apoi — s-o mărturisim sincer — mai are cineva curaj s-o facă? 
Cine din noi nu cunoaşte firea Bucovineanului în materie de organizare? 
„Fă tu, că eu sunt pentru“, îţi răspunde, prompt şi stereotip acela căruia 
| te adresezi să sprijine un anume fel de organizare. lar când apelezi la 
punga lui — căci fiecare organizare este combinată cu jertfe băneşti — îţi 
aruncă generos câteva sute de lei drept cotizaţie la organizația proiectată 
sau drept abonament la un organ de publicitate, fiind adânc convins că 
şi-a făcut cu vârf datoria. 

Încolo, fiecare rămâne comod în bârlogul său cald sau rece, 
cum este, te aprobă, te aplaudă, ce-i drept, dar de la distanţă şi în cerc 
cât mai restrâns, pentru ca nu cumva gestul să-l oblige la mai mult decât 
a dat şi a făcut. 

Dar organizarea de astăzi diteră foarte mult de cea de altădată. 
Pe atunci, organizare însemna reprezentarea platonică de interese, afişare 
personală, scară de măriri. Astăzi, oraganizarea înseamnă sbucium, 
sacrificiu de energii şi de bunuri şi poate chiar calvar. Nu este suficient 
să se agite numai doi, pentru că zbuciumul lor ar fi zadarnic, dacă 
îndărătul lor nu se agită masa organizată, care să-i susțină sgomotos şi 
să-l împingă mereu înainte. 

Lozinca nu trebuie să fie „Fă tu, că eu sunt pentru!“*, ci hai să 
facem cu toţii, să sacrificăm cu toţii şi, dacă e nevoie, să plătim cu toţii. 
Nu e destul ca, atunci când unul din noi cade în această luptă, ceilalți 
să-i trimită un compătimitor „Dumnezeu să-l ierte, că-i păcat de dânsul“, 
ci să ne ridicăm ca un om pentru dânsul. 

Deci, nu adeziune platonică la un oarecare sistem de organizare 
sau program de activitate, ci participare directă, totală şi intensă a 
fiecăruia, nu contribuţie simbolică la opera proiectată, ci sacrificiu 
sângeros din partea tuturora, nu compătimire creştinească, ci pătimire 
comună pentru scopul urmărit. Numai o organizație temeluită pe astfel 
de principii are sorți de izbândă și acțiunea ei poate fi încoronată cu 
succes. 

Încă o dată: cine să facă această organizare? Un nou partid poli- 

tic? O nouă asociaţie? Avem atât de multe, încât crearea uneia noi ar 
trezi, de la început, nedumerire şi lipsă de interes, mai ales că întemeierea 
unei noi organizaţii este legată de atâtea formalități greu de îndeplinit. 

De aceea, agreez ideea ca această organizare a Bucovinenilor, 
oriunde ar fi ei, să se facă în numele şi sub steagul „Societăţii pentru 
cultura şi literatura română în Bucovina“. Veche de peste 80 de ani, 
chintesenţă a tuturor strădaniilor româneşti, timp de decenii, această 
societate şi-a câştigat, în cursul lungii ei existenţe de luptă, nu numai 
dreptul la încrederea masei româneşti din Bucovina. Societatea are 
existenţă legală, şi-a ales, de curând, un comitet, în fruntea căruia se 
află persoana respectată de noi toţi şi demnă de toată încrederea, care 
este domnul profesor universitar Max Hacman. În comitet sunt 
reprezentate toate nuanțele politice, toate părțile sociale, toate vârstele. 

Această societate a fost vatra românismului din Bucovina în 
cele mai grele timpuri prin care a trecut neamul românesc de acolo, şi- 
a împlinit cu prisosinţă datoria. A sosit, iarăşi, vremea ca tot ea să ne fie 
simbol de rezistenţă şi conservare națională. 

Dar ea nu-şi poate împlini această grea misiune, dacă nu e 
sprijinită din toate părțile. În jurul ei trebuie să se grupeze tot ce este 
bucovinean şi simte bucovineşte. Oriunde se găsesc cinci Bucovineni — 
aşa cum glăsuiesc statutele Societăţii — trebuie să se constituie în secție 
a Societăţii pentru cultură, să se manifeste și să lucreze în numele ei. 
Astfel de secţii ar trebui să existe în toate colţurile ţării, pentru că în 
toate unghiurile ţării sunt Bucovineni şi prieteni ai Bucovinei. Să nu 
existe colț de ţară românească unde să nu se simtă activitatea culturală 
a acestei Societăţi, unde să nu se lucreze cinstit, legal şi intens pentru 
interesele veşnice ale Bucovinei. 

Pentru că un adevăr trebuie să-l recunoaştem cinstit: nimic nu 
vine de-a gata. Cine nu se sbuciumă, cine nu sacrifică şi nu luptă e 
menit pieirii sigure. Să nu criticăm pe alţii, să nu înjurăm în familie, să 
nu ne amărâm unii pe alţii, să nu strângem venin la inimă, ci să muncim, 
să ne sbuciumăm, să sacrificăm şi, dacă e nevoie, să pătimim pentru 
Bucovina. Numai atunci când cu toţii ne vom simți trup din trupul 
Bucovinei, durere din durerea ei, suflet din sufletul ei, suferință din 
suferința ei, numai atunci ne vom arăta vrednici de Bucovina de 

totdeauna, de Bucovina geniilor Mihai Eminescu, Ciprian Porumbescu 
şi Epaminonda Bucevschi, de Bucovina Hurmuzăcheştilor şi a acelei 
pieiade de oameni politici, bărbaţi de ştiinţă, scriitori şi ziarişti care au 
trăit şi au pătimit pentru Bucovina noastră. Nu putem aştepta nimic de 
la alții, ci numai de la noi.” (Revista Bucovinei, nr. 9-10/1944, pp. 334- 
336). 


În loc de concluzie, reproduc încă o dată, în intenţia de a supune 
atenţiei scriitorilor de azi şi de mâine şi cititorilor de azi şi de mâine, 
aidoma unei rugăciuni, un fragment din textul lui Constantin Loghin, 
pe care l-am tot reprodus pe coperţile revistelor şi cărţilor pe care le-am 
lucrat sau le lucrez: 

„Numai atunci când cu toţii ne vom simţi trup din trupul 
Bucovinei, durere din durerea ei, suflet din sufletul ei, suferință din 
suferinţa ei, numai atunci ne vom arăta vrednici de Bucovina”. 

„Numai atunci când cu toții ne vom simţi trup 
din trupul Bucovinei, durere din durerea ei, suflet din 
sufletul ei, suferință din suferința ei, numai atunci ne 
vom arăta vrednici de Bucovina”. 

